
Gamta ir kultūra 
Priv. doc. dr. A. Maceina, Kaunas 
Turinys: Autoriaus pastaba. — I. Gamtos ir žmogaus sąveika: 1. gam- 


tos ir Žmogaus santykiai, 2. gamtos įtaka žmogaus gyvenimui. — II. Zvo- 
liucija ir žmogiškoji kūryba: 1. evoliucijos esmė ir veiksniai, 2. evoliu- 


cijos tarpsniai, 3. evoliucijos ir kultūros paralelumas. — III. Gamta, kaip 
kultūros atrama: 1. gamta gyvenimo sąrangoje, 2. gamtos vaidmuo isto- 
rijoje, 3. kultūros atsirėmimas į gamtą. — Literatūra, 


Autoriaus pastaba 


Žmogaus ir gamtos santykiai sudaro vieną centrinių gyvenimo filoso- 
fijos problemų. Kam yra gamtinis pasaulis, kokia jo prasmė ryšium su 
žmogaus gyvenimu, koks yra paties žmogaus vaidmuo gamtoje, kokios 
reikšmės gamta turi kultūrinei kūrybai — štai tie klausimai, kurie nuolatos 
judina gyvenimo problemos tyrinėtojus. Gamta sudaro vieną gyvenimo 
laiptų, kuriais kopia visuotinis būties vyksmas. Jos vaidmuo gyvenime yra 
labai apčiuopiamas, ir gamtos problema eina šalia kitų pagrindinių gyve- 
nimo klausimų. Kultūros filosofija susiduria su gamta, nagrinėdama mate- 
rialinę kultūrinės kūrybos priežastį. Žmogus savai kūrybai yra esmingai 
reikalingas medžiagos, nes jis gali kurti tik ex nihilo sui, bet ne ex nihilo 
subiecti, kaip Dievas. Tuo tarpu reikalingą žmogiškajai kūrybai medžiagą 
kaip tik ir duoda gamta. Iš kitos pusės kultūrinė kūryba yra gamtinės 
kūrybos pratęsimas į aukštesnius būties laipsnius. Tai, ką pradeda gamti- 
niai veiksniai, žmogus pratęsia, papildo ir stengiasi atbaigti. Kultūra nėra 
gamtai svetimas priedas, bet jai natūralus ir net būtinas dalykas. Gamta 
siekia kultūros, kaip kultūra siekia religijos ir kaip žmogus siekia Dievo. 
Tarp gamtos ir kultūros tuo būdu susidaro artimi ryšiai ir prasmingas 
paralelumas. Kultūros filosofija kaip tik ir bando atskleisti giliausius šitų 
ryšių ir šito paralelumo pagrindus. 

1936/37 mokslo metais, dėstydamas kultūros filosofiją, šios studijos 
autorius kaip tik ir nagrinėjo gamtos santykius su kultūra. Čia buvo pa- 
liestos trys pagrindinės problemos: žmogaus santykis su gamta, evoliucijos 

santykis su žmogiškąja kūryba ir gamta, kaip materialinė kultūros atrama. 
Žinodamas, kad mūsų mokslinė literatūra šiuo klausimu beveik nieko neturi, 
išskyrus vieną kitą straipsnį žurnaluose, autorius ryžosi paskelbti pagrin- 
dinę savo kurso dalį spaudoje, kad studentai galėtų ja pasinaudoti ir egza- 
minams ir šiaip lavintis. Autorius gerai žino, kad šita studija toli gražu 
dar nėra taip išplėtota, kaip reikalautų pats problemos gilumas ir platu- 
mas. Kai kurioms mintims, pavyzdžiui, evoliucijos ir kultūros paralelumui 
paryškinti reikėtų žymiai daugiau konkrečios medžiagos iš gamtos ir kul- 
tūros srities. Jos čia duota tik pats minimumas. Visas šias spragas autorius 
tikisi užpildysiąs tada, kai jam teks parodyti viešumai visą, jau baigtą 
kultūros filosofijos kursą. 


I. Gamtos ir žmogaus sąveika 


1. Gamtos ir žmogaus santykiai: a. gamtos palenkimas žmogui viduri- 
niais amžiais, b. žmogaus pajungimas gamtai naujaisiais laikais, c. sin- 
tetinis žmogaus ir gamtos santykių supratimas. — 2. Gamtos įtaka žmo- 
gaus gyvenimui: a. gamtinės įtakos supratimas, būdai ir rūšys, b. kultū- 
ros pasiskirstymas gamtinėse sąlygose. 


1. Gamtos ir žmogaus santykiai 
a. Gamtos palenkimas žmogui viduriniais amžiais 


Šiandien mes skirstome istoriją į įvairius periodus, laikydami, juos 
savotiškais istorinio gyvenimo tipais, kuriuose visa žmogiškoji kūryba 
buvo susikristalizavusi aiškiais pavidalais ir tik šiam tarpsniui charakte- 
ringomis formomis. Europos išsivystyme mes esame įpratę skirti senovės, 
vidurinių ir naujųjų amžių periodus. Galimas daiktas, kad šitas suskirsty- 
mas yra pagrįstas ne tik kaip darbo hipotezė, bet ir kaip realus atitikmuo. 
Bet čia jo mes nenagrinėsime. Mums šiuo tarpu rūpi pažymėti, jog kiek- 
vienas istorinis tarpsnis, kad jis savo kaultūroje būtų ir labai vieningas, 
gyvenimo gelmėse visados slepia tam tikrą dualizmą, kuris nudažo visą šio 
tarpsnio istoriją, žmogaus pažiūras ir jo nusistatymą gamtos atžvilgiu. 

Senovės istorijos periode tokio dualizmo būta tarp Rytų ir Vakarų 
dvasios. Rytietiški ir vakarietiški pradai pynėsi senovės, ypač graikų, gy- 
venime ir visam šitam gyvenimui įspaudė savotiškų bruožų. Platonas 
ir Aristotelis čia yra, tarsi, simboliai šio gilaus dualizmo ir šios 
dviejų skirtingos struktūros dvasių kovos. Patristikos metu tokio dualizmo 
būta tarp stabmeldybės ir krikščionybės. Pasaulis tuo metu dar gyveno 

stipriomis pagoniškomis reminiscencijomis ir sykiu jau buvo pažymėtas 
krikščioniškuoju ženklu. Tai sudarė savotišką šito periodo drama, kuri 
kulminacinio punkto buvo pasiekusi šv. Augustino asmenyje. Kaip 
Platonas ir Aristotelis simbolizuoja senovės istoriją, taip šv. Augustinas 
yra patristinio meto simbolis. 


Tokis pat dualizmas vargino ir vidurinius amžius. Ir šitas dualizmas 
ar tik nebus raktas ano meto kultūrai suprasti: jos dvasiai, jos linkmėms 
ir, kartais, net prieštaraujančiam jos charakteriui. Vidurinių amžių pasau- 
lėžiūra buvo teocentrinė. Joje susitiko ir susijungė augustiniškasis plato- 
nizmas su krikščionybe. Abi šios pasaulėžiūrinės srovės — viena gamtinė, 
antra antgamtinė — yra teocentrinės savo linkme, savo problematika ir 
net savo metodika. Platonizmas yra gamtinė dvasios kryptis aukštyn. Tai 
žemės apžvelgimas iš aukštesnio pasaulio arba, kaip sakydavo senieji krikš- 
čionių askctai, sub specie aeternitatis. Platonas pasaulėžiūros srityje sudaro 
gamtinę atramą antgamtinei krikščionybės pasaulėžiūrai. Štai dėl ko šv. 
Augustinas Platoną vadina Atikos Moze. Štai dėl ko pirmasis krikščio- 
nybės tūkstantmetis yra atsirėmęs Platono. Platoniškais simboliais šv. Jo- 
nas vaiždavo savo Apokalipsėje pasaulio istorijos išsisprendimą, platoniš- 
komis sąvokomis Bažnyčios Tėvai kalbėjo apie krikščioniškąsias misterijas, 
platoniškais terminais buvo formuluotos tūkstančio metų Bažnyčios dog- 
mos. Krikščionybės kryptis aukštyn surado puikią atramą platonizme, ir 
abi šios pasaulėžiūros sukūrė tokį teocentrizmą, kokio nerandame nė vie- 
name kitame Europos istorijos periode. Teocentrinis bruožas viduriniais 
amžiais yra žymus visur, pradedant mistika ir baigiant veikalų paraščių 
pagražinimais. 

Bet štai, šalia šitos aiškios ir griežtos teocentrinės pasaulėžiūros visais 
viduriniais amžiais buvo gyvas taip pat aiškus ir griežtas antropocentrinis 
pasaulėvaizdis. Teocentrinė pasaulėžiūra buvo paimta iš krikščionybės ir 
sustiprinta ilgus amžius vyravusio augustiniškojo platonizmo. Tuo tarpu 
antropocentrinis pasaulėvaizdis buvo paveldėtas iš antikinės kultūros. Vi- 
duriniai amžiai buvo parėmę Ptolemejaus pasaulėvaizdį, pasak kurio, 
žemė sudaro visatos centrą. "Tai buvo geocentrinis pasaulėvaizdis. Bet 
kadangi žmogus žemėje yra aukščiausia būtybė, žemės gyvenimo tikslas 
ir prasmė, tai greitai šitas pasaulėvaizdis iš geocentrinio virto antropo- 
centriniu. Ptolemejaus pasaulėvaizdis yra ne tik astronominė teorija, bet 
ir visos antikinės dvasios išraiška. Jis charakterizuoja senovės žmogaus 
nusistatymą pasaulio atžvilgiu. Graikams pasaulis buvo žmogui. Aplinkui 
jį telkėsi visa būtis ir viskas jam tarnavo. Šita mintis kaip tik ir buvo 
įterpta į Ptolemejaus sistemą. 

Bet tai, kas buvo visai naturalu graikams, sudarė savotišką paradoksą 
viduriniams amžiams. Graikai buvo antropocentrininkai ne tik pasaulėvaiz- 
dyje, bet ir pasaulėžiūroje. Pasaulėžiūrinis jų antropocentrizmas buvo susi- 
kristalizavęs ir pažiūrose į pasaulio struktūrą. Tuo tarpu tokio nuosakumo 
viduriniais amžiais kaip tik nebuvo. Vidurinių amžių pasaulėžiūra buvo 
teocentrinė, o paveldėtas iš senovės pasaulėvaizdis liko antropocentrinis. 
Kai kurių mistikų, kaip šv. Hildegardos, Eckeharto bandymai 
sukurti teocentrinį pasaulėvaizdį liko be žymesnės įtakos. Ptolemejaus 
pasaulėvaizdis visais viduriniais amžiais pasiliko vyraujantis. 

Ptolemejiškojo pasaulėvaizdžio antropocentrizmas ryškios išraiškos 
rado šv. Tomo Akviniečio doktrinoje, kuri žmogaus santykiams su 
gamta yra labai charakteringa. Šv. Tomui žmogus trejopu atžvilgiu yra 
pasaulio centras. Visų pirmas žmogus yra erdvinis centras. Pasaulis esąs 
rutulys, kurio centre stovinti Žemė, o Žemės centre gyvena žmogus. Toliau, 
žmogus esąs ir kinetinis centras. Visi dangaus kūnai sukasi aplink Žemę 
ir tuo pačiu aplinkui žmogų. Galop, žmogus yra teleologinis centras. Šv. 
Tomas pasaulio santvarkoje matė šitokią būtybių eilę: angelus, dangaus 
kūnus, elementus ir elementatus, arba elementų junginius. Žmogus esąs 
elementatas, arba elementų junginys, bet aukščiausias ir kilniausias. Visos 
kitos būtybės turinčios jam tarnauti. Žmogui tarnauja ir angelai, ir dan- 
gaus kūnai, ir elementai su elementatais. Vieni, kaip angelai ir dangaus 
kūnai, padedą žmogui daugintis, kiti, kaip elementai ir elementatai, pa- 
dedą jam išsilaikyti. Šitoks visos gamtos ir net antgamtinių būtybių pa- 
lenkimas žmogui padarė jį viso pasaulio savotišku valdovu. Viduriniais 
amžiais labiau, negu kada nors, buvo suprasta gilių Šventraščio žodžių pras- 
mė, kad žmogus yra sukurtas „paulo minus angelis“. A. Mitterer'is 
gražiai pastebi, kad čia „žmogus buvo, tarsi, vaikas šeimoje, aplinkui kurį 

viskas sukasi“. 

Šitokios pažiūros į žmogų, kaip į visokiariopą pasaulio centrą, gamtą 
palenkė visiškon žmogaus tarnybon. Šv. Tomo filosofijoje gamtiniai daik- 
tai neturi kitokio tikslo, kaip patarnauti žmogui, ir čia jų paskyrimas bai- 
giasi. Žmogus čia yra atitrauktas nuo kūrybinio santykiavimo su gamta. 
Gamtinis apsaulis, pasak šv. Tomo, buvęs baigtas paties Dievo. Apie bet 
kurią evoliuciją čia nesą galima kalbėti. Žemės gyvenimas yra tam, kad 
daugintųsi žmonių giminė ir kad susidarytų reikalingas išrinktųjų skai- 
čius. Gamta esanti pastovi. Visos jos rūšys, jų skaičius ir jų ypatybės buvo 
tokios pat nuo pradžios ir tokios pasiliksiančios ligi galo. Žmogaus įtaka 


*! Zeitschrift fiir katholische Theologie, 17 p. 1932. 

gamtai esanti tik viršinė. Gilesnių pakeitimų žmogus negalįs padaryti. Be 
to, net pats kišimasis į gamtos vyksmą ir gamtos palenkimas tam tikroms 
žmogiškosioms idėjoms esąs ne kam kitam, kaip tik tam, kad žmogus ga- 
lėtų geriau pasinaudoti gamtiniais daiktais. Žmogus turįs teisę naudotis 
visu tuo, ką duoda gamta. Bet gamtos atžvilgiu žmogus neturįs pareigų. 
Objektyvus gamtos formavimas jai pačiai patobulinti šv. Tomo filoso- 
fijoje yra nežinomas. Darbas, ypač fizinis, kuris pirmoje eilėje paliečia 
gamtinį pasaulį, šv. Tomui buvo naudingas trimis atžvilgiais: 1. išvengti 
tinginystės, 2. numalšinti kūno geidulius ir 3. aprūpinti savo ir savųjų 
reikalus. Apie kūrybinį darbo pobūdį, apie tai, kad darbas yra regimas 
kūrybinio žmogaus veikimo momentas, šv. Tomas nekalbėjo. Gamta buvo 
skirta žmogui, ir bet kuris žmogaus veikimas gamtoje buvo tik tam, kad 
šitas paskyrimas būtų pabrėžtas ir įvykdytas.? 

Šitoks antropocentrinis žmogaus ir gamtos santykių supratimas negalė- 
jo šitų santykių problemos tinkamai išspręsti. Žmogaus nusistatymas gam- 
tos atžvilgiu čia išeina vienašališkon žmogaus naudon, o gamta virsta tiktai 
žmogaus tarnaite. Be abejo, tarnybinio gamtos pobūdžio neigti negalima. 
Gamta faktiškai patarnauja žmogui ir turi patarnauti. Bet šitame patar- 
navime josios paskyrimas nesibaigia ir josios prasmė neišsisemia. Žmogus 
pasinaudoja tik labai menka gamtos dalele. Milžiniški dangaus kūnai ir jų 
sistemos, begalinis gyvybės rūšių įvairumas lieka šalia žmogaus gyvenimo. 
Žmogus dažnai net nežino, kad gamtoje egzistuoja tos ar kitos būtybės. 
Todėl apie jų panaudojimą, kad ir netiesiogine prasme, sunku būtų kal- 
bėti. Manyti, kad Dievas sukūrė visą šį turtingą ir įvairų pasaulį tik tam, 
kad žmogus galėtų juo stebėtis, būtų naivu. Gamta yra prasminga pati 
savyje. Net ir tos gamtos sritys, kurios su žmogaus gyvenimu nesusisiekia, 
kurios lieka šalia žmogaus, yra prasmingos ir tikslingos. Grynas tarnybinis 
gamtos supratimas žmogaus ir gamtos santykių neišsprendžia. Viduriniai 
amžiai labai gerai suprato, kad gamta turi uždavinių žmogaus atžvilgiu. 
Bet antropocentrinis pasaulėvaizdis neleido jiems suvokti, kad žmogus 
taip pat turi uždavinių gamtos atžvilgiu. 


b. Žmogaus pajungimas gamtai naujausiais laikais 

Kaip visame gyvenimo plote, taip ir žmogaus su gamta santykių su- 
pratime naujieji laikai pasidarė vidurinių amžių priešginybė. Kiek viduri- 
niais amžiais gamta buvo pajungta žmogui, tiek naujaisiais laikais žmogus 
tapo pajungtas gamtai. Senojo geocentrinio ir tuo pačiu antropocentrinio 


* Plg. 2 2ae, 4. 181, a. 4, ad 2; ą. 182, a. 3; il, g. 98, a. 1. 

pasaulėvaizdžio griuvimas buvo pirmas žingsnis gamtai išsilaisvinti iš žmo- 
gaus tarnybos. Koperninkiškoji revoliucija buvo revoliucija ne tik astro- 
nomijoje, bet ir žmogaus santykiuose su gamta. Renesanso metu gamta 
išsilaisvino iš žmogaus priklausomybės ir atsistojo šalia jo. Reikia pripa- 
žinti, kad renesanso žmogus sutiko šitą gamtos išsilaisvinimą labai džiaugs- 
mingai. Jau šv. Pranciškaus Asyžiečio saulės himne skamba 
renesansiškojo gamtos jausmo motyvai, nors dar jie yra labai susiję su 
antgamtiniu gyvenimu. Vėliau šitas gamtos susijimas su antgamtiniu pa- 
sauliu buvo nutrauktas ir gamta džiugino žmogų tokia, kokia ji yra. Vidu- 
riniais amžiais gamta buvo scena, kurioje vyko žmogaus drama: jo puoli- 
mas, atpirkimas ir perkeitimas. „Dabar, sako Aster'is, gamta tapo di- 
džiule, nepažįstama, paslaptinga sritimi, kurioje žmogus ieško ne dieviš- 
kojo veikimo pėdsakų, bet stengiasi patenkinti žinojimo ir jėgos troškulį, 
galop suprasti savo paties būtybę, tapusią jam problema. Ir kaip labai čia 
yra išplėsta gamta, o su ja sykiu ir akiratis žmogaus, kuris šitą gamtą 
tyrinėja, į ją įsijaučia, kai jis yra vedamas nuo Kolumbo per Koperniką 
prie Giordano Bruno. Prie naujų Žemės dalių atradimo prisišlieja min- 
tis apie begalybę pasaulio, kuriame Žemė yra tik maža žvaigždė tarp kitų 
žvaigždžių“? 

Žmogaus džiaugsmas laisvoje gamtoje eina per visas renesansiškojo 
gyvenimo sritis. Gamtos moksluose jam atstovauja Kolumbas, Koper- 
ninkas ir Galilejus, poezijoje Petrarka, Tasso ir Ariosto. 
Pedagogikoje Vittorino da Feltre, kurio Casa giocosa buvo, tarsi, 
simbolis visam renesanso laikotarpiui. Susižavėjimas gamta, josios savotiš- 
kas adoravimas dėl josios pačios, atrodo, užgrindo tąjį vidurinių amžių 
dualizmą, kuris buvo tarp teocentrinės pasaulėžiūros ir antropocentrinio 
pasaulėvaizdžio. Dabar gamta buvo pastatyta šalia žmogaus, kaip nuo jo 
nepriklausoma būtis. Gamta ir žmogus čia santykiavo, kaip lygus su lygiu. 
Žmogus čia dar labiau galėjo vartoti šv. Pranciškaus Asyžiečio posakius 
apie seserį saulę ir brolį vilką. 

Vis dėlto žmogaus ir gamtos dualizmo užgrindimas renesanso metu 
buvo daugiau estetinio, negu metafizinio pobūdžio. Apskritai visas rene- 
sansas yra daugiau žaismo ir fantazijos tarpsnis, negu realus šios žemės 
periodas. Šiuo metu žmogus, tarsi, persikėlė į kitą, aukštesnę realybę, 
apvilkdamas savo gyvenamąją tikrovę fantazijos ir geresnio gyvenimo 
ilgesio sukurtomis formomis. Šitų formų sužavėtas, jis nepastebėjo, kad 
nuodėminga mūsų žemė turi savo nenumaldomą logiką, kuri eina savu 
keliu į bet kokios fantazijos sunaikinimą. Renesanso susižavėjimą gamta 


* Geschichte der Philosophie, 380 p. Berlin 1925. 

šita logika taip sutrypė, kaip niekados anksčiau. Gamtos pastatymas šalia 
žmogaus, neperkeistos ir neišskaistintos gamtos, grėsė žmogui didelėmis 
katastrofomis. Bet renesansas šitų katastrofų nenumatė ir net jų nesuprato. 
Visą jų tragiką žmonija gavo pergyventi tik naujaisiais laikais. 

Vidurinių amžių dualizmas buvo tarp teocentrinės pasaulėžiūros ir 
antropocentrinio pasaulėvaizdžio. Naujųjų laikų dualizmas — kiekvienas 
laikotarpis yra pažymėtas dualistiniu ženklu — yra tarp ./vasios ir gamtos. 
Dvasios ir gamtos įtampa mūsų laikais yra pasiekusi tokį laipsnį, kuris 
buvo nežinomas visoje žmonijos istorijoje. Viduriniai amžiai gamtą buvo 
pajungę žmogui. Renesansas ją atpalaidavo ir pastatė šalia žmogaus. Nau- 
jieji laikai žmogų pajungė gamtai. Svarbiausia, kad šitas pajungimas įvyko 
ne tik praktikos srityje, kas dažnai yra neišvengiama blogybė, pav. tech- 
nikoje arba ekonomikoje, bet kad šitas pajungimas įvyko ir tebevyksta 
principinėje teorinėje srityje, kada žmogus išsižada dvasios laisvės ir pa- 
skelbia, kad jo vidinis ir viršinis gyvenimas yra ne kas kita, kaip tik gam- 
tos veikimo ir gamtinių dėsnių rezultatas. Tai yra savotiška žmogaus tra- 
gedija, kurią mes šiandien pergyvename labai ryškiai ir sykiu labai skaus- 
mingai. Atrodo, kad žmogus yra pavargęs savo dvasingume, savo laisvėje 
ir savo atsakingume. Jis todėl nori pasinerti gamtoje ir ten pasilsėti. Bet 
gamta nežino poilsio. Žmogaus nusileidimas į gamtos sferas yra panašus į 
Dantės nusileidimą pragaruosna. 

Pirmas principinis žmogaus pajungimas gamtai naujaisiais laikais įvy- 
ko Markso doktrinoje -— istoriniame materializme. Marksas pirmutinis 
paneigė idėjų, vadinasi, dvasios vaidmenį istoriniame žmogaus gyvenime. 
Istoriją, tuo pačiu kultūrą ir religiją, pasak Markso, kuria ne idėjos, bet 
ekonominiai interesai. Idėjos, apie kurias žmonės tiek daug kalba ir kurio- 
mis taip labai žavisi, esančios ne kas kita, kaip viršinis drabužis, po kuriuo 
visados pulsuoja gyvas ekonominis kūnas. Istorija esanti ne kas kita, kaip 
ekonominių jėgų žaismas. Ekonominius veiksmus Marksas padarė pirma- 
eiliais kultūros kūrėjais. Tai buvo žmogaus palenkimas medžiagos gyveni- 
mui ir medžiagos principams. Reikia pripažinti, kad ir pats Marksas ir 
apskritai visas istorinis materializmas praktikoje žymiai labiau vaduojasi 
idėjomis ir žymiai labiau vykdo dvasios viršenybę santykiuose su gamta, 
negu teorijoje. Bet principialiai šitoji viršenybė yra paneigta, ir dvasia 
yra pajungta gamtiniam gyvenimui. 

Antras principinis žmogaus pajungimas gamtai tebevyksta rasizmo 
doktrinoje. Kaip Marksas istoriją laikė ekonominių veiksmų padaru, taip 
Gobineau istoriją laiko „rasių chemija“, vadinasi tokiu dalyku, kurį 
apsprendžia vitalinis žmogaus pradas. Rasistinei doktrinai kultūros kūrė- 

jas taip pat yra ne žmogaus dvasia, bet žmogaus gyvybinis principas, jo 
siela, suprasta zoologine prasme, kokia kad yra kalbama apie augmens arba 
apie gyvulio sielą. Šiandien šitas gyvybinio principo pabrėžimas kai kuriose 
šalyse yra toks didelis, kad jis gręsia visiškai pražudyti žmogaus dvasią. 
Ir vėl reikia pastebėti, kad praktikoje rasizmas dar labai vaduojasi dvasi- 
niais principais. Bet visa blogybė yra ta, kad principialiai čia dvasia yra 
neigiama ir padaroma vad. sielos priešininke, kas aiškiai matyti Klagės 
teorijose. 


Žmogaus pajungimo gamtai rezultatai yra šie: 1. gamta atgavo Sava- 
rankiškumą, kuris jai buvo paneigtas viduriniais amžiais. Bet šitą savaran- 
kiškumą čia prarado žmogus; 2. žmogus pradėjo jausti, kad jis turi dau- 
gybę uždavinių ir pareigų gamtos atžvilgiu, bet čia buvo paneigta, kad to- 
kių uždavinių turėtų gamta žmogaus atžvilgiu. Tuo būdu mūsų laikai yra 
pasiekę vidurinių amžių priešginybę žmogaus ir gamtos santykių atžvilgiu. 
Viduriniais amžiais gamta buvo pajungta žmogui, dabar žmogus buvo pa- 
jungtas gamtai. Suprantama, kad nei viduriniai amžiai nei mūsų laikai 
žmogaus ir gamtos santykių problemos neišsprendžia. Arčiausiai prie iš- 
sprendimo yra stovėjęs renesansas. Bet nesupratęs gilaus dualizmo, kuris 
glūdi tarp žmogaus ir jį apglobiamo pasaulio, be to, pastatęs gamtą šalia 
žmogaus, kaip lygią prieš lygų, renesansas pakartojo kamieno kultūros 
klaidą ir nuosekliai buvo priverstas nueiti į žmogaus pajungimą. Žmonijos 
istorijoje tokia klaida įvyksta antrą kartą. Pirmą sykį ji įvyko vad. kamie- 
no kultūroje“: Kamieno kultūra, kaip ją vadina O. Menghin'as, yra 
susibroliavimas su gamta (Naturverbridung). Čia žmogus jautėsi, kaip 
gamtos brolis, kuris visoje gamtoje matė gyvybės, sielos ir net dvasios 
apraiškų. Visa gamta jam buvo pilna savotiškų būtybių, kurios turi įvairių 
santykių su juo pačiu. Bet tolimesnėje eigoje šitas susibroliavimas su 
gamta nuvedė žmogų į tokias painiavas, jį apipynė tokiomis paslaptimis ir 
tiek jį pajungė gamtos dėsniams, kad jis, kaip tvirtina etnologai, būtų tik- 
rai pražudęs savo gyvenimą, jei nebūtų atėjusi aukštoji kultūra, kurią 
Fr. Kern'as šiuo atžvilgiu labai teisingai vadina išgelbėjimo kultūra 
(Erlėsungskultur), nes ji išvadavo žmogų iš nelemto susipynimo su gamta. 
Aukštoji kultūra atpalaidavo žmogų nuo gamtinės priklausomybės ir pa- 
rodė, kad žmogus yra ne gamtos vaikas, kaip buvo pagrindo kultūroje, ne 
gamtos brolis, kas buvo jaučiama kamieno kultūroje, bet gamtos valdovas, 
kuo yra charakteringa aukštoji kultūra. 


* Plačiau apie kamieno kultūrą mano rašyta studijoje „Pirminės kultūros pa- 
grindai“ (Logos 1—-2 nr. 1936 m.). 

Kas lygina renesanso gamtos pergyvenimą su kamieno kultūros gamtos 
pergyvenimu, negali nepastebėti, tam tikro panašumo. Tiesa, renesansas 
yra aukštosios kultūros apraiška, tuo tarpu kamieno kultūra dar yra pirmi- 
nė kultūra. Vis dėlto jiedvi abi riša tas pats nusistatymas gamtos atžvilgiu, 
kad ir kamieno kultūroje ir renesanso metu žmogus jautėsi esąs gamtos 
brolis ir kad šitas susibroliavimas abi šias žmonijos kultūras nuvedė į pa- 
jungimą gamtos tarnybai. Šis faktas aiškiai rodo, kad žmogus negali būti 
gamtos brolis, kad jis negali gamtos laikyti vienoje eilėje su savo dvasia. 
Bet iš kitos pusės, gamta taip pat negali būti laikoma tik įrankiu žmogaus 
rankose. Žmogus yra taip artimai susijęs su gamta, kad jis negali nuo 
josios atsipalaiduoti ir į ją žiūrėti tik kaip į medžiagą savo veikimui. Bet 
žmogus yra tiek aukštesnis už gamtą ir tiek iškilęs viršum gamtinio pasau- 
lio, kad jis taip pat negali nusileisti į jo sritis ir tapti viena šitų sričių 
dalele. Nei gamtos pajungimas žmogui nei žmogaus pajungimas gamtai 
žmogaus ir gamtos santykių problemos neišsprendžia. Visi tie istoriniai 
periodai, kurie vienokiu ar kitokiu būdu žmogaus ir gamtos santykių prob- 
lemą pastatė netinkamoje šviesoje ir ją sprendė vienašališkai, nebuvo 
laimingi kultūrinei kūrybai. Viduriniais amžiais gamtos pajungimas žmo- 
gui pastūmėjo kultūrą į servilizmą, vadinasi į tarnavimą žmogui. Naujai- 
siais laikais žmogaus pajungimas gamtai stumia žmogų į prometeizmą. Nei 
viena nei antra kryptis kultūrinei kūrybai nėra palaiminga. 


c. Sintetinis žmogaus ir gamtos santykių 
supratimas 


Kultūra gali būti laimingai kuriama tik tada, kai žmogus tinkamai san- 
tykiuoja su gamta, kai jis šituos santykius suvokia arba bent instinktyviai 
pergyvena. Žmogus gamtai ir gamta žmogui — štai posakis, kuris išreiškia 
sintetinį žmogaus ir gamtos santykių supratimą.* 

Kad žmogus negali nei nuo gamtos nutolti nei josios pavergti, iš kitos 
pusės, kad gamta negali nei iškilti aukščiau už žmogų nei atsistoti šalia jo, 
tai rodo, visų pirma pati žmogaus prigimties struktūra. Žmogus savo pri- 
gimtimi yra toks, kad dvasinis ir gamtinis principas susieina jame substan- 
cialinėn vienybėn. Gamtinis žmogaus pradas, kuris jį suriša su gamtiniu 
pasauliu ir palenkia šio pasaulio dėsningumui, tarnauja, kaip atrama ir 
medžiaga, dvasiniam principui, kuris iškelia žmogų aukščiau už gamtą ir 
jį įjungia į aukštesnio pasaulio sritis. Konkretus ir realus žmogus pačia 


5 Šio skyrelio mintys plačiau yra paliestos mano „Kultūros filosoiijos įvade“ 
189—214 p. (Kaunas 1936). Todėl čia jos iškeliamos tik bendrais bruožais. 

savo prigimties sąranga yra gamtos ir dvasios sintezė. Todėl šitoji esminė 
jo Žymė turi pasireikšti ir jo santykiuose su gamta. Būdamas savo būtybe 
įjungtas į gamtinį pasaulį, žmogus turi ir savo veikimu šito pasaulio gy- 
venime dalyvauti, ne tik juo pasinaudodamas savo reikalams, bet sykiu ir 
atlikdamas tam tikras pareigas žemesniosios būties atžvilgiu. 

Žmogaus prigimties struktūra yra tokia, kad žmogaus būtybėje įvairūs 
pradai nėra šalia vienas kito (Nebencinander), bet vienas kitame (Inei- 
nander) ir vienas kitam (Fūreinander). Bendro solidarumo ir atsakingumo 
idėja liečia ne tik visą žmoniją, bet ir kiekvieną žmogų, kaip savotišką 
mikrokosmą. Žmogaus būtybės substancialinis pobūdis rodo, kad dvasinis 
jo principas negyvena šalia gamtinio principo pagal iš anksto nustatytos 
harmonijos dėsnius, kaip manė Leibnizas. Žmogaus dvasia gyvena 
gamtiniame principe, kaip savo medžiagoje, ir sykiu ji gyvena šitam 
gamtiniam principui. Taip pat gamtinis' principas savotišku būdu gyvena 
dvasioje ir dvasiai. 

Substancialinė žmogaus forma, arba siela, yra tobuliausia visoj gamti- 
nėj tikrovėj. Tuo tarpu šios tikrovės sąranga yra tokia, kad aukštesnės ir 
tobulesnės formos, arba sielos, įima savęsp visas žemesniąsias arba neto- 
bulesnes formas. Aukštesnės formos yra platesnės. Jos savimi sujungia bei 
suvienija žemesniąsias formas. Vegetativinė forma įima savęsp medžiagos 
formą. Sensitivinė forma apima ir medžiaginę ir vegetativinę formą. Žmo- 
gaus siela, kaip dvasinė forma, apima visas sakytąsias: žmogaus siela su- 
jungia savimi ir medžiaginę, ir vegetativinę, ir sensitivinę formą, arba 
sielą. Kadangi kitokių formų mūsų tikrovėje nėra, tuo būdu žmogaus siela 
apima ir sujungia savyje ir savim visą gamtinį pasaulį. Žmogaus siela yra 
pasaulio vienybės principas: šitos vienybės palaikytoja ir kūrėja. Gamtiniu 
atžvilgiu pasaulis be žmogaus yra toks pasaulis, kuris yra nebaigtas išvesti 
iš chaoso. Visa tai rodo, kaip artimai žmogaus siela yra įsibrovusi į gamtos 
"gyvenimą ir kiek josios dalyvavimas šitame gyvenime yra reikalingas ir 
josios pačios paskyrimui ir sykiu gamtos tobulinimui. 

Gamtos tobulinimą žmogus atlieka sava kūryba. Kultūra, kaip jau 
kitur esame sakę, yra ne tik gamtos formavimas, bet ir pačios būties pato- 
bulinimas. Pasaulyje esama tam tikros gradacijos ne tik buvime, bet ir 
veikime. Aukštesnės lytys įima savęsp žemesniąsias ir sykiu šituo savo 
įėmimu jas patobulina. Medžiaginis principas yra tobulesnis augmenyje ir 
dar tobulesnis gyvulyje. Vegetativinis principas yra tobulesnis gyvulyje 
ir dar tobulesnis žmoguje. Kiekviena aukštesnė būties rūšis patobulina 


* Plg. „Kultūros filosofijos įvadas“ 206—214 p. 

žemesniąją. Žmogus patobulina savo buvimu ir veikimu visą pasaulį, visas 
jo būtis ir visas jų sritis. 

šitas tobulinamasis žmogaus darbas kaip tik ir yra pagrindinis žmo- 
gaus uždavinys ir pareiga gamtos atžvilgiu. Šitas darbas yra pačios gamtos 
norimas ir laukiamas. Kalbėdami apie kosminę kultūrinės kūrybos reikšmę. 
esame sakę, kad žmogaus dvasios kišimasis į pasaulio vyksmą sudaro visai 
naują epochą'. Kai pasaulį kūrė tik Dievas ir evoliucijos jėgos, jis dvasios 
siekė ir josios ilgėjosi, nes dvasia yra gamtos pirmavaizdis, kaip kad Die- 
vas yra dvasios pirmavaizdis. Bet kai šitoji dvasia buvo sukurta ir kai ji 
savo ruožtu pradėjo pasaulį formuoti, pasaulis išvydo tai, ko jis troško. 
Šventojo Rašto žodžiais kalbant, jis išvydo savo išgelbėjimą. Dvasios atė- 
jimas pasaulin gamtai reiškė tą patį, k; Dievo atėjimas žmogui. Kaip Die- 
vas išvadavo žmogų iš jo suskilimo, iš jo pasivergimo žemesnėms galioms, 
taip dvasia turi išvaduoti pasaulį — specialiai gamtą — iš tos vergijos ir iš 
tų kentėjimų, apie kuriuos kalba šv. Paulius. Iš čia kaip tik ir kyla 
moralinis žmogaus atsakingumas už pasaulį ir čia glūdi moralinis kultūri- 
nio nusiteikimo pagrindas. Kultūrinė kūryba netektų savo prasmės, jei mes 
ją laikytume tik tarnavimu žmogaus reikalams. Kultūra yra drauge ir tar- 
navimas gamtai, tarnavimas suprastas aukščiausia šito žodžio prasme. 


Todėl žmogaus prigimties sąranga, įvairių žmogaus būtybės pradų 
santykiai tarp savęs, žmogaus turimoji vieta pasaulyje ir žmogaus atsakin- 
gumas už pasaulio likimą rodo, kad žmogus gyvena ne tik gamtoje, bet ir 
gamtai. Žmogus yra susirišęs su gamtiniu pasauliu ne tik dėl to, kad šitas 
pasaulis duotų medžiagos jo dvasios veikimui, bet ir dėl to, kad žmogus 
savo veikimu šitą pasaulį patobulintų ir jį prirengtų atbaigiamajam Dievo 
veikimui arba religinei transfigūracijai. Egzistencinė filosofija, kuri 
Heideggerio asmenyje rado aukščiausios išraiškos, žmogų laiko savo 
tišku Žemės tremtiniu. Žmogus jai yra mestas į tokį buvimą, kuris neiš- 
vengiamai eina mirties linkui. Egzistencinė filosofija gerai suvokia tik 
pusę žmogaus buvimo prasmės, būtent, ji suvokia, kad žmogus yra mestas į 
gamtinį pasaulį ir kad šitas pasaulis sudaro žmogui tik vargą ir rūpestį. 
Bet šitoji filosofija nepastebi antros žmogaus buvimo prasmės pusės, kad 
žmogus savo dvasioje yra pašauktas šitą gamtinį pasaulį perkurti pagal 
idealą ir kad šitas veikimas sudaro jau ne rūpestį, bet žmogaus pasididžia- 
vimą ir jo pasiteisinimą. Tai, ką žmogus patiria iš gamtos, yra vargas ir 
rūpestis. Bet tai, ką gamta patiria iš žmogaus, yra palaima ir išgelbėjimas, 
nes per šitą žmogaus veikimą eina kelias į visuotinį pasaulio perkeitimą. 


" Plg. „Kultūros filos. įvadas“ 199 p. 


12 A. Maceina. Gamta ir kultūra 


Žmogaus egzistencija gali būti pilnumoje suprasta ne tik iš gamtos pusės, 
bet ir iš kūrybinės dvasios pusės. Žmogus kuria gamtą, ir gamta kuria 
žmogų. Ir iš šitos abipusės kūrybos išauga vargas, rūpestis, bet taip pat 
palaima, pasididžiavimas ir pasaulio prirengimas jo transfigūracijai. 


2. Gamtos įtaka žmogaus gyvenimui 
a. Gamtinės įtakos supratimas, būdai ir rūšys 


Kad gamta turi labai reikšmingos įtakos ne tik atskiriems asmenims, 
bet ir tautoms ir net visai žmonijai, tai nujautė jau ir senovės mokslininkai. 
Jau Hippokrato veikale „Apie orą, vandenį ir vietą“, istoriniuose 
Herodoto ir Tukidido raštuose randame nemaža teisingų pastabų 
apie gamtinės aplinkos reikšmę žmogui. Berods, senieji rašytojai daugiau 
kalbėjo apie gamtos įtaką žmogaus kūnui ir žmogaus ūkiui, vadinasi, jie 
daugiau lietė gamtos ryšį su fizine ir su ekonomine kultūra. Gamtos įtaka 
žmogaus sielai ir tuo pačiu visos kultūros organiškas ryšys su gamta seno- 
vės mokslininkams nebuvo visai aiškus, nors nuojautą jie turėjo visai 
teisingą. 

Modernieji antropogeografai, kaip El. Reclus, Fr. Ratzel, 
J. Brunhes, žymiai pastūmėjo senųjų pažiūras priekin, atidengdami 
gamtos reikšmę visam žmogaus gyvenimui: jo mąstymui, jo veikimui ir jo 
kūrimui. Antropogeografija savo plėtotės pradžioje (pav. Ratzelio 
veikaluose) kaip tik ir norėjo visų pirma patarnauti istorijai, įrodydama, 
kad gamtos įtaka iš tikro yra realus veiksnys žmonijos plėtotės eigoje, kad 
istoriją apsprendžia ir gamta, ne tik laisvas žmonių veikimas. Herderis 
mėgdavo sakyti, kad istorija yra tekanti geografija, o geografija yra sto- 
vinti istorija. Žinoma, būtų istorinio materializmo klaida, jei norėtume 
istoriją suprasti tik, kaip vieną gamtinio vyksmo dalį. Bet iš kitos pusės, 
taip pat būtų perdėtas spiritualizmas, jei istorijoje nematytume reikšmingo 
gamtos veikimo ir šiam veikimui nepripažintume svarbaus vaidmens žmo- 
nijos kultūroje. Istoriją kuria žmonės, bet „istorija, — gražiai yra pasakęs 
J. Brunhes, — riedi žemėje““. Žemė, suprasta plačiausia prasme, daro 
įvairiausios žmogui įtakos ir per jį lenkia viena ar kita kryptimi visą kul- 
tūrą ir visą žmonijos istoriją. „Žmogus, kaip jūra, siurbiasi į žemę““, sako 
Ratzel'is. Žemė žmogų ne tik nešioja ir maitina, bet ji duoda jam medžia- 
gos jo kūrybai, ji jį patį lenkia ir apsprendžia. 

* La geographie humaine, 59 p. Paris *1912. 

* Anthropogeographie, 9 p. Stuttgart *1922. 

Nuo gamtos įtakos žmogus negali atsipalaiduoti jokioje pasaulėžiūroje. 
Jei žiūrėsim į žmogų materialistinės pasaulėžiūros akimis, žmogus bus ne 
kas kita, kaip visuotinio materialinio pasaulio dalelė ir tuo pačiu palenkta 
šio pasaulio dėsniams. Tei žmogų nagrinėsime evoliucionistiniu požiūriu, 
jis taip pat bus toks padaras, kuris išsiplėtojo iš žemesnių gamtinių būty- 
bių savo gyvenamosios aplinkos įtakoje: kovodamas su ja ir laimėdamas 
arba pralaimėdamas. Todėl ir čia žmogus aiškiai bus palenktas gamtinių 
veiksnių valdžiai. Teistinė pasaulėžiūra, kuri žmogų laiko sudėtinga bū- 
tybe, taip pat nesipriešina tezei, kad žmogus yra palenktas gamtinėms įta- 
koms. Ši pasaulėžiūra pripažįsta, kad žmogaus kūnas vis dėlto yra viena 
visuotinės gamtos dalis: iš šitos gamtos paimtas ir į ją grįžtąs. Mirtis 
giliausia prasme ir yr ne kas kita, kaip viršinių gamtinių veiksnių visiškas 
įsigalėjimas žmogaus kūne. Mirties momentą fizinis žmogaus pradas esti 
visiškai pajungiamas gamtos jėgoms, ir tuo pačiu esti atpalaiduojamas nuo 
dvasios veikimo. Tą kovą, kurią visą gyvenimą kovoja tarp savęs dvasia 
su gamta, mirties momentą dvasia visiškai pralaimi. Šitos pasaulėžiūros 
šviesoje kaip tik aiškėja, kad gamta per kūną daro didelės įtakos dvasiai ir 
josios darbams, tuo būdu savotiškai palenkdama ir visą žmogaus gyvenimą. 

Tiesa, reikia pripažinti, kad šitoks žmogaus palenkimas gamtinei įta- 
kai, yra žmogaus nelaisvės ženklas. Laikas, erdvė ir priežastingumas yra 
tos trys kategorijos, kuriomis žmogus susisiekia su gamtiniu pasauliu ir 
per kurias jis patiria šito pasaulio veikimą. Bet šitos trys kategorijos taip 
pat uždaro žmogų šio gamtinio pasaulio rėmuose, priverčia jį paisyti šio 
pasaulio reikalavimų ir tuo būdu neleidžia dvasiai veikti taip, kaip ji no- 
rėtų ir kaip jai pritiktų pagal josios esmę ir pagal josios galias. Žmogaus 
ilgesys išsivaduoti iš šitų trijų kategorijų visados yra labai didelis. Kul- 
tūrinės žmogaus pastangos, visos gamtos apvaldymas kaip tik ir eina šita 
kryptimi. Bet turime pripažinti, kad šitą idealą pasiekti mums pažada tik 
religija, apgalėdama mirtį, vadinasi, gamtą, kūno iš mirusiųjų prikėlimu. 
Bet tai jau yra religinis veikimas, kuris išeina ir iš kultūros ir iš kultūros 
filosofijos ribų. Kultūra esti kuriama šiame neperkeistame pasaulyje ir 
neprikelto kūno padedama. Todėl ji turi paisyti žmogaus palenkimo gam- 
tiniam pasauliui ir jo dėsniams . 

Būtų klaida manyti, kad aukštojoje kultūroje žmogaus ryšys su gamta 
yra mažesnis, kaip pirminėje kultūroje, kai žmogus jautėsi esąs gamtos 
brolis arba kai jis naudojosi gamta, kaip kūdikis. Tiesa, reikia pripažinti, 
kad aukštoji kultūra išvaduoja žmogų iš psichinės vienybės ir tuo pačiu iš 
psichinės priklausomybės nuo gamtos. Pirmykštis žmogus, būdamas gamtos 
vaikas arba gamtos brolis, gamtą pergyveno kaip sau lygią ir kaip su sau 

lygia jis santykiavo. Aukštosios kultūros žmogus atsistoja priešais gamtą, 
kaip subjektas priešais objektą. Čia toji psichinė vienybė suardoma. Ir tai 
yra neginčytinas aukštosios kultūros nuopelnas. 

Bet be šitos psichinės vienybės žmogus su gamta esti susirišęs ir onto- 
logiškai. Ir šito ryšio nepanaikina jokia kultūra. Šitas ryšys, galima net 
tvirtinti, kaip tik auga pagal tai, kaip žmogus gamtą apvaldo. H. Hassin- 
geris teisingai pastebėjo, kad „juo daugiau žmogus į žemę įdeda darbo 
ir kapitalo, tuo labiau jis turi su ja suaugti“.* Jis čia turi galvoje fizinį 
darbą ir ekonominį kapitalą. Bet mes galime šitoms sąvokoms duoti plates- 
nės prasmės, ir Hassingerio mintis kaip tik bus papildyta. Žmogus, for- 
muodamas gamtą, vadinasi, kurdamas kultūrą, įdeda į šituos gamtos pa- 
rengtus daiktus savo dvasios ir savęs paties. Ir juo giliau jis šitą gamtą 
apipavidalina, tuo labiau jis su ja suauga, nes tuo labiau jis save perkelia į 
savo kūrinius. Todėl sykiu su kultūra eina ne tik gamtos palenkimas žmo- 
gui, bet ir žmogaus palenkimas gamtai. W. Hellpach'as todėl ir sako, 
kad „kiekvienas gamtos tyrinėjimas ir jo pažanga palenkia gamtos gaba- 
liuką mūsų naudojančiajai arba bent pažabojančiajai galybei, bet kiekvienas 
šitas tyrinėjimas mums taip pat atskleidžia ištisą priklausomybių tinklą, 
kuriame pastebime esą įsipainioję““'. Štai kodėl šiandien net su baime kal- 
bama apie moderniojo žmogaus pasivergimą jo paties sukurtai technikai. 
Technikoje žmogus labiausiai pastebi gamtos apvaldymą. Bet čia pat jis 
pastebi savo didžiausią susirišima su gamtiniais daiktais ir savo priklau- 
somybę nuo jų dėsningumo. Tik:umoje todėl „civilizuoto žmogaus ryšys 
su savo aplinkos gamta nėra nė kiek palaidesnis, kaip pirminio žmogaus; 
tik šitas ryšys yra mažiau užčiumpamas, subtilesnis, painesnis ir tarpiš- 
kesnis“!* Žmogus gamtos veiksnių negali panaikinti. Jis gali juos tik 
tvarkyti. Žmogus turi, kaip pastebi J. Brunhes, „retą ir didingą lanks- 
tumą prisitaikinti“.“* Bet prisitaikymas niekados nėra atsipalaidavimas. 

Gamtos įtaka žmogui pasireiškia dvejopu keliu: 1. fiziniu ir 2. psichi- 
niu. Piziškai gamta daro žmogui įtakos daugiau per jo kūną nejaučiamu 
ir nesąmoningu būdu. Pav., mes nejaučiame oro slėgimo, nejaučiame že- 
mės traukos, atmosferinės elektros veikimo. Tuo tarpu visi šitie dalykai, 
kaip patirta, turi didelės įtakos kūno, o per kūną ir dvasios gyvenimui. 
Taip pat nejaučiamai mus globianti aplinka aktualizuoja fizines įgimtas 
mūsų ypatybes. Hellpach'as yra pasakęs, kad „gyvos būtybės atsineša tik 


*“* Geographische Grundlagen der Geschichte, 8 p. Freiburg i. Brsg. 1931. 
1 Geopsyche, 253 p. Leipzig 1935. 

“ Hassinger, op. cit. ibd. 

* Op. cit. 742 p. 

paveldėtus galimumus, o kas iš jų virsta aktualybėmis, tai apsprendžia ap- 
linka, kurią iš dalies mes patys susikuriame“.'* Bet viso šito proceso mes 
nepastebime, nes čia gamtos veikimas yra fizinis ir tuo pačiu mūsų psichi- 
kai neprieinamas. 

Psichinis gamtos veikimas pasireiškia mūsų gaunamais iš gamtinės ap“ 
linkos įspūdžiais. Įspūdis yra gamtinės įtakos psichinė forma. Visa tai, ką 
mes gamtoje pastebime, kuo mes gyvename ir ką mes pergyvename, visa tai 
palieka mūsų sieloje tam tikrų pėdsakų, kurie neišdildomai veikia mūsų 
pasąmonėje ir mus lenkia viena arba kita kryptimi. Labai dažnai fizinis ir 
psichinis gamtinės įtakos būdas susipina ir susimaišo. Tuomet gamtos 
įtaka yra stipriausia. Tai esti ypač pavasario metu, kada atgyjanti gamta 
apglobia žmogų ir braunasi į jo vidų ne tik įspūdžiais, bet ir per kūno 
pasikeitusias reakcijas, pav., odos, plaučių, kraujo ir t. t.5 


Kultūros filosofijai yra svarbesnis gamtinės įtakos psichinis būdas, 
nes jis turi tiesioginės grįžtamosios įtakos visai kultūrinei kūrybai. Įspū- 
džių, pavyzdžiui, stiprumas ir gausumas nėra teigiamas dalykas kultūrinei 
kūrybai. Tai gauna patirti kiekvienas, nuvykęs į svetimą šalį, kuri savo 
įvairumu labai skiriasi nuo gimtojo krašto. Daugybė didelio grožio įspū- 
džių, atrodo, prablaivo dvasią. Bet tikrumoje po kiek laiko, dvasia pasijun- 
ta pavargusi ir ištižusi. Atogrąžų gyventojų menkas kultūringumas ir 
menka kultiirinė pažanga iš dalies kaip tik ir galima išaiškinti per dideliu 
aplinkos įspūdžių gausumu bei įvairumu. 


Nors gamtinės įtakos žmogui yra labai įvairios, vis dėlto jas visas gali- 
ma suvesti į tam tikras rūšis ir į tam tikras kategorijas. H. Hassinger'is jų 
mini šešetą: oras, šviesa, šilima, vanduo, maistas, žemė. Hellpach'as visuos 
šituos dalykus suveda į keturias kategorijas: oras, klimatas, dirva ir kraš- 
tovaizdis (Landschaft). Atrodo, kad toks smulkus suskirstymas nėra rei- 
kalingas, tuo labiau, kad kai kurie ir Hassingerio ir Hellpacho minimi da- 
lykai lengvai duodasi suvedami į vieną platesnę kategoriją. Hassingerio 
oras, šviesa, šilima sudaro ne ką kitą, kaip Hellpacho minimą klimatą. 
Bet taip pat be reikalo Hellpachas nuo klimato ir pats atskiria orą. Toliau 
Hassingerio minimi toki dalykai, kaip vanduo ir maistas priklauso prie 
žemės arba prie, Hellpacho terminu tariant, dirvos. Visus tad šituos daly- 
kus dar suvedus į platesnes kategorijas, galima gauti jų tris, kuriomis 
reiškiasi gamtos įtaka žmogaus gyvenimui, būtent: klimatas, žemė ir kraš- 
tovaizdis. 


* Op. cit. 2 p. 
* Plg. Hellpach, op. cit. 5 p. 

Klimatas nėra vienas kuris veiksnys, bet ištisa veiksnių eilė, arba, kaip 
jau Herderis yra pastebėjęs, „priežasčių chaosas“. Klimato vardu yra vadi- 
namas visas įvairių gamtinių apraiškų ryšulys. Čia priklauso ir oras su 
savo atmainomis, ir šilimos kiekis, ir kritulių gausumas ir atmosferos elekt- 
ringumas ir įvairūs kiti dalykai. Kai visi šitie dalykai bet kurioje aplin- 
koje pasikartoja maždaug pastoviai ir periodiškai ir kai jie tuo būdu su- 
daro tam tikrą šio krašto tipą, tuomet mes ir kalbame apie šito krašto kli- 
matą. Hellpach'as todėl ir sako, kad „klimatas yra tipas oro atmainų kraš- 
te“,'* nors, reikia pasakyti, kad oras čia turi būti suprastas plačiausia 
prasme. 

Klimato įtaka žmogui yra labai lėta. Herderis yra teisingai pastebėjęs, 
kad „klimatas ne verčia, bet palenkia“.'? Klimatas sudaro žmoguje tam tik- 
rų nusiteikimų, kurie vėliau jau kartojasi paveldėjimo keliu iš kartos į 
kartą. „Mes esame molis klimato rankose“, sako tas pat Herderis, vadi- 
nasi, tokia medžiaga, kuriai galima suteikti įvairiausių pavidalų, nekei- 
čiant josios esmės. Klimatas daro žmogui dvejopos įtakos: tiesioginės ir 
netiesioginės. Klimatas lenkia žmogų tiesiog prisitaikinti prie jo reikala- 
vimų. Karštas ir drėgnas atogrąžų klimatas, sakoma, migdo žmogų ir ma- 
žina jo kūrybiškumą. Tuo tarpu šiaurės klimatas žadinte žadina veikti, 
nors nekartą žmogus čia visą savo energiją išeikvoja kovai su labai skur- 
džia gamta. Šiaurės klimatas verčia žmogų apsižiūrėti ir taupyti. Tuo 
tarpu atogrąžų klimatas leidžia nepaisyti ir eikvoti, nes gamta čia yra visu 
kuo pertekusi. Iš kitos pusės, klimatas apsprendžia gyvenimo sąlygas. Jis 
turi labai didelės įtakos žemei, augmenims, gyvuliams. Ūkis, pramonė, 
prekyba kitaip susitvarko, jei žmonės gyvena drėgname klimate ir vėl ki- 
taip jei jie yra pasirinkę sauso ir karšto klimato zonas. Šitos kitokios 
sąlygos savo ruožtu daro paskui įtakos visam žmogui ir visai kultūrai. 
Ratzelis teisingai sako, kad „dauguma gamtos įtakų aukštesniam dvasios 
gyvenimui ateina, tarpininkaujant ūkiniams ir socialiniams santykiams“! 
Tuo tarpu šitiems santykiams klimatas visados turi labai didelės įtakos. 


Žemę sudaro visi tie elementai, kurie yra žmogaus gyvenamojoje vie- 
toje. Todėl čia priklauso pati dirva, vanduo, kalnai ar lyguma, miškai 
ir t. t. Pagrindinis žemės elementas, be abejo, yra dirva arba tasai sklypas, 
kurioje žmogus įsikuria. Šitoji žemė, šitoji erdvė yra reikšmingiausias 
kultūroje dalykas. „Mes esame prie žemės pririšti padarai“, sako Hellpa- 


“ Op. cit. 100 p. 

“ Philosophie der Geschichte der Menschheit, 104 p. Riga 1784. 
* Op. cit. 34 p. 

* Op. cit. 187 p. 

chas. Žemės ypatybės, josios sudėtis, josios turtingumas ar neturtingumas 
nėra ir negali būti be reikšmės žmogaus kultūrai. J. Brunhes ir sako, kad 
„visos kovos dėl viešpatavimo yra kovos dėl erdvės“. Ir suprantama, nes 
netekusi erdvės bet kuri tauta yra priversta skursti ir nykti. Paprastai 
tokia tauta ir išnyksta. Jei žydai egzistuoja, kaip tauta, ir be erdvės, tai 
juos laiko tik ypatingas istorinis likimas, kurio kitos tautos neturi ir tokio 
negali turėti. Užtat jos instinktiviai rišasi prie žemės ir su ja organiškai 
suauga. „Normalus žmonijos tautų buvimas, sako Hellpachas, yra priklau- 
symas aprėžtai žemės erdvei“.2! 


Taip pat esminis ir žmonijos kultūrai nepaprastos reikšmės turįs yra 
vanduo. J. Brunhes sako, kad „jis yra didesnis žmonių turtas, kaip akmens 
angliai arba auksas“.?* Vėliau, kalbėdami apie kultūros pasiskirstymą erd- 
vėje, matysime, kad didžiausi civilizacijos centrai yra visados buvę prie 
jūros arba bent prie didesnių upių. Ir šituos centrus kaip tik sukūrė van- 
dens teikiamos patogios sąlygos. Žmogaus viešpatavimas ant vandens yra 
gražiausias žygis visoje žmonijos civilizacijos istorijoje. Visa tai, ką gero 
turi vanduo, jūra įkūnija aukščiausiame laipsnyje. Jūra kultūrai yra laisvės 
ir atidarų galimumų simbolis. "Tai laisva erdvė, kurioje galima išmėginti 
įvairiausios jėgos ir įvairiausi sugebėjimai. Vanduo, ypač jūra, nepakenčia 
vienodumo. Ir tai kaip tik daro įtakos visai žmogaus kuriamai kultūrai. „Be 
jūros, sako Ratzelis, žmonija pati savyje būtų tapusi vienodesnė, bet šitame 
vienodume būtų likusi skurdesnė ir mieguistesnė“.** Nuolatinis jūros kei- 
timasis įspaudžia šitų bruožų ir toms kultūroms, kurios turi su ja nuolati- 
nių santykių. Jūrą liečiančios tautos, paprastai, yra žymiai judresnės, negu 
sausumos tautos. Nenuostabu todėl, kad visoje istorijoje tautos žūt būt 
stengėsi prieiti prie jūros ir turėti bent vieną uostą, per kurį jos galėtų 
išvykti į pasaulį. Ratzelis sako, kad „mažos tautos, prieidamos prie atviros 
jūros, atsidaro kelią pasauliui valdyti“.** Ir tam pakanka vieno vienintelio 
uosto, kaip buvo su Venecijos valstybe 14—15 šimtmetyje.“ . 


Po jūros reikšmingiausias žemės elementas yra kalnai. Kalnai, kaip ir 
jūra, įspaudžia tautos kultūrai ryškiausių bruožų. Kalnų žmogus visados 
kopia. Jo kūnas, paprastai, esti užgrūdintas. Bet kalnai daro didelės įtakos 
ir žmogaus sielai įspūdžių pavidalu. „Jau seniai patirta, sako Ratzelis, kad 


* Op.. cit. 755 p. 

* Op. cit. 187 D. 

* Op. cit. 67 p. 

* Op. cit. 211 p. 

* Op. cit. 198 p. 

*a Plačiau šiais klausimais rašo E. Schultze, Meeresscheue und seetiūch- 
tige Volker, Stuttgart 1937. 


Logos. 2 


18 A. Maceina. Gamta ir kultūra 


dauguma kalnų gyventojų sielos atžvilgiu yra tvirtesni, jaunesni ir judres- 
ni, kaip slėnių žmonės. Taip yra visais laikais ir visuose kraštuose“. Kal- 
nų gyventojai arčiau ir dažniau susiduria su gamta. Tuo tarpu, sako Rat- 
zelis, „santykiuodama su gamta, siela išsiplėtoja laisviau ir savarankiškiau, 
kaip santykiuodama su gniuždančia žmonių mase. Dėl to kalnų gyvento- 
juose mes sutinkame užgrūdintus, uolius, judrius, mylinčius tėvynę ir lais- 
vę žmones“.** Jei šių dienų šveicarų tauta, būdama labai mišrus junginys, 
ne tik kad nėra pakrikusi, bet stebina savo kultūringumu, savo solidarumų 
ir sykiu savo nepaprastu laisvumu, tai tarp kitko čia turėjo ir tebeturi di- 
džiausias Europoje jų teritorijos kalnuotumas. 

Kalnų priešginybė yra lyguma. Ji paverčia joje gyvenančius žmones 
homogenine mase, naikina įtampą tarp priešingų pradų ir dėl to labai ap- 
sunkina kultūrinę kūrybą. Lygumoje trūksta viso to, kas yra kalnuose. „Bet 
tai, ko labiausia trūksta, sako Ratzelis, yra tosios vidinės tautos prigimties 
priešginybės, kurios praturtina tautos charakterį ir sugebėjimus“? Lygu- 
mos tauta yra neįvairi tauta. Todėl ir jos kultūra neturi tokių priešginy- 
bių ir tokios įtampos tarp atskirų pradų, kokių turi kalniečių tautos kultū- 
ra. Bet, iš kitos pusės, lygumos žadina fantaziją ir tam tikrą žmogaus pa- 
sidavimą savaimingam gamtos ritmui, kas turi labai didelės reikšmės este- 
tinei kūrybai. Kalnų žmogus visų pirma yra intelektualistas. Jis yra visa- 
dos priverstas svarstyti. Lygumos žmogus yra fantastas. Plati erdvė ne- 
kliudo nei jo pojūčių nei jo jausmų. Kalnų žmogus stebi gamtą, kaip ob- 
jektą. Lygumos žmogus pasineria joje ir yra josios nešamas. Rusų tautos 
ir rusų kultūros palyginimas su šveicarų tauta ir su šveicarų kultūra tuo- 
jau parodo, kokios reikšmės ir kokios įtakos kalnai ir lyguma turi žmogui 
ir jo kūrybai. 

Trečioji gamtinių įtakų kategorija yra kraštovaizdis. Kraštovaizdis 
turi labai daug bendro su žeme. Bet sykiu jis yra nuo jos ir skirtingas, 
skirtingas ne tiek fiziniu, kiek psichiniu atžvilgiu. Visų pirma žemė yra 
imama visados tokia, kaip ji yra savyje pačioje. Tuo tarpu kraštovaizdis 
visados yra santykis tarp žmogaus ir jį apglobiančios aplinkos ir tai san- 
tykis pojūstinis - psichinis. Kraštovaizdis yra atremtas į aplinkos pergy- 
venimą. Kas aplinkos nepergyvena, tas neturi kraštovaizdžio. Šitas per- 
gyvenimas pirmoje eilėje yra optinis. Regėjimas yra kraštovaizdžio pa- 
grindas. Aklas žmogus neturi kraštovaizdžio. Šalia regėjimo eina taip pat 
girdėjimas: įvairūs garsai — jūros ošimas, paukščių balsai taip pat pri- 


Op: cit. 265 p. 
* Op. cit. ibid. 
" Op. cit. 288 p. 

klauso prie kraštovaizdžio. Taip pat, nors ir menkesnės reikšmės, turi ir 
uoslė, kuri suima savin gamtos kvapus: pievos, javai, dirvos yra ne tik ma- 
tomos, ne tik girdimos, bet ir užuodžiamos. Kraštovaizdis todėl yra pa- 
justinio aplinkos pergyvenimo visuma. 

"Vis dėlto šitas aplinkos pergyvenimas, kad jis būtų ir virstų krašto- 
vaizdžiu, turi būti visai savotiškas. Kai ūkininkas išeina apžiūrėti savo 
dirvą, kai kalnų inžinierius stebi ežerą, galvodamas, kaip šitą vandenį pa- 
naudoti elektros energijai — visi šitie aplinkos pergyvenimai nepriklauso 
kraštovaizdiniam pergyvenimui, nes visi jie yra surišti su tam tikru tikslu, 
kuris veda stebėtojo pojūčius ir jausmus. Aplinka mums tampa krašto- 
vaizdžiu tik tada, kai mes ją pojūčiais ir jausmais pergyvename be jokio 
utilitarinio tikslo, taip sakant, kai aplinkos pergyvenimas yra grynai este- 
tinis. Todėl prie pirmesnės kraštovaizdžio apibrėžties mes dar turime pri- 
dėti vieną elementą. Tuomet gausime, kad kraštovaizdis yra estetinio po- 
justinio aplinkos pergyvenimo visuma. Šitas pergyvenimas, paprastai, esti 
sąmoningas. 

Todėl kraštovaizdis nėra visiškai objektivus dalykas, kaip žemė. Jame 
yra ir subjektivios žmogaus dvasios. Kraštovaizdis yra aplinkos ir žmogaus 
sielos junginys, arba organinė visuma. Kraštovaizdis įvairuoja ne tik pri- 
klausomai nuo objektivios aplinkos pradų, bet ir priklasuomai nuo šitą ap- 
linką stebinčių žmonių. W. Kampe sako, kad kraštovaizdis „yra viena 
tautos pusė, kad tauta yra kraštovaizdžio įtakoje kūnu ir siela, bet iš kitos 
pusės, kad ir pati tauta įspaudžia kraštovaizdžiui savo žymių“. 

Kraštovaizdis gali būti dvejopas: grynai gamtinis, kada žmogus dar 
nėra jo perkeitęs pagal savo kūrybinę dvasią, ir kultūrinis, kada gamtinė 
aplinka jau yra patyrusi kultyvuojamosios įtakos. Šita antrąja prasme kraš- 
tovaizdis yra tikrai žmogui savas. Kol žmogus tik stebi gamtą, josios dar 
neapvaldęs, šita gamta jam yra daugiau ar mažiau svetima. Tik tada žmo- 
gus tikrai suauga su aplinka, kai jis jon įdeda savo kūrybinio darbo. Kalnai 
tikruoju žmogaus kraštovaizdžiu virsta tada, kai juose yra pravesti takai, 
kai pastatyti tiltai; jūra virsta tikru kraštovaizdžių tada, kai joje plaukio- 
ja laivai. Jūra be laivo yra laukinė jūra. Tik šitame kultūriniame krašto- 
vaizdyje sueina vienybėn gamta ir žmogaus dvasia. Hassingeris ir sako, 
kad „kultūrinis kraštovaizdis yra žmogaus dvasios pagimdytas ir žmogaus 
tikslams pritaikytas. Jis yra bendras padaras žmogaus dvasios ir motinos 
žemės. Žemė duoda medžiagos ir gyvybinių jėgų, žmogaus dvasia ir valia 


formuoja medžiagą ir ją sudaro panaudotiną žmogiškiems tikslams“ .?? 


* Die Nation in der Heilsordnung, 134 p. 1936. 
* Op. cit. 6 p. 

Šita prasme ir Spannas yra pastebėjęs, kad „aplinka yra dvasinis žmo- 


gaus darbas“.*" Žmogaus dvasios įėjimas į kraštovaizdį yra labai žymus 
ypač tapyboje. Hellpachas pastebi, kad „naujųjų laikų tapyboje krašto- 
vaizdis yra virtęs naujosios žmonijos dalimi“.*: Žmogus įdeda į tvarkomą 
aplinką savo dvasią, o menininkas šitą dvasią kaip tik pajaučia ir perkelia į 
savo kūrinį. Laukinis kraštovaizdis niekados tiek daug menininkui nesa- 
ko, kaip kultūrinis kraštovaizdis. Laukinis kraštovaizdis ne toks pat yra 
ir paprastam stebėtojui. Jo aplinkos, kuri jau yra patyrusi kultūros įtakos, 
pergyvenimas yra visiškai kitoks, negu tos aplinkos, kuri dar yra laukinė. 
Šita savo grįžtamąja įtaka kraštovaizdis kaip tik ir turi didelės reikšmės 
kultūrinei kūrybai. 


b. Kultūros pasiskirstymas gamtinėse sąlygose 


Kultūrinio žmonijos gyvenimo židinys yra siaura gamtinė erdvė. Kul- 
tūrinis gyvenimas yra prasidėjęs su fiziniu žmogaus gyvenimu žemėje. 
Žmonėms gausėjant, ir kultūra plėtė savo erdvę. Vis dėlto reikia pasakyti, 
kad kultūrinė erdvė nesutampa su žmogaus gyvenimo ir juo labiau su žmo- 
gaus judėjimo erdve. Žmogaus judėjimo erdvė yra plačiausia. Jau nuo pat 
žmonijos pradžios žmogus savo judėjimu pasiekdavo didesnius plotus, negu 
juos apgyvendindavo. Gal tik pačioje pradinėje kultūroje, kuri nežino sės- 
lumo, žmogaus judėjimo erdvė maždaug sutampa su gyvenimo erdve. Bet 
vėliau žmogus sustojo tam tikrose vietose, jose įsigyveno, kad ir nenustojo 
judėjęs, pasiekdamas anuo metu net nepaprastai tolimus kraštus. Techni- 
kai tobulėjant, judėjimo erdvė vis kas karta ėjo didyn. Jei pirmiausia žmo- 
gus judėjo tik žemėje, tai vėliau jis apvaldė vandenį, o paskiausiai jam pa- 
sisekė apvaldyt ir orą. Šiandien žmogaus judėjimo erdvė yra visa mūsų 
planetos erdvė, įskaitant jon net ir stratosferą. 

Jau žymiai siauresnė yra Žmogaus gyvenimo erdvė. Žmogaus gyveni- 
mas reikalauja tam tikrų sąlygų: šilimos, šviesos, vandens, augalinio ir 
gyvulinio maisto. Todėl žmogaus gyvenimo erdvę šios sąlygos kaip tik ir 
aprėžia. Žmogus kad ir gali judėti visoje mūsų planetoje, bet nevisoje jis 
gali gyventi. Šiuo atžvilgiu mūsų planetos erdvės tik nedidelė dalis su- 
daro žmogaus gyvenamąją erdvę. Iš jos yra išskiriami vandens plotai, dy- 
kumos, poliarinės sritys, bent daugumoje, kalnų aukštumos ir didelė dalis 
miškų. 

Dar siauresnė yra kultūrinė erdvė. Tiesa, kur tik gyvena žmogus, ten 
yra kuriama ir kultūra. Nekultūringo žmogaus nėra ir negali būti. Tai, kas 


*“ Geschichtsphilosophie, 306 p. Jena 1932. 
Op cit; 237 p: 

kalbama apie pirminių žmonių nekultūringumą, yra tik laipsnio skirtumas. 
Vis dėlto, kai liečiame aukštąją kultūrą, tuomet reikia pripažinti, kad 
aukštoji kultūra turi savo erdvę, kuri nesutampa su žmogaus gyvenamąja 
erdve. Žmogaus gyvenimo erdvėje yra tokių vietų, kur kultūra ypatingai 
aukštai yra pakilusi, kur ji rado ypatingai geras sąlygas išaugti ir susi- 
formuoti. Šitose vietose žmogaus gyvenimas buvo ypatingai intensyvus. 
Jis buvo ne tik pragyvenimas, bet ir gyvenimas, tikra šito žodžio prasme, 
vadinasi, žmogaus dvasios įsibrovimas į aplinką ir aplinkos suformavimas. 
Tai buvo žmogiškojo gyvenimo ir žmogiškosios kūrybos židiniai. Bet šitie 
židiniai nevisur susiformavo, kur tik žmogaus gyventa. 

Kultūros istorijoje yra aiškiai pastebėtas kultūros keliavimas. Kultūri- 
nė erdvė nėra pastovus elementas. Tis keičiasi ir keičiasi dėl kol kas ne- 
išaiškintų aplinkybių. Viena tik aišku, kad tarp šitų aplinkybių glūdi ir 
gamtinių sąlygų pasikeitimas, nors jis ir nesudaro kultūros keliavimui pa- 
grindinės priežasties. Pagrindinė priežastis ar tik nebus naujų tautų pasi- 
rodymas istorijos plotmėje, kurios patraukia savin kultūrą iš jau pradėju- 
sių senti ir savo uždavinius atlikusių tautų. Kultūrai einant silpnyn senose 
tautose, eina silpnyn jų gamtos apvaldymas, su kuriuo kinta gamtinės są- 
lygos, o jos pasikeitusios dar sparčiau stumia kultūrą žygiuoti tolyn. Kul- 
tūros keliavimo problema yra įdomi ne tik antropogeografijai, bet ir kul- 
tūros filosofijai, nes ji parodo, kad kultūroje, kuri yra objektivus ir aukš- 
tesnis, kaip žmonija, dalykas, visos tautos yra pašauktos atlikti savą užda- 
vinį. 

Konkrečiai šitas keliavimas visų pirma pasireiškia nuolatiniu kultūros 
slinkimu iš pietų žiemių linkui. Kultūros istorija, rodo, kad pirmutiniai 
aukštosios kultūros židiniai buvo susikūrę Mesopotamijoje ir Egipte. Di- 
dieji šitos kultūrinės erdvės centrai buvo Tebai, Memphis, Babilonas Ni- 
niva. Penketą amžių prieš Kristų ir tūkstantį metų po Kristaus aukštosios 
kultūros erdvė žymiai pasislinko į žiemius. Jos centrus sudarė jau Atėnai, 
Roma, Kartagena, Bizantija, Cordoba, Toledo. Nuo 12 šimtmečio pradeda 
kilti Paryžius, Londonas ir apskritai civilizacija pradeda telktis aplinkui 
Žiemių jūrą. Viduržemio jūros pakrantės pradeda nebeturėti kultūroje 
ypatingos vietos. šiuo metu aukščiausios kultūrinės erdvės centrai Euro- 
poje yra trikampyje tarp Dublino, Stockholmo ir Florencijos. Aukščiausios 
kultūros ašimi šiuo metu, sakoma, esanti 52 paralelė. Tai yra viena linija, 
kuri kultūros kelionėje eina iš pietų į žiemius. 

Antroji kultūros keliavimo linija eina iš rytų į vakarus. Iš Mesopota- 
mijos, per Egiptą, per Graikiją ir Romą, civilizacija 15 šimt. pabaigoje 
buvo Kolumbo perkelta i tolimuosius vakarus. Praėjus keliems amžiams po 

Kolumbo atradimo, aukštosios kultūros banga iškilo Amerikoje su tokiu 
gaivalingumu, kokio senoji Europos kultūra nebuvo niekados savo istori- 
joje mačiusi. 

Trečioji aukštosios kultūros keliavimo linija eina iš vakarų į rytus. 
Drauge su kultūros pasistūmėjimu iš Mesopotamijos į Egiptą ir iš čion į 
Graikiją, kita tos pačios kultūros linija ėjo iš Mesopotamijos į tolimuosius 
rytus: į Indiją, Kiniją ir Japonija. Tos šalys savu metu buvo sukūrusios 
labai aukštas kultūras. 

Kultūrai šitaip kilnojantis pastebėtinas vienas dalykas: ligi pat pa- 
skutinių laikų aukštoji kultūra nėra peržengusi pusiaujo. Jos kelionės 
buvo ir pasiliko mūsų planetos žiemių pusrutulyje. Į atogrąžų kraštus ji 
nepasistūmėjo. Atrodo, kad pusiaujas sudaro, tarsi, kultūrai neperžengia- 
mą sieną, per kurią ji neįstengia persiskverbti. Anapus pusiaujo aukštoji 
kultūra buvo nuvežta. Bet natūraliu būdu ji ten nepateko. Tai galima iš- 
aiškinti tuo būdu, kad visi tie žmonės, kurie tik skverbdavosi pietų krypti- 
mi būdavo nepalankaus klimato taip nuteikiami, kad jie ne tik kultūros ne- 
pakeldavo, bet prarasdavo ir tai, ką buvo įsigiję. Kultūros keliavimo lini- 
jos geriausiai rodo kultūros priklausomumą nuo gamtinių sąlygų.*? 

Kultūrinėje erdvėje nevisos jos zonos turi vienodą kultūrinį intensy- 
vumą. Prof. Pakštas visą kultūrinę erdvę suskirsto į ketvertą zonų: 
1. ultra aktivi, 2. aktivi, 3. pasivi ir 4. ultra pasivi““ Ultra aktivios zonos 
kultūrą sukūrė toki žmonės, kurie savo kūrybine energija stovi aukštosios 
kultūros pirmose eilėse. Konkrečiai šitos ultra aktivios zonos sritis yra 
Amerikoje tarp Bostono, Baltimorės ir Čikagos. Ultra pasivi zona yra to- 
kia, kurioje kultūros pradmenys kad ir laikosi, bet jie yra išplėtojami labai 
lėtai. Šiai zonai priklauso Indija ir apskritai visa piet. Azija. Gamtos at- 
žvilgiu ultra aktivios ir ultra pasivios zonos žmogaus nusistatymas taip pat 
yra labai skirtingas, kaip skirtingi yra ir kultūriniai šitų zonų laimėjimai. 
Prof. Šalkauskis juos taip charakterizuoja: „Indus charakterizuoja 
pasivus nusistatymas gamtos atžvilgiu, tuo tarpu kai amerikiečiai, atvirkš- 
čiai, pasireiškia labai aktiviu nusistatymu gamtos atžvilgiu. Indas, nusitei- 
kęs panteistiškai, laiko save gamtos dalele ir tolimas yra nuo to antropo- 
centrinio amerikiečių nusistatymo, kuris mato teisingai žmoguje gamtos 
valdovą. Indas tat visų pirma taikosi prie gamtos, tuo tarpu kai amerikie- 
tis gamtą visų pirma taiko prie savęs. Išdavoje, indas dažniausiai skursta 
materialiniame gyvenime, tuo tarpu kai amerikietis turi laimės priklausyti 


* Kad iš tikro pietinis klimatas smukdo kultūrą, rodo ir Bahamų salų gyvento- 
jai. Plg. Prof Pakšto str. „Civilizacijos zonos“, Židinys, 1929 m. 7 nr. 26—27 p. 


* Plg. Židinys 1929 m. 10 nr. 246 p. 


A. Maceina. Gamta ir kultūra 23 


prie turtingiausios pasaulyje nacijos. Todėl ir pagrindiniai nusiteikimai 
yra įvairūs vienų ir kitų: indas yra nusižeminęs, kantrus, pilnas resigna- 
cijos, palinkęs į kontempliaciją, t. y. veizdėjimą; užtat amerikietis pasitiki 
savimi, yra ekspansivus savo drąsia iniciatyva, aktiviai kovoja su likimo 
aplinkybėmis ir yra tolimas nuo kontempliativinio veizdėjimo, būdamas pa- 
linkęs net į kraštutinį aktivizmą. Jei dabar paimsime didžiuosius laimėji- 
mus, kurių yra atsiekę indai ir amerikiečiai, tai pamatysime, kad šitie lai- 
mėjimai yra labai įvairūs savo pobūdžiais. Indas, linkęs taikytis prie 
gamtos ir susitelkti viduje, iškyla materialiniu savo prigimties suvaldymu 
prie tokio tobulumo, kokio nežino amerikiečiai. Bet užtat amerikietis, lin- 
kęs taikyti gamtą prie savęs, iškyla gamtos valdymu prie tokio tobulumo, 
kurio nežino ne tik indai, bet visos kitos pasaulio tautos. Indų laimėjimai 
ryškiausiai pasireiškia tikro jogo tipu, kuris gamtinio gyvenimo tvarkoje 
apvaldo savo prigimtį niekur kitur nežinomu laipsniu. Amerikiečių laimė- 
jimai skaidriausiai pasireiškia technikos ir ekonomijos srityse, taip kad jų 
rūmai, pravardžiuojami dangaus skriodėjais, imponuoja visam pasauliui, o 
(48 p.) jų aukso priklauso galingiausios pasaulio valstybės. Pagrindiniu 
kultivuojamu objektu jogui yra materialinė žmogaus prigimtis. Pagrindi- 
niu kultivuojamuoju objektu amerikiečiui yra materialiniai gamtos daik- 
tai“ 34 

Prof. Šalkauskis priduria, kad šitų dviejų zonų kultūrinis po- 
būdis ir skirtingi kultūriniai laimėjimai, kaip vienašališki, „nepatenkina 
visų mūsų reikalavimų... nei indiškas nei amerikoniškas kultūros tipas nė- 
ra pilnai idealus... normaliu reikia pripažinti tokį stovį, kuriame viršinės 
gamtos apvaldymas yra harmoningo atitikimo laipsnyje su vidinės prigim- 
ties apvaldymu“.** Šitoks maž daug padėjimas yra pasiekiamas aktivioje 
kultūrinės erdvės zonoje, kurion priklauso tokios tautos, kaip Olandija, 
Belgija, Šveicarija, kurių kultūroje viršinės gamtos ir vidinės prigimties 
apvaldymas maž daug yra suderintas. Iš šitų tautų kultūros išauga ne tik 
technikos, bet ir dorinio gyvenimo stebuklų. 

Trečioji, arba pasivioji zona, nepasižymi nei vienu nei antru dalyku. 
Todėl kultūros problemai yra nereikšminga. Reikia pripažinti, kad kol kas 
Baltijos tautų kultūra kaip tik priklauso šiai trečiajai kultūrinės erdvės 
zonai. Tiesa, prof. Pakštas pastebi, kad „mūsų žemėje nuolat eina 
suaktivinimo procesas. Aktiviosios zonos nuolat plečiasi, o pasiviosios da- 
rosi siauresnės. Aktiviosios praryja pasiviąsias (248 p.). Čia net glūdi ma- 
žųjų, tiksliau tariant — silpnųjų arba tinginių tautų išnykimo paslaptis. 


“* Kultūros filosofijos metmens, 48—49 p. Kaunas, 1926. 
“ Op. cit. 49 p. 

Pasivi ir maža tauta, tiesioginiai susidūrusi su aktivia tauta, per ilgesnį 
laiką susilieja su ja arba išnyksta nelygioje būvio kovoje. Dėl to pasiviosios 
tautos užleidžia savo žemes aktiviosioms“““ Šitas kultūros istorijos savo- 
tiškas dėsnis pasivios zonos kultūroms leidžia tikėtis, kad jos pereis į akti- 
viosios, vadinasi, beveik idealinės zonos kultūrą. Bet, iš kitos pusės, šitas 
pats dėsnis joms grąso žlugimu, jei pasiviųjų zonų gyventojai laiku nesu- 
skubs pareikšti juose glūdinčios kultūrinės energijos. Tai ypač reikia atsi- 
minti mums, kurie esame apsupti aktiviosios kultūrinės zonos tautų; labai 
atkaklių ir ekspansingų. 

Koki yra kriterijai, kuriais vaduojantis, galima būtų kultūrinę erdvę 
paskirstyti tam tikromis zonomis ir vienos arba kitos tautos kultūrą pri- 
skirti tai ar kitai erdvei. Nustatyti toki kriterijai nėra lengva. Šioj srity 
yra nemaža dirbęs ir laimėjęs amerikietis Yale u-to profesorius E. Hun- 
tington'as. Svarbiausiais kultūriniais kriterijais jis laiko šiuos: 

1. iniciatyvos galia, 
2. gabumas suprasti ir formuluoti naujas idėjas, 
3. gabumas išplėtoti filosofines sistemas, 
4. gabumas vykdyti toli siekiančius sumanymus, apimančius tolimus 
laikus ir plačias erdves, 
sugebėjimas vadovauti kitoms tautoms, 
aukštai pakelta švietimo sistema, 
higienos principų taikymas, 
teisingumo ir dorumo norma, 
asmens saugumo laipsnis, 
10. grožio pajautimas mene, imant kartu ir architektūrą, 
11. grožio pajautimas literatūroje, 
12. grožio pajautimas gamtoje. 


ga Sa 


Kaip matyti iš šitų kriterijų, Huntington'as jais laiko beveik tiktai 
dvasinės kultūros apreiškas. Ir čia jis neklysta, nes dvasinė kultūra ge- 
riausiai ir neapgaulingai parodo tikrąją bet kurios tautos kultūros esme. 
Bet, iš kitos pusės, reikia pastebėti, kad konkretus šitų dvasinės kultūros 
kriterijų taikymas gali lengvai būti klaidingas. Pats Huntingtonas, rem- 
damasis daugybės įvairių mokslininkų atsakymu, vis dėlto suklydo, lygin- 
damas Lietuvos ir Suomijos kultūras. Lietuvos kultūringumą jis įvertino 
78, o Suomijos tik 76 laipsniais. Tuo tarpu tikrumoje Suomijos kultūra yra 
aiškiai aukštesnė už Lietuvos kultūrą.*" 


* Židinys 1929 m. 10 nr. 248—249 p. 
„ "Plg. Židinys 1929 m. 10 nr. 251 p. Ten pat yra ir prof. Huntingtono išvesti 
indeksai įvairioms tautoms. 


II. Gamtinė evoliucija ir kultūrinė kūryba 


1. Evoliucijos esmė ir veiksniai: a. evoliucija, kaip išvidinis skleidi- 
masis, b. daikto lytis, kaip evoliucijos veiksnys. — 2. Evoliucijos tarps- 
niai: a. evoliucijos tarpsniu charakteristika, b. evoliucijos tarpsnių apsi- 
reiškimas gamtoje. — 3. Evoliucijos ir kultūros paralelumas: a. evoliu- 
cijos ir kultūros paralelumas vyksmo atžvilgiu, b, evoliucijos ir kultūros 
paralelumas padarinių atžvilgiu. 


1. Evoliucijos esmė ir veiksniai 
a. Evoliucija, kaip vidinis skleidimasis 


Evoliucijos esimas pasaulyje yra aiškus faktas. Kas tik stebi gamtos 
gyvenimą, lengvai gali patirti, kad visos gamtos sritys savaime braujasi; 
priekin, kad visos gamtinės jėgos nori pasireikšti, nori objektivuotis ir bent 
kiek pasistūmėti būties laiptais aukštyn. Visame gamtos gyvenime yra 
jaučiamas savotiškas nerimas. Po visu šituo nerimu kaip tik ir glūdi gam- 
tos plėtojimosi procesas. Jis tad padaro, kad gamtinė sritis amžinai kinta, 
ji amžinai dinaminė, amžinai judri ir nerami. G. Schindler'is teisin- 
gai teigia, kad „už daiktinio pasaulio nerimo stovi ne priežastingas vyks- 
met, bet evoliucija“! Pasaulio vyksmą veda ne mechaniniai dėsniai, kurie 
priežastingai nulemia šio vyksmo eigą, bet pasaulio vyksmą veda organinis 
sąryšingumas ir prasmingumas, kurio dėsniai pasauliui nubrėžia kelią 
aukštesnės būties linkui. Gamtos gyvenimą ir jos eigą valdo ne aklos jėgos, 
kaip buvo įprasta manyti praėjusiame šimtmetyje, bet tikslinga evoliucija. 
Kas yra šitoji evoliucija ir kas padaro, kad gamtinės būtybės tampa? 

Evoliucijos sąvoka yra iš esmės susijusi su daikto tapimu. Mes sako- 
me, kad tik tas daiktas išsiplėtoja arba evoliucionuoja, kuris tampa, kuris dar 
nėra užbaigtas, kuris dar nėra pasiekęs savo būties pilnatvės. Evoliucija 
priklauso tapsmo kategorijai. Kur nėra keitimosi, kur nėra vieno prado 
žlugimo, o kito atsiradimo, ten nėra nė evoliucijos. Vis dėlto keitimasis 
arba tapimas evoliucijai yra tik gimininė žymė: genus proximum. Evoliu- 
cijos negalima sutapdyti su bet kokiu keitimusi. Kad keitimasis arba tapi- 
mas virstų evoliucija, reikia, kad jis turėtų tam tikrų žymių, kad jis būtų 
pažymėtas tam tikromis ypatybėmis, kurios paprastą keitimąsi paverstų 
išsiplėtojimu, arba evoliucija. 

Bet kuris keitimasis tampa evoliucija tada, kai jis yra vidinis. Evoliu- 
cija yra vidinis tapimas. Išsiplėtoja tik tai, kas kyla iš vidaus. Kur yra tik 

mechaniškas kartojimas, kas kinta tik paviršiumi, tas nėra palenktas evo- 
liucijai ir tam ši sąvoka nėra pritaikoma. Todėl, pavyzdžiui, kristalų augi- 
mas nėra evoliucija, nes kristalas auga viršiniu medžiagos telkimuisi pagai 
tam tikrus dėsnius. Čia daiktas skleidžiasi ne vidiniu procesu, bet eidamas 
didyn iš viršaus. Tuo tarpu augmens arba gyvulio augimas jau yra evoliu- 
cija, nes čia medžiaga yra asimiliuojama vidiniu būdu ir būtybė keičiama 
iš vidaus. 

Evoliucija, be to, yra progresivus keitimas, arba tapimas. Gali pasitai- 
kyti, kad bet kur esama vidinio tapimo. Bet jei šitas tapimas nėra progre- 
sivus, jei jis kartoja tik tai, kas jau yra buvę, tokio keitimosi mes nelaiko- 
me evoliucija. Evoliucija turi siekti tam tikro tikslo ir realizuoti tam tikrą 
uždavinį. Kas pasiektą tikslą tik palaiko ir realizuotą uždavinį pratęsia, 
tas evoliucijai tikra prasme nepriklauso. Todėl, pavyzdžiui, jauno kūno 
augimas yra evoliucija, nes čia tapimas nuolatos žengia priekin, pareikšda- 
mas vis naujų kūno galių ir naujų formų. Tuo tarpu suaugusio žmogaus 
kūnas taip pat keičiasi. Net visas organizmas per tam tikrą laiką, sakoma, 
atsinaujina. Bet kadangi šitas keitimasis nėra progresivus, kadangi jis ne- 
pažadina kūne nieko naujo, o tik palaiko tai, kas jau yra, mes jo todėl ne- 
laikome evoliucija ir sakome, kad žmogaus kūnas nustoja plėtojęsis. 

Evoliucija todėl ir yra ne kas kita, kaip vidinis ir progresivus būtybės 
keitimasis. Apie evoliuciją taip pat yra sakoma, kad ji esanti „vidinio 
principo skleidimasis, kuris pradžioj, būdamas pasislėpęs, vėliau pasireiš- 
kia iš viršaus“.? Vidinis ir progresivus pobūdis yra esmingos evoliucijos 
žymės. Vidinis evoliucijos charakteris suponuoja gyvybę. Tik gyvas daik- 
tas gali asimiliuoti medžiagą vidiniu būdu, tik gyvas daiktas gali kisti iš 
vidaus, todėl tik gyvas daiktas gali plėtotis. Medžiaga kinta mechaniškai 
pridėjimu iš viršaus. Todėl medžiaga evoliucijai yra nepalenkta. Medžiaga 
nesiplėtoja. Ji yra tik atrama evoliucijai. 

Suprasta, kaip vidinis ir progresivus keitimasis, evoliucija gali liesti 
ir atskiras gyvas būtybes ir ištisas gamtinio pasaulio sritis. Plėtojasi ne 
tik atskiros būtybės, bet ir visas gyvasis pasaulis. Čia evoliucija yra dar 
labiau pastebima ir dar labiau atskleidžia savo pobūdį, negu atskirose būty- 
bėse. Atskirų būtybių vidinis ir progresivus keitimasis yra labai trumpas. 
Jis greitai išsprunka iš stebėtojo akių. Tuo tarpu viso gyvojo pasaulio 
arba bent atskirų jo sričių evoliucija, kuri apima ištisus amžius, gali būti 
daug lengviau ir ryškiau pastebima, tiesa, nevisada gyvoje eigoje, bet bent 
iškasenose. Be to, atskirų būtybių evoliucija nėra tokia ryški ir apimties 
atžvilgiu. Atskirame gyvulyje sunku yra pamatyti, ko siekia gamtinis pa- 

saulis. Bet kai imame ištisas gyvulių rūšis, tuomet šitas siekimas darosi 
daug ryškesnis. Todėl evoliucijos žodis geriau tinka viso gyvojo pasaulio 
tapsmui vadinti, negu atskirų būtybių. Atskirų būtybių išsiplėtojimą tiks- 
liau yra vadinti augimu, evoliuciją rezervuojant kosminės apraiškoms. To- 
liau, kalbėdami apie evoliucijos veiksnius, mes ir turėsime galvoje šį pas- 
tarąjį evoliucijos supratimą. 


b. Daikto lytis, kaip evoliucijos veiksnys 


Kas padaro, kad vidinės užuomazgos, kurios glūdi daikte, pradeda 
augti ir skleistis? Mechanistiniam gamtos supratimui atrodo, kad giliausi 
evoliucijos veiksniai yra viršinės priežastys: drėgmė, maistas, šilima, oras 
ir t.t. Nuo to laiko, kai Darwin'as savo veikalu „Veislių atsiradimas“ 
(1859) padėjo pamatus mechanistiniam gamtos aiškinimui, evoliucijos pro- 
cesas tik ir pradėta laikyti viršinių priežasčių padaru. Bet mechanistinė 
pasaulėžiūra nepastebi vieno labai ryškaus fakto, kad tarp viršinių akstinų 
veikimo ir evoliucijos eigos dažnai nėra sutarimo, kad Jabai dažnai, jei jau 
ir ne visados, vidinė būtybių plėtotė priešinasi viršiniams akstinams ir 
stengiasi juos nugalėti. Viršinių veiksnių įtaka yra chaotiška. Žemė, oras, 
šilima, drėgmė, maistas, be abejo, turi nemaža reikšmės. Bet visi šitie veiks- 
niai veikia palaidai: be jokio plano ir be jokio tikslo. Tarp jų nėra sutar- 
tinės. Ir argi jie galėtų stumti besiplėtojančią būtybę ir visą gamtinį pa- 
saulį labai planingu keliu tam tikro tikslo kryptimi? Evoliucijoje tikslas 
yra pagrindinis dalykas. Tuo tarpu šitie visi viršiniai akstinai dažnai 
kaip tik pastoja kelią į tikslą. Jei sakome, kad gamta vis dėlto savo tikslą 
pasiekia, vadinasi, čia yra kažkas daugiau, negu tik viršinių veiksnių vei- 
kimas. Mechanistinė pasaulėžiūra visą evoliuciją suveda į prisitaikymą 
prie viršinių sąlygų. Bet tikrumoje šitas prisitaikymas, kuris yra gamtinio 
pasaulio faktas, ne tik nėra evoliucijos pagrindas, bet jis reiškia kaip tik 
evoliucijos vingį nuo tiesaus kelio į tikslą. Gamta, negalėdama dėl vir- 
šinių sąlygų pasiekti savo tikslo tiesiu keliu, prisitaiko, vadinasi, apeina 
kliūtį savo lankstumu ir pasiekia savo tikslo jau kitu keliu, negu buvo 
iš pradžių ėjusi. Tai kaip tik ir rodo, kad viršiniai dalykai negali būti 
evoliucijos veiksniai. Jie gali būti tik sąlygos, geros arba blogos. Jos turi 
reikšmės. Bet ne jos evoliuciją veda. 

Gyvosios gamtos kova su viršinėmis sąlygomis kaip tik parodo, kad 
gamtos būtybėse glūdi tam tikras imanentinis principas, kuris stumia bū- 
tybę plėtotis, kuris verčia ją prisitaikinti ir daryti evoliucijos vingius. 
Darwin'as, iškeldamas ir pabrėždamas būvio kovos principą, nepaste- 
bėjo, kad jis tuo pačiu kelia aikštėn vidinį gamtos principą, kuris kovoja. 


98 A. Maceina. Gamta ir kultūra 


Jei tokio vidinio principo nebūtų, būvio kova būtų tuščia sąvoka, nes nėra 
būvio kovos negyvojoje medžiagoje: ten nėra nei prisitaikymo nei evoliu- 
cijos. Gyvoji gamta ne todėl plėtojasi, kad ji gyvena tam tikroje erdvėje, 
minta tam tikru maistu ir kvėpuoja tam tikru oru, bet kad joje gyvena 
tam tikras pradas, kuris ją stumia tam tikro tikslo kryptimi ir vykdo 
teleologinį pasaulio planą. Mechanistinis evoliucijos aiškinimas šiandien 
gamtos moksluose ir gamtos filosofijoje turi vis mažiau šalininkų. O. 
Braunas dar 1912 m. yra pasakęs, kad „šiandien gamtos tyrinėjimas vis 
labiau pripažįsta, kad evoliucijos negalima išaiškinti mechaniška atranka, 
bet kad už jos turi būti kaž koks vidinis akstinas“? Būdama vidinis skli- 
dimas, evoliucija reikalauja, kad ją vestų taip pat vidinis veiksnys. Kas yra 
šitas veiksnys? 

Heraklitui šitas pasaulinio tapsmo akstinas buvo Jogos. Logos 
Heraklitui yra drauge ir transcendentus ir imanentus. Kiek logos yra daik- 
tuose, jis yra vykdančioji evoliucijos priežastis arba evoliucijos tikslas. 
Bet kas yra šitas pats logos — Heraklitas arčiau neapibrėžė. Jo pažinimui 
Heraklitas reikalavo didelio savęs atsižadėjimo. Bent tose nuotrupose, ku- 
rios yra likusios, logo esmė yra neaiški. 

Stoikai vieningą Heraklito logą suskaldė į daugybę Iėgoi sperma- 
tikoi. Šitie logoi spermatikoi, kaip jau rodo pats pavadinamas, glūdi daik- 
tuose, juos tvarko bei veda jų plėtotę. Jie yra daiktams grynai imanentūs. 
Stoikai paneigė transcedentinį Heraklito logo pabūdį. Bet apie šitų logoi 
spermatikoi esmę stoikai taip pat nieko aiškaus nėra pasakę. 

Vis dėlto, nepaisant šitų tamsių ir neišaiškintų vietų, senovės teorijose 
glūdėjo teisingas nujautimas, kad gamta stengiasi pakilti aukščiau už fak- 
tiną būti ir kad ji, kaip jau Eucken'as pastebėjo, „negalėtų to įvykdyti, 
jei joje neveiktų gilesnis pagrindas“ .* Šitą gilesnį pagrindą senovės filo- 
sofai nujautė ir jį vadino įvairiais vardais: logos arba logoi spermatikoi. 

šv. Augustinas, pasiryžęs išaiškinti Genezės aprašomą pasaulio 
kūrimo eigą, vėl grįžo prie Heraklito ir sykiu įėmė į savo teoriją stoikų 
mintis. Evoliucijos veiksnys šv. Augustinui yra ratio seminalis. Pavadini- 
mas čia yra tas pats, kaip ir stoikų. Bet ratio seminalis turinys yra visai 
kitoks, negu logoi spermatikoi. Ratio seminalis šv. Augustinui esmėje yra 
tas pat, kaip ir ratio acterna, arba idėja, esanti kuniančiajame Dievo prote. 
Kai idėja yra Dievo prote, ji yra ratio aeterna arba forma sive species 
aeterna, kaip ją vadina šv. Augustinas. Kai šitoji idėja esti įkūnijama daik- 
te, ji tampa ratio seminalis. Ratio aeterna, arba amžinoji idėja, esti, tarsi, 


* Grundriss einer Philosophie des Schaffens, 120 p. Leipzig 1912. 

pasėjama pasaulyje, kad augtų ir skleistųsi. Amžinosios idėjos, kaip cau- 
sae primodiales, dieviškojo kūrimo aktu darosi realizuotos daiktuose ir 
tampa gamtinėmis jėgomis. Kūrimo metu jos esti causae exemplaresį 
buvimo metu jos virsta causae efficientes. Jos veikia daiktuose ir juos stu- 
mia jų tikslo linkuiė 

Šitoji šv. Augustino teorija, atrodo, esanti vienintelė, kuri duoda tin- 
kamą evoliucijos veiksnių išaiškinimą. Šv. Augustino išsprendimas genia- 
lus yra tuo, kad jis stoikišką logos spermatikos sutapdė su substancialine 
daikto lytimi ir sykiu su amžinuoju daikto pirmavaizdžiu. Stoikų teorijoje 
iogoi spermatikoi buvo daikte, tarsi, sėklos vaisiuje, vadinasi, viršiniu 
daiktams būdu. Šv. Augustino ratio seminalis nėra daiktui svetimas pra- 
das, nėra net daikte, bet ji yra pati šito daikto esmė, pati daikto idėja, 
kūrimo metu tapusi substancialine jo lytimi. Iš kitos pusės, stoikų logoi 
spermatikoi buvo daiktams tik imanentūs. Antpasaulinis Heraklito logos 
charakteris stoikų teorijoje buvo apmirštas. Tuo tarpu šv. Augustinas 
savąją ratio seminalis ne tik įdėjo į daiktą, kaip stoikai, bet ją kildino iš 
transcendentinės tikrovės, kaip Heraklitas. Heraklito ir stoikų teorijos šv. 
Augustino koncepcijoje pasiekė tobulos sintezės. Ratio seminalis yra ne 
tik imanenti daikto lytis, bet ir transcendenti daikto idėja, glūdinti Dievo 
prote, kaip exempliarinė daikto priežastis arba idealinis jo tipas. 

Todėl! išsiplėtojimas arba daikto evoliucija šv. Augustino teorijos švie- 
soje yra ne kas kita, kaip šitos imamentinės ratio seminalis skleidimasis. 
Išsiplėtojąs daiktas skleidžia imanentinę savo lytį. Bet šitas skleidimasis 
visados savo norma ir tikslu turi transcendentinę daikto idėją arba ratio 
aeterna. Ratio seminalis yra evoliucijos veiksnys. Ratio aeterna yra evoliu- 
cijos tikslas ir norma. Daikto lytis evoliuciją vykdo, daikto idėja ją veda. 
Gamtinis pasaulis plėtojasi tam, kad jo faktina lytis sutaptų su idealine jo 
idėja arba su savo pirmavaizdžiu. Daiktas evoliucijos eigoje eina nuo 
tikrovės prie idealo. Tikrasis arba pradedantysis evoliucijos ašigalis yra 
dar neišsiskleidusi arba užuomazginė daikto lytis. Siekiamasis arba atbai- 
giamasis ašigalis yra daikto pirmavaizdis. Daikto tikrovėje glūdi aktivinės 
jėgos. Daikto pirmavaizdis yra normativinė galia. Visas pasaulio gyvenimas 
yra nuolatinė įtampa tarp to, kas yra, ir to, kas turi būti, tarp tikrovės ir 
idealo. Evoliucija kaip tik mažina šitą įtampą, vesdama daiktą prie pirma- 
vaizdžio. Šitas vedimas vyksta tuo būdu, kad daikto lytis, kaip amžinosios 
idėjos pasireiškimas, vis labiau įsigali medžiagoje, vis labiau objektivuo- 
jasi ir pasireiškia. Evoliucijos eigoje pirmavaizdis vis labiau nusileidžia į 
tikrovę ir vis labiau su ja sutampa. Be evoliucijos pasaulis liktų tik pra- 

dėtas. Gamtinio pasaulio lytys liktų tik užuomazginės. Visas kosmo gy- 
venimas yra ne kas kita, kaip dieviškosios kūrybos tęsinys. Evoliucija yra 
pirmasis šito tęsinio tarpsnis. Evoliucijoje daiktai žengia pirmą žingsnį į 
savo būties pilnatvę ir į idealinio tipo realizavimą tikrovėje. Evoliucija yra 
gamtinė kūryba ir, kaip tokia, ji yra vertinga jau pati savyje. Ji didina 
gamtinio pasaulio būties laipsnį ir kas kartą vis labiau realizuoja jame 
pirmavaizdi arba tą amžinąją idėją, pagal kurią pasaulis buvo sukurtas. 
Išsivystanti būtybė yra tobulėjanti būtybė. Tiesa, reikia pripažinti, kad 
evoliucija pati viena, kaip grynai gamtinė kūryba, negali privesti pasaulio 
prie visiško tobulumo ir visiškai sutapdyti jo realybę su pirmavaizdžiu. 
Čia turi ateiti aukštesni kūrybos laipsniai: kultūra, o dar toliau dieviškoji 
malonė. Bet evoliucija yra grindžiamasis momentas kiekvienam aukštes- 
niam kūrybos tarpsniui. Kiekviena aukštesnioji kūryba atsiremia į evoliu- 
ciją. Šiuo atžvilgiu evoliucija stovi pirmoje kosminių kūrybos rūšių eilėje 
ir sudaro joms visoms materialinį pagrindą. 


2. Evoliucijos tarpsniai 
a. Evoliucijos tarpsnių charakteristika 

Evoliucija, kaip vidinis ir progresyvus keitimasis, savaime suponuoja 
tam tikrus periodus, arba tarpsnius, per kuriuos pereina gyvo daikto plė- 
totė. Besiplėtojąs daiktas netampa vienu sykiu. Evoliucija yra ne tik vidi- 
nis, ne tik progresyvus, bet ir gana lėtas procesas. Jei evoliucijos vidinis 
pobūdis ir jos progresivumas yra susijęs su pačia besiplėtojančia būtybe, 
tai jos lėtumas yra surištas su laiko kategorija. Evoliucija yra tapimas 
laike, vadinasi, toks tapimas, kuris susideda iš tam tikrų narių, iš tam 
tikrų dalių, iš tam tikrų periodų. Todėl ir šitoji evoliucijos žymė, jos pa- 
lenkimas laiko kategorijai, jos lėtumas, yra jai esminga. Iš jos kaip tik 
ir kyla evoliucijos tarpsniai, kurių kiekvienas savotiškai besiplėtojančią 
būtybę apsprendžia, kurių kiekvienas pasireiškia savotiškomis žymėmis 
ir kurių kiekvienas sudaro savotišką visumą besiplėtojančios būtybės gy- 
venime. 

Pačios evoliucijos pradžioje stovi simbiozinis tarpsnis. Evoliucija pra- 
sideda iš realių, jau esančių užuomazgų, arba padėlių. Užuomazgos, arba 
padėliai, yra pradedamasis evoliucijai punktas ir materialinė josios atrama. 
Tuo tarpu padėliai arba užuomazgos slepia savyje būsimos būtybės bruožus. 
Juose glūdi savotiškas būtybės planas, pagal kurį evoliucija vyksta ir 
pagal kurį būtybė evoliucijos metu esti kuriama. Padėliuose glūdi būsi- 
mosios būtybės idėja, kuri evoliucijoje skleidžiasi ir realizuojasi. Kaip 
menininko darbe idėja esti medžiagoje įkūnijama per veikimą ad extra, 
taip evoliucijoje idėja išsiskleidžia iš vidaus per veikimą ad intra. Evo- 

liucijos pradžioje stovi visuma. Bet šitoji visuma yra tokia, kad joje atskiri 
būtybės pradai dar nėra pasireiškę, atskiros sritys dar nėra išsiplėtojusios 
ir atskiri elementai dar savarankiškai neveikią. Čia viskas yra palenkta 
vieno jungiančio ir palaikančio centrinio principo valdžiai. Šitas principas 
slepia savyje visus pradus, visas sritis ir visus elementus bei galias. Visi 
jie yra jam palenkti, visi iš jo kyla, jo yra sprendžiami ir vykdomi. Patys 
jie dar neveikia. Savarankiškumo jie dar neturi. Dažnai jų net nežymu. 
Tik patyrimas sako, kad vis dėlto, besiplėtojančioje vienoje ar kitoje būty- 
bėje skirtingų pradų esama. Tik jų veikimas pradžioje esti palenktas ben- 
dro principo veikimui. Tai yra simbiozinis tarpsnis. Jis stovi pačioje evo- 
liucijos pradžioje. Aiškus vieno principo vyravimas yra pagrindinė šito 
tarpsnio žymė. 

Toliau evoliucija eina per skaldymosi tarpsnį. Besiplėtojanti būtybė 
čia pradeda pareikšti savo turimus elementus ir savo sritis bei galias. 
Visa, kas pirmame tarpsnyje buvo tik padėliai ar užuomazgos, dabar pra- 
deda virsti aktualiais organais, aktualiomis galiomis ar formomis. Iš vir- 
šaus atrodžiusi vieninga būtybė šiuo metu pradeda, tarsi, skilti. Ji ne- 
tenka tos vienybės, kurią turėjo pirmame periode. Bendras jungiamasis 
principas čia pradeda turėti tiktai pagrindinės reikšmės: jis palaiko kiek- 
vieno skylančio prado buvimą ir prasmę. Bet plėtotė dabar eina kiekvie- 
name atsiskiriančiame prade skyrium. Atrodo, kad būtybė plėtojasi ne kaip 
tokia, ne visumoje, bet atskiruose savo praduose. Visumos gyvenimas čia 
esti nustumiamas į antrąją vietą. Kiekvienas pradas stengiasi išsibrauti iš 
bendrojo principo valdžios ir pradėti veikti pats vienas. Vieningas evoliu- 
cijos vyksmas čia esti suskaldomas į daugybę atskirų vyksmų, nors nie- 
kados nepraranda bendro charakterio. Atskirų pradų vyravimas ir jų sava- 
rankiškumo teigimas yra pagrindinė šio tarpsnio žymė. 

Galop evoliucija baigiasi sintezės tarpsniu. Kai visi būtybės pradai esti 
jau pakankamai išsiplėtoję ir subrendę savyje, kai jų savarankiškumas jau 
yra pasireiškęs ne tik noru, bet ir veikimu, tuomet jie vėl sueina vienybėn. 
Būtybėje visuma vėl atgauna pirminę savo vietą ir pirminę savo prasmę. 
Jungiamasis bendras pradas vėl pradeda pareikšti savo galią. Bet šitoji 
vienybė jau yra visiškai kitokia, negu pirmajame tarpsnyje. Ji jau yra ne 
simbiozinė, bet sintetinė. Pirmajame tarpsnyje atskiri pradai neturėjo 
savarankiškumo: jų aktualiai net nebuvo. Visi jie gyveno visumoje, tarsi, 
kokiose įščiose. Tuo tarpu dabar jie jau yra kiekvienas išsiplėtojęs savyje. 
Antrame tarpsnyje jie buvo pametę visumą ir gyveno kiekvienas sau. Tre- 
čiajame tarpsnyje įgytas savarankiškumas nežlunga. Bet sykiu visumos 
gyvenimas čia yra daugiau pabrėžiamas; atskiri pradai gyvena ne tik sau, 

bet ir visumai. Bendrasis pradas, kuriame glūdėjo visi kiti pradai, čia vėl 
atgauna savo reikšmę, bet jau ne tiek viršiniu, kiek vidiniu būdu. Jis čia 
pasidaro ne potencialių pradų, ne realių galimybių, bet aktualybių jungėjas. 
Todėl štas jungimas yra ne simbiozinis, bet sintetinis. Pati būtybė trečia- 
jame tarpsnyje jau nebėra simbiozas, bet sintezė. Čia kiekvienas narys 
gyvena visumai, ir visuma gyvena kiekvienam nariui. Tuo būdu susidaro 
toji organinė bendruomenė, kurią matome visoje gyvybės srityje. 

Reikia pridurti, kad visi šitie tarpsniai yra sunkiai vienas nuo kito 
atskiriami. Jų pradžia ir pabaiga pasislepia nelengvai sugaunamuose bruo- 
žuose. Vis dėlto jie yra realūs ir besiplėtojančios būtybės gyvenime nepa- 
neigiami. 


b. Evoliucijos tarpsnių pasireiškimas gamtoje 


Šitie evoliucijos tarpsniai galima pastebėti kiekvienos išsiplėtojančios 
būtybės gyvenime. Jie tat yra ir gamtos gyvenime, kur evoliucija stovi 
pirmoj vietoj. Bet kaip jie pasireiškia praktiškai? Ar jie yra galimi prakti- 
kiniam gamtos išsiplėtojimui pritaikyti ? 

Visų pirma šitie tarpsniai tinka atskiros gyvos būtybės evoliucijai, 
arba augimui. Reikia pastebėti, kad tikrumoje jie yra išvesti iš atskirų 
būtybių stebėjimo. Tik paskui jie yra rasti arba bent randami visoje pla- 
čioje gyvosios gamtos ir net viso kosmo srityje. Atskirų gyvosios gamtos 
būtybių plėtotėje šitie trys tarpsniai yra aiškus faktas. Kiekvienas gyvas 
daiktas išauga iš vyriškojo ir moteriškojo prado susijungimo. Gyvų būty- 
bių dauginimasis besiskaidant tikrumoje yra ne naujos gyvybės atsiradimas, 
bet tik senosios pratęsimas. Tikrai naujos būtybės atsiradimas vyksta 
tiktai gimimo keliu. Tuo tarpu gimimas visados suponuoja vyriškojo ir 
moteriškojo prado susijungimą, apvaisinimą sėklos, arba kiaušinėlio. Ap- 
vaisinta augmens sėkla, arba gyvulio kiaušinėlis, slepia savyje visą aug- 
menį arba visą gyvį, su visomis jo sritimis, su visais jo pradais, su jo 
bruožais ir su jo charakteriu. Bet visi šitie pradai čia yra dar tik užuomaz- 
gose, kurios dar nėra regimos, neišsiskleidusios ir neatsipalaidavusios nuo 
visumos. Visos jos yra realios, visos jos yra. Bet visos jo dar neturi 
savarankiškumo ir konkrečiai dar nepasireiškia. Tos gyvena iš visumos ir 
visumai. Tai yra pirmasis arba simbiozinis tarpsnis. 

Pradėjęs augti kiaušinėlis, arba sėkla, kaip moko biologija, pradeda 
skaidytis. Jo celės skyla pusiau, šios paskiau vėl pusiau, ir šitas procesas 
vyksta tol, kol išauga būtybė tiek, kiek jai yra skirta. Besiskaldydamos 
celės telkiasi į audinius, o audiniai organizuojasi organų pavidalu. Tol, 
kol gyvas daiktas nesuformuoja organų, jis gyvena skaidymosi periodą. 

Jo visuma, toji pirminė vienybė, čia tarsi išnyksta, ir visas išsiplėtojimo 
procesas virsta ištisu skaidymosi vyksmu. Šio periodo uždavinys taip pa- 
rengti atskrius organus, kad jie galėtų savarankiškai veikti ir kad jie pa- 
dėtų visumai gyventi. 

Kai organai yra išsiplėtoję, gyvis gema, ir čia prasideda trečiasis 
periodas. Šiuo metu organai veikia. Pirmiau jie tik formavosi. Dabar vykdo 
kiekvienas savo funkcijas. Bet čia jie veikia ne kiekvienas sau, bet ben- 
dram visumos tikslui. Bendras gyvenimo tikslas, bendri uždaviniai su- 
jungia organus vėl savotiškon vienybėn. Bet šita vienybė jau turi kitokios 
prasmės, negu simbiozinė kiaušinėlio vienybė. Jungiamasis gyvulio prin- 
cipas, arba substancialinė lytis, jungia visus organus ir visas galias sinte- 
tinėn vienybėn. Iš simbiozo gyvulys virsta organine sinteze. Šitas tarpsnis 
trunka ligi gyvulio mirties, kada žlunga jungiamasis principas ir kada tarp 
atskirų pradų įvyksta ne skaidymasis, bet jau irimas. 

Simbiozo, skaidymosi ir sintezės tarpsniai individualinių gyvų bytybių 
plėtotėje yra aiškūs. 

Ar šitie tarpsniai galima susekti ir visos gyvosios gamtos gyvenime? 
Šitas klausimas jau yra žymiai sunkesnis. Atsakymas priklauso nuo pažiūrų į 
gamtos evoliucijos būdą. Evoliucionizmas, kaip jį formulavo Lemarck'as 
ir Darwin'as, gamtos plėtotėje matė vieną tiesią liniją. Nuo žemiausio gy- 
velio gamta tiesiu keliu eina prie žmogaus. Pirmutinis evoliucijos tarpsnis 
atsiremia į žemiausią gyvelį, paskutinis baigiasi žmogumi. Tarp šitų galinių 
tarpsnių vyksta pati evoliucija, kurios esmę sudaro vienos rūšies pasikei- 
timas į kitą. Šitame tiesios linijos vyksme minėtų tapsnių susekti neįma- 
noma. Čia nėra jokio simbiozo, jokio skaldymosi ir jokios sintezės. Čia 
yra tik to paties principo formų keitimasis, kuris eina nuo paprasčiausių 
lyčių vis prie komplikuotesnių ir sudėtingesnių. Apie bet kokius skirtingus 
tris periodus evoliucionizmo atstovai nekalba. 

Bet gyvosios gamtos plėtotę galima suprasti ir kitaip. Tiesialinijinį 
išsiplėtojimą gamtos moksluose šių dienų kritika atmeta. Tiesios ir vie- 
nos linijos atstovams reikia surasti tarpininkų tarp atskirų rūšių. Tuo 
tarpu tokių tarpininkų kaip tik labai dažnai nerandama. Spragos, kurios yra 
tarp atskirų rūšių, yra didžiausios tiesialinijinio evoliucionizmo priešinin- 
kės. Šitas spragas užpildyti ligi šiol nesisekė. Kad gamta plėtojasi, to ne- 
galima neigti. Būtų naivu manyti, kad Dievas sukūrė iš sykio visas rūšis 
ir jas pastoviai žemėje įkurdino. Gamtos mokslai aiškiai rodo, kad senai- 
siais Žemės gyvenimo amžiais būta kitokių rūšių, negu šiandien, ir kad 
šių dienų rūšys aniems laikams buvo nežinomos. Rūšių žlugimas ir atsira- 
dimas yra aiškus geologijos ir archeologijos faktas, kuris rodo, kad evo- 

liucija gyvojoje gamtoje yra visai reali, kad ji nėra teorija, bet pats realu- 
sis gamtos gyvenimas. Tik kokiu būdu šita evoliucija vyksta? 

Atrodo, kad pasaulio evoliucija bus galima žymiai teisingiau išaiš- 
kinti, jei mes plėtotės vyksmą laikysime ne tiesialinijiniu, bet daugialini- 
jiniu. Čia yra tas pat, kas ir žmonijos kultūros plėtotėje. Evoliucijonistinė 
etnologijos mokykla taip pat manė, kad žmogaus kultūros plėtotė eina 
tiesia linija, kad po medžioklės žmonės priėję žvejybą, nuo šios žemės 
darbą, nuo šio gyvulių auginimą ir t.t. Arba lyčių santykiuose visų pirma 
buvęs promiskuitetas, paskui grupinė moteristė, paskui polygamija ir galop 
monogamija. Šitokia pažiūra į žmonijos plėtotę šiandien yra visiškai su- 
griauta. šių dienų kultūros istorinė etnologija aiškiai įrodė, kad žmonija 
ėjo ne viena tiesia linija, bet keliomis linijomis. Žmonijos plėtotė yra 
daugialinijinė. 

Tą patį galima pritaikinti ir gamtos plėtotei. Ir gamta eina ne nuo 
vienos rūšies per kitą, bet ji plėtojasi daugelio rūšių kompleksu. Gamtos, 
kaip ir kultūros, pradžioje stovi vienas gyvulys, viena rūšis, kad ir dau- 
gybėje egzempliorių. Ir iš šito gyvulio veda kelios ar keliolika šakų aukš- 
tyn. Paskui šitos šakos arba šitos rūšys vėl skaldosi savo ruožtu. Tuo būdu 
gamtos plėtotė pasidaro panaši į išsišakojusį medį, o ne į ištiestą grandinę. 
Atrodo, kad šitą pažiūrą modernieji gamtos mokslai labiau pateisina, negu 
pirmąją. 

Taip suprantant gamtos evoliuciją, aiškiai matyti, kad sakytieji trys 
tarpsniai čia tinka visai gerai. Gamtos plėtotės visuma taip pat pereina per 
tris tarpsnius. Toji pirmoji gyvulių rūšis, kuri yra visos evoliucijos pa- 
grindas, kaip tik ir sudaro simbiozinį gamtos plėtotės tarpsnį. Jei toji pir- 
minė rūšis galėjo savo gyvenime iš savęs išprodukuoti kitokių rūšių, ar bent 
jų atmainų, vadinasi, ji jas turėjo turėti realioje galimybėje. Ji savo 
prigimtyje slėpė tolimesnių savo ainių gyvenimą. Ji buvo jį sutelkusi sa- 
vyje. Ji todėi savo gyvenimu kaip tik ir atstovauja simbioziniam visos 
gamtos plėtotės perijodui. Išsiskleidęs gyvosios gamtos medis, visas tas 
rūšių begalinis įvairumas yra ne kas kita, kaip antrojo, skaidymosi, periodo 
apreiška. Čia kaip tik gamta pareiškė savo vidines potencijas, savo kūry- 
binę galią ir išvedė iš savo gelmių visa, kas jose buvo sutelkta. Šitas tad 
laikotarpis kaip tik yra gamtos skaldymosi periodas. 

Kas atstovauja ir vaizduoja trečiąjį periodą, kada gamta vėl visus 
savo pradus sujungė vidinėn vienybėn? Šitą tarpsnį reprezentuoja ir jam 
atstovauja žmogus. Žmogaus atsiradimas buvo trečiojo, vidinės vienybės 
tarpsnio pradžia. Žmogus savo kūnu yra gyvosios gamtos narys. Jis iš 
gyvosios gamtos yra paimtas, vadinasi, yra josios išsiplėtojimo narys. Ir 

šitas narys kai tik sutelkia savyje visa tai, ką gamta yra savo kūryboje lai- 
mėjusi. Žmogaus prigimtyje yra sutelkti visi gyvosios gamtos pradai. Kaip 
pirmutinis gyvulys buvo vienarūšis. taip vienarūšis yra ir žmogus. Žmo- 
guje nėra rūšių, ne tik dvasios bet ir kūno atžvilgiu. Tai taip pat rodo, kad 
žmogus yra savotiškas gamtinės evoliucijos narys, kad jis yra paskutinis 
šitos evoliucijos padaras, kuriame gamta pasiekė savo vidinę vienybę. 
Žmoguje gamtos išsiskaidę pradai vėl susitiko ir sintetiškai buvo žmogiš- 
kosios sielos sujungti. Reikia pasakyti, kad jungiamasis ryšys tarp atskirų 
pradų visados yra aukštesnis. Tai jau matyti ir atskiruose gyvuliuose. 
Toji forma, kuri jungia gyvulio narius, yra aukštesnė už kiekvieno nario 
formą.Taip yra ir su gyvosios gamtos sričių jungimų. Šitos sritys visos 
yra sujungtos žmoguje, bet jau ne gamtine, tik dvasine, vadinasi, aukštesne 
lytimi. Žmogus yra gamtinės evoliucijos vidinės vienybės atstovas ir šitos 
vienybės tobuliausias reiškėjas. Gamtinė evoliucija eina nuo vieno gyvulio 
per gyvulių rūšių įvairumą prie berūšio padaro — žmogaus, kuriame dva- 
sia suima sintezėn visus gamtinius elementus. Pradedamasis gyvulys yra 
gamtinės visuotinės evoliucijos simbiozas, begalinis gamtos sričių ir rūšių 
įvairumas yra gamtinės evoliucijos išsiskaidymas ir žmogus yra gamtinės 
evoliucijos sintezė. Žmogumi gamtinės evoliucija baigiasi. Už josios jau 
prasideda žmogiškoji kūryba arba kultūra. 

Koki tad yra santykiai tarp kultūrinės kūrybos ir gamtinės evoliucijos ? 
Ar tai, ką konstatavome gamtinėje evoliucijoje, kultūroje pasireiškia? 
Kokios prasmės minėti tarpsniai gali turėti kultūros istorijoje? 


3. Evoliucijos ir kultūros paralelumas 
a. Evoliucijos ir kultūros vyksmo paralelumas 


V. Solovjov'as šituos tarpsnius pritaiko visai žmonijos kultūrai. 
Solovjovas buvo įsitikinęs, kad žmonija yra tikras, nors ir sutelktinis orga- 
nizmas. Todėl ir organizmo plėtotė tinkanti žmonijos istoriniam vyksmui. 
Šitame vyksme esantieji trys periodai kaip tik atitinką sakytus tris evo- 
liucijos tarpsnius. Pirmajame tarpsnyje visi kultūrinio gyvenimo laipsniai 
ir visos jos sritys glūdi neišskiriamoje vienybėje. Tai yra seniausias 
žmonijos istorijos periodas, kada pažinimo srityje nebuvo skirtumo tarp 
teologijos, filosofijos ir mokslo, kada Bažnyčios, valstybės ir ekonomijos 
gyvenimas reiškėsi savotišku teokratijos pavidalu, kada mistika, menas ir 
technika buvo susijungę teurgijoje. Visi šitie bendrieji elementai sudarė 
vieną, nepadalintą ir nesuskaldytą religinę visumą. 

Antrajame tarpsnyje, pasak Solovjovo, žemesnieji gyvenimo laips- 
niai stengiasi išsibrauti iš jungiamojo religinio principo ir sykiu kiekvie- 

nas išsiplėtoti savyje. Šitas tarpsnis, Solovjovo manymu, yra prasidėjęs 
viduriniais amžiais ir pasibaigęs naujaisiais laikais. Čia visų pirma filoso- 
fija atskilo nuo teologijos, o vėliau nuo filosofijos atsiskyrė specialieji 
mokslai. Valstybė atskilo nuo Bažnyčios, o nuo valstybės atsiskyrė ir įgijo 
savarankiškumo ekonominė organizacija. Renesanso metu meninė kūryba 
atsipalaidavo nuo mistikos, o vėliau nuo meno atsiskyrė technika. 

Šitoks žmonijos gyvenimo išsiskaidymas, Solovjovo supratimu, yra 
tik pereinamasis tarpsnis į trečiąjį vidinės vienybės periodą, kurį Solov- 
jovas vadina dar ir laisvosios vienybės periodu. Šiame periode kiekvienas 
pradas randa sau tinkamą vietą ir susijungia su kitais pradais. Bet jau ne 
iš viršaus, tik iš vidaus — laisvai. Pažinimo srityje čia turi atsirasti laisvoji 
teosofija, kurioje iš vidaus būtų sujungta teologija, filosofija ir specia- 
lieji mokslai. Praktinio veikimo srityje turi atsirasti laisvoji teokratija, 
kurioje religinė, politinė ir ekonominė bendruomenės susijungtų aukštes- 
nio religinio principo galia. Kūrimo srityje mistika, menas ir technika 
turi sudaryti laisvąją teurgiją arba pilnutinę kūrybą. Kaip pirmajame taip 
ir trečiajame tarpsnyje jungiamasis pradas yra religija, kuri čia tampa 
viso gyvenimo apimtimi arba visu pilnutiniu gyvenimu. Šitas trečiasis 
tarpsnis yra žmonijos dar tik laukiamas.? 

Negalima neigti, kad šitoji Solovjovo teorija neturėtų pagrindo. 
Kas tyrinėja žmonijos istoriją, lengvai gali pastebėti, kad iš tikro pradžioje 
esama tam tikros vienybės, paskiau šitoji vienybė ima irti ir galop visi 
pradai vėl stengiasi susieiti vienybėn, tik jau kitokios rūšiės. Mūsų dienų 
kultūros istorinė etnologija šitokią žmonijos plėtotės schemą taip pat 
patvirtina. Etnologų pažiūra pačioje žmonijos pradžioje stovi vad. pagrin- 
do kuliūra (Grundkultur). Pirmajame ir antrajame šios kultūros tarpsnyje 
iš tikro nėra skirtumo tarp atskirų gyvenimo pradų. Simbiozinis gyvenimo 
pobūdis yra charakteringiausia pradinės kultūros žymė. Jungiamasis šitos 
kultūros pradas taip pat yra religija“ Tuo tarpu vad. kamieno kultūroje 
(Stammkultur) gyvenimas jau pradeda skaidytis. Čia visų pirma kultūrinė 
plėtotė skyla į tris pagrindinius tipus: į totemistinę, matriarchatinę ir no- 
madinę kultūrą. Pačiuose šituose tipuose taip pat atsiskiria įvairios sritys. 
Jose plėtojasi skyrium žemės darbas, prekyba ir pramonė. Jose atsiranda 
menai ir mokslų pradmenys. 

Dar labiau šito skaidymosi žymu aukštojoje kultūroje (Hochkultur), 
apie kurios pakrikimą šiandien jau net per daug kalbama ir rašoma. Vis 
dėlto aukštojoje kultūroje jau žymu ir vienijimosi noras. Aukštoji kultūra 


* Plg. Logos, 181—82 p. 1926 m. 2 nr. 
“ Plačiau apie tai mano rašyta Logos 1936 m. 1 nr. 31—38 p. 

pradeda pamažu vėl jungti išsiskaidžiusius elementus. Vidinės vienybės, 
arba sintezės, siekimas yra pagrindinis aukštosios kultūros uždavinys. Aukš- 
tosios kultūros Žmogus nenori gyvenimo komplikuoti, kaip kamieno kul- 
tūros atstovas. Jis nori jį suprastinti, suvesti į tam tikras schemas ir pa- 
lenkti jas vienam kuriam principui. Aukštosios kultūros žmogaus pastan- 
gos kaip tik ir rodo, kad žmonijos plėtotėje vis dėlto esama ne tik simbio- 
zinio tarpsnio, ne tik skaidymosi, bet ir tendencijos viską suvesti orga- 
ninėn vidinėn sintezėn. Todėl Solovjovo bandymas pritaikyti tris mi- 
nėtus tarpsnius žmonijos istorijai turi pagrindo. 


Bet vis dėlto šitas bandymas reikalauja ir tam tikrų pataisų. Visų pir- 
ma sakytieji trys tarpsniai labai sunkiai pritaikomi visai žmonijai. Net jei 
imsime etnologijos konstatuotus kultūros laipsnius: pagrindo, kamieno ir 
aukštąją kultūrą, tai taip pat turėsime pripažinti, kad nevisa žmonija yra 
per juos nuosekliai peržengusi. Šiandien šalia aukštosios kultūros mes 
turime kamieno kultūros atstovų, o šalia šių ir pačios pirminės pagrindo 
kultūros žmonių — pigmejų ir pigmoidų grupes. Vadinasi, visa žmonija, kaip 
tokia, ne tuo pačiu metu eina per minėtus tris tarpsnius. Atskiroms žmo- 
nijos grupėms šitie tarpsniai gali būti pritaikyti. Galima manyti, kad ir 
visa žmonija per juos pereis, bet tik ne visa kartu. Žmonija žengia įvairiais 
keliais. Kiekvienas šitas kelias veda per simbiozo, išsiskaidymo ir sintezės 
tarpsnius. Bet kiekvienas šitas kelias eina skirtingai ir vargiai susisiekia 
su kitu keliu. Tautos keliauja skyrium, ir nevisos jos vienodai plėtojasi. 
Sakyti trys tarpsniai tinka žmonijai, kaip atskirų tautų ir atskirų kultūrų 
junginiui, bet nevisai kaip organizmui. Solovjovo pastangos sakytus 
tris tarpsnius pritaikyti žmonijos visumai, negali būti laikomos pasise- 
kusios. 

Be to — tai bus antroji pataisa — šitų tarpsnių buvimas žmonijos gy- 
venime yra daugiau ontologinis, negu egzistencinis. Ypač tai pasakytina 
apie trečiąji periodą. Trečiojo periodo įvykimas ir įsigalėjimas reikštų 
istorijos pabaigą, nes susiėjus visiems gyvenimo laipsniams ir visoms sri- 
tims vidinėn laisvon vienybėn, istorija nebeturėtų prasmės, nes josios 
tikslas jau būtų pasiektas. Tuo tarpu laukti, kad šioje tikrovėje ir pa- 
prastu evoliucijos keliu istorija išsispręstų, yra apšvietos racionalizmo klai- 
da. Tai klaidai buvo pasidavęs H. Wronski's, jąja sirgo savo jaunystėje 
ir Solovjovas. Vėliau jis pradėjo abejoti trečiojo tarpsnio laukimo 
realumu. Savo pamėgtųjų terminų, kaip laisvoji teosofija, laisvoji teokra- 
tija, laisvoji teurgija jis pradėjo vengti. Rusiją ištikęs 1891 m. badas, nusi- 
vylimas rusų visuomene, nepasitikėjimas bažnytine bendruomene padarė, 
kad Solovjovas turėjo reviduoti savo pažiūras į greitą trečiojo tarpsnio 

atėjimą. Tiesa, Solovjovas visados tikėjo į galutinę gėrio pergalę. Bet jis 
pradėjo jos nebelaukti šioje tikrovėje. Čia jis kaip tik pasuko tikru keliu. 
kuriame ir jo trijų tarpsnių teorija gauna visiškai naujos šviesos. 

Dabartinėje tvarkoje viešpatauja blogis, kuris yra skaidymosi ir dis- 
harmonijos principas. Jei tad žmonija natūraliai eina per skaidymosi pe- 
riodą, tai šitą periodą esąs blogis tik dar labiau sustiprina. Tai mes galime 
patirti patys, matydami nepaprastą naujųjų laikų gyvenimo sąmyšį. Tuo 
tarpu naujuosius laikus Solovjovas visai teisingai laiko skaidymosi tarps- 
niu — bent Europos kultūrai. Blogis dar labiau gyvenimą sukelia prieš 
jungiantį pradą arba prieš religiją; jis dar labiau atskiras kultūros sritis 
atpalaiduoja nuo viena kitos. Skaidymosi natūralų vyksmą blogis padaro 
nenatūralių gyvenimo pairimu. Todėl kai reikia gyvenimui pereiti į trečiąjį 
sintetinį periodą, jis pradeda nebepajėgti. Vidinės vienybės noras pasi- 
daro tik daugiau potencialus. Tuo labiau yra tik potencialus šios vienybės 
realizavimas. Trečiasis periodas vyksta daugiau ontologinėje tvarkoje, ku- 
rioje kaip tik laimi gėris. Bet šioje tikrovėje egzistenciniu būdu trečiasis 
periodas tik užsibrėžia. Šioje tikrovėje vyksta blogio pergalė, ir tuo pačiu 
tobula, bent kiek pilnesnė gyvenimo vienybė čia yra neįmanomas. Tre- 
čiasis periodas tobulai gali realizuotis tik tada, kai blogis bus išnaikintas. 
Bet tai reiškia mūsiškės istorijos pabaigą. Tobula vienybė yra galima tik 
ontologinėje-antgamtinėje tvarkoje. 

Padarius šias pataisas, Solovjovo teorija yra galima pateisinti ir 
pagrįsti. Istorinio žmonijos vyksmo paralelumas su gamtine evoliucija pa- 
sidaro aiškus ir prasmingas. 


b. Evoliucijos ir kultūros padarinių paralelumas 


Tarp evoliucijos ir kultūrinės kūrybos esama tam tikro paralelumo ne 
tik paties vyksmo, bet ir jo padarinių atžvilgiu. Evoliucijos pasiekti laimė- 
jimai atitinka kultūros laimėjimus savo pobūdžiu. Šiuo atžvilgiu visą gam- 
tinę evoliuciją ir kultūrinę kūrybą galima suskirstyti į tris periodus: 
1. smulkmeniškos kūrybos periodas, 2. monumentinės kūrybos periodas ir 
3. apvaldytos kūrybos periodas. Visi šitie periodai yra randami gamtos 
vyksme, bet jie taip pat yra ir kultūros istorijoje. 

Smulkmeniškos kūrybos periodas gamtoje sudaro pačius senuosius že- 
mės gyvenimo laikus. Kai žemėje susidarė tinkamos sąlygos gyvybei atsi- 
rasti, gamtinė kūryba tuojau pareiškė savo galią įvairiais augmenų ir 
gyvulių pavidalais. Vis dėlto šitoji pirminė kūryba yra smulki. Atrodo, 
kad gamta čia dar tik mėgina kurti, kad ji yra dar nedrąsi ir neprityrusi. 
Pačioje evoliucijos pradžioje stovi vadinami Protozoa, vienaceliai gyveliai, 

kurių dauguma yra regimi tik pro mikroskopą. Po jų eina plėtotės eilėje 
graptolitai, trilobitai, limulai arba moliuskiniai vėžiai, kurie visi turi nuo 
kelių ligi keliolikos centimetrų ilgio. Tiesa, šiuo metu pasitaiko ir stam- 
besnių gyvulių, kaip pterygotai, turėję ligi dviejų metrų ilgio. Vis dėlto 
šie padarai yra labai reti. Bendras šio tarpsnio gyvūnijos vaizdas yra 
smulkus. 

Bet štai ateina antrasis evoliucijos periodas, arba monumentinės kūry- 
bos tarpsnis. Jame gamta, išbandžiusi savo jėgas, kūrybinę savo galią ap- 
reiškia nepaprastai gausiai ir nepaprastai didingai. Atrodo, kad kūrybinis 
gamtos entuziazmas neturi ribų. Tai gyvulių milžinų tarpsnis. Gyvuliams 
atsirasti ir gyventi sąlygos pasidarė labai palankios. Todėl gamta ir kūrė 
nuostabių, nors ir nevisai vykusių padarų. šiuo metu mes sutinkame pusiau 
žaltį, pusiau keturkojį diplodoką, turėjusį ligi 26 metrų ilgio ir svėrusį apie 
20 tonų. Čia gyvena antlantozaurai 35 metrų ilgio, triceratopsai 12 metrų, 
brontozaurai 20 metrų ilgio ir 30 tonų svorio, stegozaurai 10 metrų ilgio 
ir visa eilė dar baisesnių padarų, kaip ceratozaurai, laelapsai ir kiti. Tai 
gyvuliai. O paukščiai taip pat buvo milžiniški: pterodaktiliai išskėtę spar- 
nus turėjo 8 metrus, pterozaurai, pteronodontai, kurie buvo panašūs į mūsų 
dienų lėktuvus. Augalų pasaulyje buvo tas pat. Pekopteridejų šeimynos 
augalai siekė ligi 30 metrų aukščio, sigilariai buvo tokio pat didumo. Ka- 
lamitai siekė ligi 15 metrų, licopodai ligi 30 metrų ir t.t. Vandenyje gyvena 
pleziozaurai, iclhtiozaurai, teleozaurai — pusiau žuvys, pusiau krokodilai 
ligi 20 metrų ilgio. Archeologų rekonstrukcijos atskleidžia mums siau- 
bingą ano meto gyvūnijos vaizdą. 

Vėliau kūrybinė gamtos energija pradeda pamažu aprimti. Ji pasidaro 
santūresnė. Evoliucija pereina į apvaldytos kūrybos periodą. Visi gyvuliai 
ir augmens šiuo metu darosi žymiai mažesni. Milžinai nyksta. Bet užtat 
šio meto evoliucijos padarai yra kur kas geriau atbaigti, išdailinti. Monu- 
mentinės kūrybos periode gamtinės formos įstengdavo apvaldyti milžiniš- 
ką materijos kiekį. Tuc tarpu dabar, materijai sumažėjus, gyvulių formos 
išeina ryškiai aikštėn. Jos yra dailesnės, estetiškesnės. Šio meto gamtos 
kūryba, atrodo, jau įėjusi į normalias vėžes, jau apsipratusi, apvaldyta. Jos 
nežabotas gaivalingumas jau yra virtęs kasdieniniu saikingumu. 

Toki pat smulkmeniškos, monumentinės ir apvaldytos kūrybos tarps- 
niai galima pastebėti ir žmonijos kultūros plėtotėje. Žmonijos kultūra kaip 
tik yra prasidėjusi smulkmeniškos kūrybos tarpsniu. Visa pirminė kultūra, 
ypač pagrindinis jos tarpsnis (Grundkultur) yra charakteringas tokiomis 
žymėmis, kurios rodo, kad žmonijos dvasia kūryboje dar buvo tik „nau- 
jokė“, kad jos sukurti dalykai dar buvo tik pirmieji bandymai įsigalėti jai 

svetimame medžiagos pasaulyje. Ligi šiol pigmejų kultūra yra laikoma 
seniausia, kad ir ne pirmąja žmonijos kultūra, kaip norėjo W. Schmidt'as. 
Tuo tarpu pigmejų kūryba kaip tik pasižymi savo smulkmeniškumu. Tokio 
didingesnio kūrinio materialinėje srityje, jokio fantastinio prometejiško 
užsimojimo dvasinėje srityje čia nematyti. Viskas čia yra smulku. Viskas 
čia yra dar tik užbraiža, dar tik eskizai. Ūkio gyvenimas reiškiasi me- 
džiokle ir augmenų rinkimu. Bet medžioklė čia yra smulki, nes indivi- 
duali. Kiekvienas žmogus medžioja skyrium, todėl jokių platesnio masto, 
iš anksto parengtų planų jis nevykdo. Jis asitenkina tuo, kas jam pakliūva 
į rankas. Tas pat yra ir su augalų rankiojimu. Augalų auginimo šioji 
kultūra nepažįsta. Todėl jokių didesnių dalykų šioje srityje taip pat nega- 
lima pasiekti. Šios kultūros technika yra ūkinio pobūdžio: tai įrankiai, 
pirmoje eilėje pritaikyti gyvenimo reikalams. Kai ūkis smulkus, ir tech- 
nika aiškiai parodo šitą smulkmenišką charakterį. Ietis, lankas, strėlės, 
mušamosios buožės, virbai ugniai įtrinti — tai ir viskas, kas yra pigmejų 
šioje srityje pagaminta. — Dvasinės kultūros srityje einama tokiu pat 
paprastu smulkiu keliu. Visuomenės srityje čia vyrauja šeiminio pobūdžio 
draugija. Valstybinės organizacijos čia dar nežymų. Jaunimo iniciacijos 
dar neturi to mistinio fantastinio ir sykiu didingo elemento, kurio jau 
galima rasti totemistinės kultūros iniciacijose. Religinis gyvenimas taip 
pat pasižymi paprastumu. Dievo Tėvo koncepcija yra kuklus žmogaus 
santykių su dievybe išreiškimas. Religiniame kulte vad. pirmonių aukos 
yra padėka už gyvenimo pasisekimus. Maginio pobūdžio čia nėra. Burti- 
ninkavimas beveik nežinomas. Puošnios ceremonijos, kurių randame tote- 
mistinėje kultūroje, ir didingos misterijos, išaugusios iš matriarchatinės 
kultūros, pagrindo kultūroje yra nepažįstamos. Kaip ir visur, taip ir reli- 
gijoje, žmogus išreiškia savo santykius su Dievu paprastai, tiesiai, atvirai 
ir mažu matu. Didingumo, monumentalumo čia dar nėra. 

Jau daug didingesnių dalykų yra sukūrusi kamieno kultūra (Stamm- 
kultur). Josios nomadinis ciklas padėjo pagrindus didžiosioms Azijos impe- 
rijoms. Totemistinis ciklas davė pradžią technikai: Afrikos gelmėse rasti 
griuvėsiai stebina mus savo milžiniškais akmens blokais. Matriarchatinis 
ciklas atvėrė nepaprastas perspektyvas žemės ūkiui. Visų šitų kultūrų kū- 
ryba jau pradėjo palikti smulkmeniškos kūrybos tarpsnį ir pereiti prie 
monumentinės kūrybos. 

Bet visu gaivalingumu monumentinė kūryba pasireiškė tik aukštosios 
kultūros pradžioje, kada žmogus pasijuto esąs gamtos valdovas, ne gamtos 
vaikas, kaip buvo pagrindo kultūroje, ir ne gamtos brolis, kaip buvo kamie- 
no kultūroje. Šitas gamtos pavergimas, šitas žmogaus viešpatavimas jam 

buvo toks naujas ir sykiu toks didingas išgyvenimas, kad jis jam išreikšti 
negalėjo surasti pakankamai didaus ir pakankamai monumentalaus pavi- 
dalo. Jis tad ir kūrė milžiniško dydžio padarus. Jis telkė nepaprastus 
materijos kiekius, kad jais pareikštų žmogiškosios idėjos didybę. Milži- 
niškos imperijos valstybiniame gyvenime, painiausios sistemos filosofijoje 
ir matematikoje, nepaprasto dydžio pastatai architektūroje, puošnus kultas 
ir slaptingos misterijos religijoje — štai kas žymi Indijos, Egipto, Mek- 
sikos ir Kinų kultūras. Ketvirtasis ir trečiasis tūkstantis metų prieš 
Kristų kaip tik ir buvo tokios monumentinės kūrybos tarpsnis. Šio tarps- 
nio rezultatai nėra išdailinti. Jie yra neišbaigti, jų išvaizda yra iš dalies 
„gramozdiška“, kaip ir gamtinės evoliucijos antrajame tarpsnyje. Bet visi 
jie žavi žmogų savo didybe. Egipto piramidės ir sfinksai, Indijos ir Mek- 
sikos šventyklos yra tik simboliai šio periodo. 

Kūrybinei energijai atvėsus ir žmogui apsipratus valdyti gamtą, žmo- 
nijos plėtotė perėjo į apvaldytos kūrybos tarpsnį, kuriame aukštosios kul- 
tūros tautos pasilieka ligi pat šiol. Graikų ir romėnų kultūros buvo pirmo- 
sios, kurios įžengė į šio tarpsnio kūrybą. Čia jau nebėra to gaivalingo 
noro vesti paralelę tarp dvasios didybės ir medžiagos kiekio. Masė čia 
nebetarnauja dvasiai savo kiekybe. Ji yra virtusi tiktai priemone dvasiai 
pasireikšti — ne tiek mase, kiek per masę. Masės čia imama tik tiek, kiek 
yra reikalinga. Apvaldytos kūrybos metu nesitenkinama smulkmenomis, 
nes per menkame masės gabale dvasia gali būti sunkiai išreiškiama. Bet 
čia nesižavima nė josios daugumu. Ne masės daugumu, bet josios apipavi- 
dalinimu norima išreikšti dvasios galia ir josios struktūra. Todėl į formą 
čia kreipiama daugiausiai dėmesio. Iš šio kultūrinių rezultatų tarpsnio 
prabyla idėja, jau virtusi kūrinio forma. 

Jei ieškotume priežasčių, kodėl esams tam tikro paralelumo tarp gam- 
tinės evoliucijos ir kultūrinės kūrybos, reiktų pasakyti, kad tai yra vidinio 
gamtos ir kultūros sąryšio padaras. Gamta ir kultūra nėra nuo viena kitos 
atsietos. Jos yra abi to paties vieningo gyvenimo laipsniai. Jos abi siekia 
to paties tikslo: būties pilnatvės. Kultūra pratęsia tai, ką pradeda gamta. 
Štai kodėl ji eina maždaug tais pačiais keliais, kaip ir gamtinė evoliucija. 
Tiesa, šitie kultūros keliai jau yra žmogaus keliai. Juos veda sąmoninga 
dvasia, o ne slapti instinktai. Vis dėlto jie yra panašūs į gamtos kelius. 
Gamta ir dvasia abi yra kūrybinės jėgos. Jos abi yra Kuriančiojo Dievo 
atvaizdai. Todėl ir savo veikimo padariniais jos abi pasireiškia panašiai. 
Gamtos ir kultūros vyksmo bei jo padarinių paralelume glūdi gili prasmė, 
kuri atskleidžia slaptingus žmogaus santykius su kosminiu gyvenimu. Pa- 
gilinta gamtos ir kultūros filosofija čia galėtų padaryti labai įdomių išvadų. 


III. Gamta, kaip kultūros atrama 


1. Gamta gyvenimo sąrangoje: a. realinis ir idealinis kosmos, b. gyve- 
venimas, kaip vyksmas nuo realinio į idealinį kosmą, c. gamtos dalyva- 
vimas šitame vyksme, — 2. Gamtos vaidmuo istorijoje: a. gamta, kaip 
vykdančioji istorijos priežastis, b. gamta, kaip materialinė istorijos prie- 
žastis. — 3. Kultūros atsirėmimas į gamtą: a. kultūros sričių susijimas 
su atitinkamomis gamtos sritimis, b. scheminis šito susijimo vaizdas. 


1. Gamta gyvenimo sąrangoje 


a. Realinis ir idealinis kosmos 


Norint tinkamai suprasti gamtos santykius su kultūra, visų pirma rei- 
kia suprasti, kokią vietą gamta turi gyvenimo sąrangoje. Gamta, kaip ir 
kultūra, yra vienas gyvenimo laipsnių, per kuriuos eina gyvenimo vyks- 
mas. Šitie laipsniai kiekvienas turi savo atitinkamą vietą ir iš jos kylančią 
reikšmę, kuri apsprendžia ir šitų laipsnių santykius su vienas kitu. Nuo 
gamtos vietos gyvenimo sąrangoje priklauso josios vaidmuo gyvenimo 
vyksme ir sykiu josios santykiavimas su kultūra. Gyvenimas yra platesnis, 
negu tik gamta, arba negu tik kultūra, arba negu tik religija. Gyvenimas, 
kaip visuma, apima visus savo sudedamuosius pradus. Ir kiekvienas šitas 
pradas tikrąją savo esmę gali atskleisti tiktai visumos šviesoje. Šiandien 
žmogaus atskiros galios jau yra nagrinėjamos visos jo būtybės perspekty- 
voje. Taip pat ir atskiri gyvenimo laipsniai turi būti nagrinėjami viso 
gyvenimo šviesoje. 

Būtis yra pastatyta tarp dviejų terminų: terminus a guo, kuris yra 
realybė, ir terminus ad guem, kuris yra idealas. Realinis ir idealinis kosmos 
yra tosios ribos, tarp kurių yra būtis, tarp kurių vyksta gyvenimas, kuriose 
žmogus egzistuoja ir kenčia. Abu šitie kosmai yra. Abu jie yra realūs, nors 
ir ne tąja pačia prasme ir ne toje pačioje plotmėje ir ne tuo pačiu laipsniu. 
Vis dėlto dvi metafizikos rungiasi dėl šitų kosmų supratimo: platoniškoji- 
augustiniškoji ir aristoteliškoji-tomiškoji. 

Pasak pirmosios, tikrovė yra mažiau pažįstama, negu idealas. Tikrovė 
esanti tiktai idealo atlauža, tiktai netobulas jojo šešėlis, kaip kūrinys yra 
netobulas Kūrėjo atvaizdas. Pasak antrosios, tikrovė esanti tikrasis žmogaus 
buvimo pagrindas ir atrama. Idealas esąs ne kas kita, kaip tikrovės kate- 


A. Maceina, Gamta ir kultūra 43 


gorijų perkėlimas anapus laiko ir erdvės ribų. Idealas egzistuojąs tiktai 
mūsų prote. Tai yra abstrakcijos gaminys. 

Aristotelis, kritikuodamas Platono idėjas, kaip tik ir grindo 
savo pastabas pagrindiniu argumentu, kad Platonas mūsų turimas sąvokas 
perkėlęs anapus daiktų pasaulio. Pirmoji metafizika idealiniam kosmui 
suteikia didesnį realumą, negu tik sąvokos. Antroji jį sutapdo su mūsų 
prote esančiu sąvokų pasauliu, ir platoniškąsias idėjas laiko tiktai abstrak- 
cijomis. Taip pat šitos dvi metafizikos rungiasi ir dėl dvasinio bei fizinio 
prado gnoseologinio supratimo, kuris turi didelės reikšmės tikrovės ir 
idealo santykiams nustatyti. Platoniškai-augustiniškai gnoseologijai siela 
yra labiau pažįstama, negu kūnas ir negu viršinis pasaulis. Tuo tarpu 
aristoteliškai tomistiškai gnoseologijai kūnas ir viršinis pasaulis yra labiau 
pažįstamas, negu siela ir negu dvasinis gyvenimas. Augustinas nuo vidinio 
patyrimo eina į pasaulį. Šv. Tomas nuo pasaulio eina į savo vidų. Šitas 
skirtingas kelias nėra tiktai skirtingas metodas, bet skirtingas visos būties 
suvokimas. 

Idealo ir realybės santykių neaiškumas kyla dėl dviejų priežasčių. 
Visų pirma dėl to, kad čia netinkamai yra išsprendžiamas idealinio kosmo 
santykis su dvasia. Idealinis kosmos yra dvasios turinys. Tai yra dvasinis 
kosmos. Žmogaus atžvilgiu šitasai turinys yra sąvokinis. Mūsiškėje dva- 
sioje nėra idealų tokia prasme, kaip juos vaizdavo Platonas ir šv. Augus- 
tinas. Mūsų dvasios turinys susideda iš sąvokų, gautų abstrakcijos keliu 
ir iš idėjų, gautų reintegracijos būdu. Bet tai nėra idealai. Vis dėlto be žmo- 
gaus dvasios, dar esama ir Dieviškosios Dvasios. Dieviškoji Būtis taip pat 
yra turininga. Ji taip pat turi savo vidaus pasaulį, kuris jau yra ne sąvokų, 
bet idealy-pirmavaizdžių pasaulis. Tai šv. Augustinas labai gerai yra su- 
vokęs, kada jis platoniškąsias idėjas perkėlė į dieviškąją Būtį. Todėl, kal- 
bant apic idealinį kosmą, visados jį reikia sieti su Dieviškąja Dvasia, kaip 
su josios vidaus turiniu. Idealinis kosmas nėra šalia dvasios. Jis yra dva- 
sioje. Dvasia yra jojo palaikytoja ir turėtoja. Bet tai dar nereiškia, kad 
šitas idealinis kosmas būtų mažiau realus, už regimą tikrovę. Dvasia yra 
reali ne tik, kaip būtis, bet ji yra reali ir savo vidaus turiniu. 

Antra priežastis, dėl ko idealinis kosmas sunkiai buvo suprantamas, 
yra nelemtas idealo sujungimas su sąvoka. Šitą sujungimą pradėjo Aris- 
totelis ir jį pakartojo visi tie, kurie kritikavo platoniškąsias idėjas ir 
idealinio kosmo buvimą. Tik Schopenhauer'is paskutiniame šimtme- 
tyje tinkamai suprato, kuo idealas skiriasi nuo sąvokos. Schopenhaueris į 
idealą pažiūrėjo estetiniu atžvilgiu. Idealas, pasak jo, esąs tas pat, ką me- 
nas laiko savo pirmavaizdžiu. Tai anaiptol nėra sąvoka. Sąvoka turi mažiau 

būties, negu tie daiktai, iš kurių abstrakcijos keliu sąvoka yra gaunama. 
Tuo tarpu pirmavaizdis arba tai, kas kūrybos yra siekiama, turi daugiau 
būties, negu esantis daiktas, nes daiktas kaip tik prie pirmavaizdžio arti- 
nasi. Sąvoka yra būties minimum. Pirmavaizdis yra būties pilnatvė. Žemiau 
sąvokos yra nebūtis. Aukščiau idealo yra Dievas. Būdami Dievuje, pirma- 
vaizdžiai traukia prie savęs būtį ne tik, kaip šios būties prototipai, bet ir 
kaip dieviškosios būties išraiškos. Tik pirmavaizdžių buvimas Dievuje yra 
pagrindas, kad visa būtis gali būti sudievinta ir sujungta su dieviškąja 
esme. Be pirmavaizdžių tarpas tarp tikrovės ir Dievo būtų neužgrindžia- 
mas. Štai kodėl Aristotelis „atmetęs platoniškąsias idėjas, neįstengė užgrįsti 
pasidariusio plyšio tarp Dievo ir pasaulio. Aristotelio Dievas yra deistinis 
Dievas, kuris pasauliu ne tik nesirūpina, bet jo net nepažįsta. Toks pat 
plyšys tarp Dievo ir sukurtosios būties yra jaučiamas visoje toje filoso- 
fijoje, kuriai idealinis kosmos yra tik abstrakcija. Jei ji Dievą su pasauliu 
susieja, tai tik moraliniais ryšiais. Ontologinio ryšio ji neįžvelgia ir apie 
jį beveik nė nekalba. Tuo tarpu būtis susijungia su Dievu tik tada, kai ji 
sutampa su savo pirmavaizdžiu, esančiu dieviškoje esmėje. Idealinis kos- 
mos, kaip dieviškosios esmės turinys, yra taip pat realus, kaip ir tikrovės 
kosmos, kad ir savo laipsniu be galo šį pastarąjį pralenkia. 


b. Gyvenimas, kaip vyksmas nuo realinio į idealinį 
kosmą 


Realinio ir idealinio kosmo santykiai mums atskleidžia ir gyvenimo 
esmę. Realinis kosmos nuolatos tampa ir tai tampa kaip tik idealinio 
kosmo linkui. Šitas tapsmas sudaro gyvenimo turinį. Gyvenimas nėra sta-. 
tinis dalykas. Jau pats žodis ir jame glūdįis turinys pasako, kad gyvenimas 
yra dinaminis dalykas, kad jis yra nuolatinis tapsmas ir vyksmas. Jei visa 
būtis yra padalinta į realinę ir idealinę, jei realinis kosmos eina idealinio 
linkui, taigi nuosekliai ir gyvenimas yra vyksmas nuo realinio kosmo į 
idealinį. Gyvenimas yra nuolatinis pirmavaizdžio nusileidimas į šią tikrovę, 
nuolatinis pasaulio artėjimas prie dieviškosios esmės ir nuolatinis su ja 
sutapimas. Tuo mes pasisakome už optimistinę gyvenimožiūrą. Gyvenimas 
eina nuolatinio tobulėjimo ir gerėjimo linkme. Jis yra progresuojąs 
vyksmas. 

Bet čia pat reikia pridurti, kad šitoks optimistinis gyvenimo suprati- 
mas turi neišgriaunamą apgrindą tik tada, kai gyvenimas yra imamas vi- 
soje platumoje, kada jis nėra atskiriamas į dvi sritis: idealinę ir realinę, 
gamtinę ir antgamtinę. Apšvietos optimizmas žlugo dėl to, kad jis gyveni- 
mo progresą matė tik šioje tikrovėje, tik šioje gamtinėje tvarkoje. Gyve- 

nimas eina tobulyn ir būtis kopia pirmavaizdžio linkui, bet tik visumoje, 
tik visame savo platume. Vienoje šioje gamtinėje tikrovėje tokio tobulė- 
jimo negalima pastebėti. Atvirkščiai, gamtinėje tikrovėje galima paste- 
bėti net tam tikrą regresą, net gyvenimo menkėjimą. Donoso Cortės 
teisingai yra pasakęs, kad prigimtojoje tvarkoje laimi blogis. Bet užtat 
antgamtinėje tvarkoje laimi gėris. Jeigu tad gyvenimą suprantame, kaip» 
apimantį idealinį ir realinį kosmą, kaip sujungiantį savyje gamtinę ir ant- 
gamtinę tvarką, tuomet galima pateisinti optimistinį jojo supratimą ir 
skelbti, kad gyvenimas nuolatos eina geryn ir tobulyn. Gyvenimas yra 
vyksmas nuo tikrovės prie idealo, nuo to, kas yra, prie to, kas turi būti. 
Sykiu tai yra vyksmas, kuriuo apsaulis yra sutapdomas su dieviškąja esme. 


Koks yra šito vyksmo pobūdis? Į šitą klausimą galima atsakyti tik 
tada, kai išspręsime, ką reiškia tikrovę sutapdyti su pirmavaizdžiu. Tikro- 
vės sutapdymas su pirmavaizdžiu yra ne kas kita, kaip būties atbaigimas 
kurti. Tikrovė, tokia, kokia ji yra, yra tik pradėta, tik užbrėžta. Gyvenimo 
vyksme ji esti tobulinama savo gelmėse, ji esti kuriama. Dieviškoji būties 
idėja arba būties pirmavaizdis nuolatos esti realizuojamas būties esmėje 
arba, kitaip sakant, būtis esti nuolatos kuriama. Idealinio kosmo nusilei- 
dimas į realinį nėra koks nors šiam pastarajam viršinis dalykas. Tai yra 
nuolatinis kūrybinis vyksmas. Realinis pasaulis nėra atbaigtas. Jis yra pa- 
liktas pusiau nebūtyje. Kad jis galėtų tapti būties atžvilgiu pilnutinis, 
reikia, kad jis būtų kuriamas, nes tik krūyba gali būtį išvesti iš nebūties. 
Realinio pasaulio neatbaigimas yra pagrindinis principas, kuris išaiškina 
mūsosios tikrovės tapimą ir jo prasmę. Tapimas būtų neprasmingas, jei 
jis nebūtų ko nors naujo siekimas. Tuo tarpu kiekvienas naujas dalykas 
pasaulyje atsiranda tiktai per kūrybą. Būtis eina savęs atbaigimo linkme, 
jon leidžiasi dieviškieji pirmavaizdžiai, idealinis kosmos vis labiau reali- 
zuojasi realiniame kosme. Taip vyksta kūryba ir taip vyksta gyvenimas. 
Gyvenimo vyksmas iš esmės yra kūrybinio pobūdžio. Tai yra nuolatinė ir 
visuotinė kūryba. Kūrybinis gyvenimo supratimas yra vienintelis, kuris 
gali išaiškinti gyvenimo prasmę. Visa būtis, visas pasaulis, visa žmonija 
yra tam, kad kurtų, kad dalyvautų kūrybiniame būties procese, kad idealinį 
kosmą sutapdytų su realiniu kosmu. Begalinis būčių įvairumas, nepaprasta 
jų sričių, laipsnių ir rūšių daugybė nėra tik taip sau, nėra tik Žmogaus 
nuostabumui patenkinti. Visos jos egzistuoja tam, kad kiekviena savaip 
prisidėtų prie visuotinės kūrybos, kad kiekviena įneštų savo nepakartojamą 
ir neatstojamą dalį į būties tobulėjimo darbą ir tuo būdu atliktų savo pa- 
skyrimą. Dalyvavimas dieviškoje kūryboje ir per kūrybą artėjimas prie 
dieviškosios esmės yra kiekvienos būties prasmė ir josios pašaukimas. 

c. Gamtos dalyvavimas gyvenimo vyksme 


Kūrybiniame gyvenime vyksme dalyvauja visa būtis. Kur tik yra reali- 
zuota idėja, ten šitoji idėja eina pirmavaizdžio linkui ir ten vyksta kūryba. 
Nėra nė vieno daikto, turinčio substancialinę lytį, vadinasi, realizuotą 
idėją, kuris būtų nekūrybinis: kuris nekurtų ir nebūtų kuriamas. Bet ka- 
dangi būties yra labai įvairių laipsnių, todėl ir jos dalyvavimas šitame 
kūrybiniame gyvenimo vyksme taip pat yra nevienodas. Kūryba visados 
kyla iš būties gelmių. Kūrybos procese ir josios įvykime visados žymu 
būties vidinė struktūra. Būties pobūdis apsprendžia ir josios dalyvavimą 
visuotinėje kūryboje. 

Trys yra pagrindinės būties rūšys: gamtinė, dvasinė ir dieviškoji. Vi- 
sos jos dalyvauja gyvenimo kūryboje, visos jos veda realinį pasaulį prie 
idealinio, bet kiekviena savotiškai. Dieviškoji Būtis kūrybą pradeda ir ją 
atbaigia. Pasaulio pradžioje ir pasaulio sutapime su pirmavaizdžiu stovi 
kūrybiniai Dievo aktai. Tarp šitų terminų vyksta gamtos ir dvasios kū- 
ryba. 

Gamta stovi pirmoje vietoje ir istoriniu ir ontologiniu atžvilgiu. 
Gamta yra pirmutinis gyvenimo laipsnis ir todėl pirmutinė dalyvė visuo- 
tinėje kūryboje. Tąjį Būties tobulinimą, kuris sudaro pačią gyvenimo 
esmę, kaip tik pradeda gamta. Gamtos lytys yra pirmutinės, kurios pradeda 
tvarkyti pirminį chaosą. Realinis kosmas pirmoje eilėje yra gamtinės kūry- 
bos padaras. Negyvoji medžiaga nėra kūrybinė, nes ji nėra individuali. Net 
jos, kaip tokios, substancialumas šiandien yra stipriai pajudintas. Jei tikė- 
sime moderniąja fizika, tai medžiagos apgrindas anaiptol nėra medžiaginis: 
jis yra energetinis. Medžiaga esanti ne kas kita, kaip energijos bangų 
ryšuliai, arba bangų paketai. Medžiaga yra tvarkoma vad. dėsnių. Bet šitie 
dėsniai ją tvarko tik iš viršaus. Jie neperskverbia medžiagos vidaus. Jie 
jos netransfigūruoja. Dėsniai parengia tik materialinę atramą gyvosios gam- 
tos lyčių kūrybai. Visuotinė gyvenimo kūryba prasideda augalo egzisten- 
cijoje, kai augalo lytis įima savęsp medžagą ir ją perkeičia pagal savo 
esmės reikalavimus. Čia medžiagą apipavidalina vidinė lytis, kurios jai 
trūko. Čia ji esti įjungiama į aukštesnės tvarkos gyvenimą. Augalo veikimu 
prasideda gamtinė kūryba ir drauge prasideda gyvenimas, kuris paskui 
eina per gyvulių kūrybą prie žmogaus ir galop prie atbaigiamosios Dievo 
kūrybos. Gamta savo gyvenimu pradeda visuotinį kūrybos vyksmą ir pa- 
rengia būtį taip, kad ji galėtų būti kuriama žmogaus dvasios. Gamtos lai- 
mėjimais pasinaudoja dvasia, ir dvasios laimėjimais pasigelbsti Dievas. 
Tuo būdu gyvenimas susipina į vieną nepertraukiamą grandinę veiksmų, 
kurie kelia būtį vis į aukštesnius laipsnius, kol galop ją sutapdo su pirma- 

vaizdžiu ir atbaigia tai, ką Dievas kūrybiniu savo aktu buvo pradėjęs. 
Gamta tad stovi gyvenimo sąrangoje pirmoje vietoje. Josios vaidmuo kū- 
rybiniame gyvenimo vyksme yra parengiamasis: tiesioginiu būdu žmogaus 
dvasiai ir netiesioginiu — Dievui. 


2. Gamtos vaidmuo istorijoje 


a Gamta, kaip vykdančioji istorijos priežastis 


Istorija yra siauresnė kaip gyvenimas. Istorija yra toji gyvenimo da- 
lis, kurije ypatingu būdu dalyvauja žmogus. Trys yra pagrindinės žymės, 
kurios gyvenimo vyksmą padaro istorinį: 1. žmogaus dalyvavimas šitame 
vyksme, 2. sąmoningas dalyvavimas ir 3. šito vyksmo pažangumas. Istorija 
yra sąmoningas ir pažangus žmogaus gyvenimo vyksmas! Kur nėra žmo- 
gaus, ten nėra nė istorijos. Kur žmogus dalyvauja gyvenimo vyksme nesą- 
moningai, ten jis dar negyvena istorinio gyvenimo. Kai šitas gyvenimo 
vyksmas nedaro pažangos, jis taip pat negali būti vadinamas istoriniu. 

Šitaip supratus istoriją, bus aišku, kad gamta, kaip tokia, istorijos ne- 
turi, ir negali turėti. Gamtinis gyvenimas nėra istorinis gyvenimas. Gam- 
tos gyvenimas vyksta šalia istorijos. Tiesa, gamtiniame vyksme galima 
kalbėti apie tam tikrą pažangumą. Evoliucija eina vis aukštyn prie būties 
atbaigimo. Bet pagrindinis dalykas, kurio stinga gamtiniam gyvenimui, 
yra sąmoningumas. Gamtoje nėra sąmoningo prado, kuris suvoktų šito 
gyvenimo prasmę, kuris dalyvautų sąmoningai šitos prasmės realizavime. 
Gamtinė evoliucija eina instinktyviu keliu. Todėl nors ir kalbama apie 
žemės istoriją, apie ledynų istoriją, apie gyvulių istoriją, vis dėl to čia 
žodis „istorija“ yra suprantamas tik kaip paprastas vyksmas arba tapsmas 
bei keitimasis. Žemės ir apskritai gamtos istorija gali būti tik analogiška 
žmogaus istorijai. 

Norint tad nustatyti gamtos vaidmenį istorijoje, reikia visų pirma atsi- 
minti, kad gamta stovi šalia istorijos. Todėl ir josios veikimas, josios įtaka 
istoriniam vyksmui yra visiškai kitokia, negu tų veiksnių, kurie pasilieka 
ne už istorijos sienų, bet gyvena pačioje istorijoje. Gamta, nebūdama isto- 
rinio gyvenimo sritis arba laipsnis, daro istorijai tik netiesioginės įtakos. 
Visų pirma šitoji įtaka istorijai iš gamtos ateina per žmogų. Žmogus yra 
ne tik istorinio gyvenimo narys, bet narys ir gamtinio, nesąmoningo bei 


1 Plačiau apie istorijos supratimą mano rašyta „Kultūros filosofijos įvade“ 
105—110 psl. Todėl čia yra iškelta tik pati koncepcija, josios neišplėtojant. 

neistorinio gyvenimo. Su gamta jis yra surištas savo fiziniu pradu, o per 
jį ir savo dvasia. Nesąmoningas, pasąmoninis žmogaus veikimas yra labai 
didelis. Naujųjų laikų psichologija gan ryškiai parodė, kad žmogus savo 
pasąmone yra susijęs su gamtinio gyvenimo dėsniais ir su jojo paslapti- 
mis. Žmogaus pasąmonėje gamta veikia visa savo galia, ir šitas veikimas 
vienaip ar kitaip jausti ir sąmoninguose žmogaus žygiuose. Vadinasi, 
gamta į istoriją patenka tik per žmogų. Žmogus įveda gamtą į istorinį gy- 
venimą. Jis tat padaro, kad gamtinio gyvenimo įtaka turi didelės reikšmės 
ir istoriniame gyvenime. Žmogus įveda gamtą į istoriją per įtaką, kurios 
jis pats patiria iš gamtos. Gamta istorijoje dalyvauja per tą formą, kurią ji 
suteikia žmogaus būtybei ir josios gyvenimui. Atitraukia nuo žmogaus, 
gamta visados lieka šalia istorijos. 

Gamta sukuria žmogaus būtybei ir josios gyvenimui formas pirmoje 
eilėje fizine prasme. Kalbėdami apie įvairių gamtos sričių (klimato, žemės, 
kraštovaizdžio) įtakas, matėme, kad jos visos didžiausios reikšmės turi 
žmogaus kūnui. Vienokias ar kitokias kūno gyvenimo formas, jo veikimo ir 
reiškimosi būdus kaip tik šitos įtakos ir sukuria. Etninis žmogaus tipas yra 
gamtinių veiksnių padaras. Tuo tarpu šitas tipas tik yra dvasios veikimo 
materialinė atrama. Istoriją kuria dvasia. Bet ji kuria taip, kaip jai pa- 
gelbsti materialinė josios atrama arba kūnas. Žmogaus kūnas, sudaryda- 
mas dvasiai veikti sąlygas, netiesioginiu būdu ir pats įsijungia į istoriją, 
kaip tarpinis josios apsprendėjas. Gamta į istoriją patenka ir joje veikia 
pirmoje eilėje per žmogaus kūną. Šiuo atžvilgiu yra galima kalbėti apie 
rasių istoriją ir apie rasinio prado įtaką istoriniam gyvenimui. Tiesa, 
mūsų laikų rasizmas čia eina per toli. Jis perdaug pabrėžia kūno vaidmenį 
ir pamiršta dvasią, kuri vis dėlto yra laisva net santykiuose su savo pačios 
kūnu. Bet, apskritai, fizinio prado reikšmės istorijos eigai, josios formoms 
ir josios sritims neigti negalima. 

Bet gamta turi ir tiesioginės įtakos mūsų dvasiai. Gamta suteikia for- 
mų ne tik kūnui, bet ir mūsų sielai. Augančio žmogaus dvasinis gyvenimas 
pirmoje eilėje yra pažadinamas gamtinės aplinkos ir gamtinių įspūdžių. 
Atbudusi dvasia visų pirma susiduria su gamtiniu pasauliu, su gamtiniais 
daiktais ir tik iš šito susidūrimo ji įgyja savą veikimo bei reiškimosi būdą. 
Kiekvienas žmogus mąsto, veikia ir kuria savotiškai: nepakartojamai ir ne- 
pasekamai. Iš kur šitas savotiškumas kyla? Pirmasis jo šaltinis, be abejo, 
yra pati dvasia. Pati dvasia yra nepakartojama būtis, individuali ir origi- 
nali. Ji tad ir duoda žmogui nepakartojamą ir nepasekamą veikseną visose 
srityse. Bet, iš kito šono, žmogaus dvasia daugeliu atžvilgiu yra neapspręs- 

ta. Dvasia daugeliu atžvilgių yra tik jėga, kuri turi būti suimta į tam tik- 
ras formas ir į tam tikrus rėmus. Ji turi būti apipavidalinta ir apspręsta. 
Šitą darbą kaip tik ir atlieka gamta. Žmogaus susidūrimas su viršiniu pa- 
sauliu pakreipia dvasią veikti tąja ar kita linkme. Savotišką žmogaus veik- 
seną sukuria ne tik vidinė pačios dvasios struktūra, bet ir viršinio pasau- 
lio struktūra, pasaulio, kuriame žmogui tenka gyventi. Žmogaus veiksena 
yra jo dvasios ir jį apglobiančios gamtos padaras. Štai kodėl žmonės, gy- 
veną toje pačioje aplinkoje, turi labai daug panašumo savo mąstyme, savo 
veikime ir savo kūryboje. Šiuo atveju gamtos įtaka mūsų dvasiai ateina ne 
per kūną, bet tiesiog per tąją formą, kurią dvasia įgyja, susidūrusi su 
gamta. Nereikia nė įrodinėti, kad šita forma istoriniam gyvenimui turi 
labai didelės reikšmės. Žmogus kuria istoriją ne kaip žmogus in abstracto, 
bet kaip žmogus in concreto, vadinasi, kaip žmogus su visomis savo fizinė- 
mis ir dvasinėmis formomis, su visomis savo veiksenomis. Tuo tarpu šitos 
formos ir šitos veiksenos didele dalimis kaip tik gamtos yra sukurtos. 

Čia tad mes ir susekame gamtos veikimo būdus istorijoje, kiek gamta 
yra vykdančioji istorijos priežastis, vadinasi, kiek ji aktyviai prisideda prie 
istorijos vyksmo: 1. gamta istoriją apsprendžia ir vienaip ar kitaip kreipia 
per žmogaus kūną, parengdama dvasiai materialinę josios veikimo sąlygą, 
2. gamta istoriją apsprendžia per tąją formą, kuria ji sukuria dvasiai, šiai 
susidūrus su viršiniu pasauliu. Šitie gamtos dalyvavimo istorijoje būdai 
yra labai reikšmingi ir prasmingi. Jie parodo, kad istorija niekados nėra 
tiktai vienos dvasios padaras, kad istorijoje paslaptingu, sunkiai susekamu 
būdu veikia ir visas žemesnis pasaulis. Nei vienašališkas spiritualistinis nei 
vienašališkas natūralistinis istorijos supratimas nėra teisingas. Istorija 
nėra tiktai gamtinio vyksmo dalis. Žmogaus dvasia iškelia istorinį gyveni- 
mą iš bendrojo vyksmo savo sąmoningumu ir laisvumu. Istorija dėl to pa 
sidaro neapsakomai aukštesnis visuotinio vyksmo elementas už bet kokį 
gamtinį vyksmą. Bet, iš kitos pusės, dvasia niekados nenutraukia santykių 
su žemesniąja sritimi. Dvasios buvimas ir veikimas lieka susijęs su gamti- 
niu gyvenimu, ir tuo pačiu istorija patenka ir gamtos įtakon. Istorija yra 
savotiška sintezė iš dvasios ir gamtos, iš sąmoningumo ir instinkto, iš lais- 
vės ir priežastingumo. Istorijoje gyvenimo antinomijos pasireiškia ryš- 
kiausiai, nes pati istorija yra antinominis padaras. 


b. Gamta, kaip materialinė istorijos priežastis 


Ligi šiol mes kalbėjome apie gamtą, kaip apie istorijos veiksnį. Ta- 
čiau gamta istorijoje gali būti ne tik vykdančioji priežastis, bet ir mate- 
rialinė. Ji gali būti ne tik veiksnys, bet ir veikinys, kurį istorinis vyksmas 

paliečia ir kuriam jis taip pat daro savotiškos įtakos. Gamta gali duoti kū- 
rybiniams istorijos žygiams medžiagos, bet ji ir pati gali būti tvarkoma, 
organizuojama, ir kuriama. Šiuo atžvilgiu gamta tampa istorijos objektu, 
Čia jau ne gamta daro istorijai įtakos, bet istorija savotiškai apsprendžia 
gamtą ir ją kreipia tam tikra linkme. Koks yra šitas apsprendimas ir kokių 
xeliu pasuka gamtinis gyvenimas, paliestas istorijos įtakų? 

Istorija turi dvi pagrindines lytis: kultūrą ir religiją. Žmogus kūry- 
biškai santykiuoja ne tik su pasauliu, kas kildina kultūrą, bet ir su Dievu, 
kas kildina religiją. Kultūra ir religija išsemia istorijos turinį. Abi šitos 
istorinės formos santykiuoja ir su gamta. Kiekviena jai daro savotiškos 
įtakos ir kiekvienoje gamta esti apsprendžiama vis kitaip. 

Kultūroje gamta esi sudvasinama. Kultūriniame veiksme dvasia objek- 
tyvuojasi, ieina į atskirą daiktą, kaip šio daikto lytis, ir tuo būdu daiktą 
sudvasina. Kultūriniame vyksme, arba istoriniame kultūros procese, šito 
sudvasinimo patiria visa gamta, kaip tokia. Istorija šiuo atžvilgiu yra 
vienas didžiulis ir nuolatinis gamtos sudvasinimo vyksmas. Šitas sudvasi- 
nimas tikrumoje yra ne kas kita, kaip gamtos pirmavaizdžio realizavimas. 
Gamtos pirmavaizdis yra dvasia, kaip dvasios pirmavaizdis yra Dievas. 
Gamta eina dvasios kryptimi ir stengiasi įsigyti dvasios ypatybių. Istori- 
nis kultūros vyksmas kaip tik pagelbsti gamtai josios pastangose. Perkel- 
damas į gamtinį gyvenimą žmogiškąsias idėjas ir jas paversdamas gamti- 
nio pasaulio lytimis, kultūros procesas ne tik gamina kultūrinių gėrybių, 
bet sykiu patenkina ir giliausias gamtos aspiracijas paregėti savyje dva- 
sios bruožų. Dvasios objektyvavimas, kuris įvyksta kultūrinės kūrybos 
akte, yra sykiu ir gamtos sudvasinimas, gamtos artinimas prie josios pir- 
mavaizdžio. Šiuo atžvilgiu kultūrinis vyksmas yra reikalingas ne tik žmo- 
gui, kad jis galėtų atlikti kūrybinį savo paskyrimą, bet jis yra reikalingas 
ir gamtai, kad ji galėtų artėti prie savo idealo. Kultūra yra pirmasis laips- 
nis, per kurį kopia gamtinė evoliucija į sudvasinto kosmo sritis.? 

Tobulas gamtos sudvasinimas istoriniame kultūros procese neivyksta. 
Kultūra visados yra daugiau simbolinio, negu realinio pobūdžio. Savo lai- 
mėjimais ji daugiau simbolizuoja, negu realizuoja. Pasaulio gelmėse glū- 
dįs blogio ir chaoso pradas neleidžia dvasiai nei savęs tobulai objektyvuoti 
nei gamtos tobulai sudvasinti. Dvasios noras pakelti gamtą ligi dvasingu- 
mo yra daugiau noras, negu faktas. Kaip viso gyvenimo plote kultūra ne- 
pajėgia tobulai realizuoti savo idėjų, taip ir gamtos sudvasinimo srityje 


* Plačiau apie gamtos sudvasinimą plg. „Kultūros filosofijos įvado“ 198—205 p. 

josios pastangos yra tik pusiau vaisingos. Net aukščiausiuose kultūros 
laimėjimuose pirminis gamtinis elementas yra dar labai žymus. Net ir to- 
buliausi kultūros kūriniai yra dar pusiau laukiniai. Dvasios tobulo viešpa- 
tavimo čia dar nėra. Istorinė kultūros lytis pati viena giliausių gamtos 
aspiracijų tobulai patenkinti neįstengia. 

Šitas aspiracijas kaip tik patenkina religija. Religijos santykis su 
gamta yra dar labai mažai tyrinėta problema. Šioje vietoje ji taip pat ne- 
gali būti plačiai sprendžiama, nes ji priklauso visu savo plotu nebe kultū- 
ros, bet religijos filosofijai. Čia mes konstatuojame tik pačius pagrindinius 
josios bruožus. Religija niekados neįima savo veikiman laukinės gamtos. Kur 
gamta nėra patekusi į žmogaus valdžią ar bent žinią, kur ji nėra perėjusi 
per žmogaus rankas, ten religija neveikia. Todėl mes religijoje nerandame 
nei šventinimų nei laiminimų vėjui, jūrai, saulei, audroms ir kitiems neap- 
valdytiems ir neapvaldomicms gamtos gaivalams. Religija liečia tik kultū- 
ringą, sukultūrintą ir sudvasintą gamtą. Religija atsiremia į tai, ką yra 
padariusi dvasia. Bet užtat religijos veikimas gamtos atžvilgiu yra daug 
gilesnis, negu kultūros veikimas. Kultūrinė žmogaus kūryba tik pradeda 
gamtos sudvasinimo darbą. Atbaigti ji neįstengia jo dėl to, kad žmogaus 
dvasia nesugeba perkeisti gamtinių lyčių. Gamtos sudvasinimas yra ne kas 
kita, kaip sutapdymas josios su pirmavaizdžiu arba, kitaip sakant, yra gam- 
tinių lyčių pakeitimas idealinėmis dvasinėmis lytimis. Šitoks darbas kul- 
tūrai yra neprieinamas. Kultūra negali kurti substancialinių lyčių ir todėl 
ji negali jų perkeisti arba transfigūruoti. Transfigūracinis veikimas jau 
yra religijos uždavinys. Todėl religija, atsirėmusi į kultūros laimėjimus, 
kaip tik ir keičia gamtą pagal josios pirmavaizdį. Religija perkuria gamtą 
pačiose josios gelmėse. Ji realizuoja joje josios pirmavaizdį tuo būdu, kad 
čia yra pašalinamos visos tos kliūtys, kurios neleido žmogaus jėgoms 
objektivuoti gamtoje savo dvasią. Religija keičia gamtą ne pagal ką kitą, 
kaip pagal žmogaus dvasią. Žmogaus dvasia, religinių priemonių padeda- 
ma, apvaldo gamtinį pasaulį taip, kad jis pasidaro visiškai sudvasintas, 
išimtas iš gamtinių sferų ir perkeltas į antgamtinės sferas, kurios jau yra 
dvasios viešpatavimo sritis. Religija atbaigia tai, ką yra pradėjusi kultūra. 


Kultūros ir religijos, kaip istorijos lyčių, veikimas yra atvirkščias, 
negu gamtos įtaka istorijai ir tuo pačiu kultūrai ir religijai. Gamtos įtaka 
istorijai, kaip matėme, ateina daugiausia per kūną. Per tą patį kūną ateina 
ir gamtos sudvasinimas. Kultūra ir religija pirmoje eilėje sudvasina žmo- 
gaus fizinį pradą, per kurį paskui įvyksta ir viso gamtinio pasaulio su- 
dvasinimas. Žmogaus kūnas yra koncentruota gamta, arba gamtos viršūnė, 
kaip yra pasakęs M. Scheeben'as. Todėl tik tada, kai žmogaus kūnas 

bus tobulai sudvasintas, tik tada galės įvykti ir gamtos sudvasinimas. Kū- 
nas yra tarpininkas tarp gamtos ir dvasios, todėl jis visų pirma turi patirti 
dvasios keičiančiąją jėgą. Religijoje šitas dėsnis yra visiškai aiškus. Re- 
ligija keičia pasaulį tik tiek, kiek ji keičia žmogaus kūną. Galutinis pa- 
saulio perkeitimas religijoje iš esmės yra susietas su kūno prikėlimu ir 
su jojo transfigūracija. Bet ir kultūroje šitas kelias yra žymus. Vadina- 
moji fizinė kultūra, kuri stengiasi dvasinius principus prigydyti fiziniame 
gyvenime, yra ne kas kita, kaip pastangos eiti į gamtinį pasaulį per žmo- 
gaus kūną. Kūnas čia visų pirma yra palenkiamas dvasios valdžiai, kad 
dvasia paskui galėtų palenkti sau visą gamtinį pasaulį. Žmogaus išsiplėto- 
jimas ėjo gamtos atžvilgiu visai kitu keliu, negu gyvulio išsiplėtojimas. 
Kiek gyvulys stengėsi savo kūną pritaikyti prie gamtos, tiek žmogus sten- 
gėsi savo kūną iš gamtos išskirti. Kūno išskyrimo principą P. Alsber- 
gas* laiko pagrindiniu žmonijos plėtotės principu. Šitas kūno išskyrimas 
rodo, kad pati dvasia jau stengėsi gamtą palenkti josios fizinio prado val- 
džiai, iškeldama jį aukščiau už visą fizinį pasaulį ir įduodama jam įrankį, 
kad juo jis galėtų palenkti sau visas gamtos sritis. Per kūną dvasia valdo 
pasaulį, per kūną ji su gamta susisiekia ir per kūną vyksta gamtos sudva- 
sinimas. Kūnas yra tasai centras, kuris suima į save gamtos įtakas ir jas 
perteikia dvasiai, ir drauge kuris suima savęsp dvasios įtakas ir jas pertei- 
kia gamtai. Per kūną dvasia esti tam tikra prasme sugamtinama ir per kūną 
gamta esti sudvasinama. Istorijos santykiai su gamta reiškiasi tikrumoje 
kultūros ir religijos santykiais su žmogaus kūnu. 


3. Kultūros atsirėmimas į gamtą 


a. Kultūros sričių susijimas su gamtos sritimis 


Gamta yra pirmasis gyvenimo laipsnis, kuris pradeda vykdyti visuotinę 
kūrybą arba būties tobulinimą. Šiuo atžvilgiu gamta yra materialinė atra- 
ma visiems kitiems gyvenimo laipsniams. Su kultūra gamta susiduria pir- 
miausiai. Jei religijoje gamta dalyvauja jau sukultūrinta, jau apipavidalin- 
ta pagal žmogiškąją idėją, jau sudvasinta, tai į kultūrą gamta patenka 
dar laukinė, dar pirminė, dar atspari ir tolima nuo žmogaus dvasingumo. Ir 
šitoji laukinė gamta kaip tik sudaro materialinę atramą visam kultūriniam 
gyvenimui su visomis jo sritimis. Atskiros kultūros sritys ir atskiri jos 
atžvilgiai čia atsiremia į atskiras gamtos sritis ir į atskirus gamtos atžvil- 
gius, kad tuo būdu gautų medžiagos tolimesniam savo veikimui. 


* Das Menschheitsrūtsel, Wien 1937. 

Visas gyvenimas yra pasidalinęs į tris pagrindines sritis: į teorinę, 
praktinę ir estetinę. Šitos sritys yra randamos ne tik kultūroje, bet ir gam- 
toje. Per visas šitas sritis eina du atžvilgiai: subjektivinis ir objektivinis. 
Subjektivinis atžvilgis išreiškia gamtinio ar kultūrinio veiksnio vidinį nu- 
siteikimą arba vidinę galią. Objektivinis atžvilgis išreiškia viršinius šitų 
veiksnių laimėjimus, jų pavidalus ir jų organizaciją. 

Teorinėje srityje gamtos atžvilgiu pirmoje eilėje stovi subjektivus 
jutimas. Jutimas yra pirmasis gyvybės aktas, kuriuo būtis susisiekia su ją 
apglobiančiu pasauliu. Šitas gamtinis jutimas yra būtina materialinė arti- 
ma kultūriniam mąstymui. Tik tada kultūrinis pažinimas gali tinkamai 
veikti, kai jis yra atsirėmęs gamtiniu atžvilgiu tinkamo jutimo. Subjekti- 
viniu atžvilgiu mąstymas visados suponuoja jutimą.  Objektivinis jutimo 
padaras yra vaidinys. Tai yra vidinių galių rezultatas, kuris yra gaunamas 
iš jutimo medžiagos. Šitas vaidinys yra būtina materialinė atrama mąstymo 
padarui — sąvokai. Sąvoka yra iš esmės susijusi su vaidiniu. Jei neturima 
kokio nors daikto vaidinio, negalima turėti to daikto nė sąvokos. Sąvokos 
atsiradimas suponuoja vaidinio buvimą. 

Praktinėje srityje gamtos atžvilgiu subjektiviai eina instinktas arba 
tai, ką senieji filosofai vadindavo vis aestimativa. Tai yra taip pat pirmas 
gyvybės reiškimasis praktikos srityje, kurioje savo reikalų aprūpinimas i: 
gyvybės palaikymas yra pirmutinis. šiuo instinktu vaduodamasis gamtinis 
padaras sugeba susirasti tai, kas jam yra reikalinga, ir sugeba išvengti to, 
kas jam būtų kenksminga. Kultūrinėje srityje šituo instinktu remiasi 
žmogaus dorumas, arba dorinis nusiteikimas. Žmogus doriškai veikia ne tik 
pagal tam tikras taisykles iš viršaus, bet ir pagal savo sveiką instinktą, 
kuris parodo, kas yra darytina ir kas vengtina. Šitas dorinis instinktas kaip 
tik ir yra atremtas į anąją vis aestimativa. Šitoji vis aestimativa yra gam- 
tinė galia. Dorinis instinktas yra žmogaus sąžinės apraiška. Bet kur yra 
iškrypęs gamtinis instinktas, ten nei dorinis nusiteikimas nesugeba tinka- 
mai veikti. Tai ypač galima pastebėti mūsų laikais kada žmogaus nutoli- 
mas nuo gamtinio gyvenimo patraukė paskui save nutolimą ir nuo dorinės 
srities. Sveikas gamtinis instinktas yra materialinė atrama tinkamam dori- 
niam nusiteikimui subjektyviniu atžvilgiu. Objektiviniu atžvilgiu gamtinis 
instinktas suveda gamtos padarus į tam tikras bendruomenes. Bendruome- 
ninis gyvenimas yra žymus ir gamtoje. Ir šitas bendruomeninis gamtos 
gyvenimas kaip tik yra kultūrinės visuomenės materialinis pagrindas ir 
materialinė atrama. 

Estetinėje gamtos srityje subjektiviniu atžvilgiu yra nusiteikimas sa- 
vaimingai kūrybai. Gamtos padarai kuria visai spontaniškai. Juose glūdi 

savotiškas nusiteikimas, kuris juos veda į kūrybą, į josios aktų atlikimą 
visai be jokio sąmoningumo. Šitas nusiteikimas yra būtinas, kad kultūroje 
galėtų pasireikšti kūrybinis žmogaus sugebėjimas. Jei fizinis žmogaus pra- 
das neturėtų šito savaimingo gamtinio nusiteikimo, jei jis kiekvieną sykį 
būtų įsakinėjamas valios, joks kūrybinis sugebėjimas negalėtų pasireikšti, 
ir estetinė kūryba būtų neįmanoma. Objektiviniu atžvilgiu savaimingas 
kūrybinis nusiteikimas pagamina gamtinio grožio kūrinių, kuriuos mes ga- 
lime vadinti gamtos kūryba. Visuose juose estetinis pradas yra labai ryš- 
kus. Vidinė idėja čia pradeda reikštis labai galingai ir bando prasiskverbti 
visą kūrinį. Ar augalų, ar gyvulių kūryboje — visur šalia utilitaristinio 
momento mes randame ir estetinį momentą arba medžiagos suorganizavimą 
idėjos reikalui. Šitoji kūryba, šitas gamtos realizuotas grožis, šitoji gamti- 
nė estetika kaip tik padeda materialinę atramą kultūros estetinės kūrybos 
rezultatams, arba menui. Menas yra galimas tik dėl to, kad gamta jam yra 
parengusi medžiagines sąlygas, kad menui vartojama medžiaga jau yra 
įvesta į estetinę sritį. Kultūrinė kūryba suponuoja gamtinę kūryba ne tik 
nusiteikimo, bet ir rezultatų atžvilgiu. 

Jei norėtume gyvenimo atskiras sritis ir atžvilgius pratęsti į religijos 
sritį ir tuo būdu paregėti viso gyvenimo vaizdą, galėtume nesunkiai suras- 
ti atitinkamų paralelių. Teorinėje srityje subjektiviniu atžvilgiu yra tikė- 
jimas, kuris tiesioginiu būdu suponuoja mąstymą arba pažinimą ir netie- 
sioginiu būdu atsiremia į jutimą. Objektiviniu atžvilgiu religijoje esama 
dogmų, arba tikėjimo tiesų, kurios suponuoja sąvokas ir, toliau, vaidinius. 
Praktikos srityje religijoje subjektiviai eina meilė, kuri suponuoja dorinį 
nusiteikimą ir tolimesnėje eilėje gamtinį instinktą. Objektyviniu atžvilgiu 
religijoje esama religinės bendruomenės, kuri yra neįmanoma be kultūri- 
nės visuomenės ir sykiu be gamtinės bendruomenės. Estetinėje srityje re- 
ligija subjektiviai reiškiasi viltimi arba laukimu, kada idėja tobulai per- 
skverbs visą pasaulį. Šita viltis nebūtų galima, jei žmogus neturėtų kūry- 
binio sugebėjimo ir pats savo jėgomis nepradėtų idėją pasaulyje realizuoti. 
Viltis suponuoja kūrybinį estetinį sugebėjimą. Viltis objektivinės išraiškos 
randa kulte arba tokiame religiniame veikime, kuris jau realiai keičia pa- 
saulį pagal jo pirmavaizdį. Kultas, kaip objektivi apraiška, suponuoja 
meną, kuris taip pat objektiviai eina pasaulio transfigūracijos linkme. 
Kultas ir menas turi vidinio organinio sąryšio. 

Štai toji gyvenimo grandinė, kurioje vienas narys yra organiškai susi- 
jęs su kitu, sudarydamas tuo būdu nepertraukiamą vienetą. 

b. Kultūros ir gamtos susijimo schema 


Schemoje šitas viso gyvenimo vaizdas galėtų taip atrodyti: 


Gyvenimo 
sritys 
* teorinė sritis: praktinė sritis estetinė sritis 
laipsniai 
“ S 
£ 
s > religija 
2 obj. f dogmos obj. f bendravimas| obj. f kultas 
£ = subj.l tikėjimas subj.ų meilė subj.Ų viltis 
> 
= £ kultūra 
5 > obj. f sąvoka obj. f visuomenė |obj. f menas 
subj.ų mąstymas subj.| dorumas subj.į kūryb. gabum, 
> 
m « 
E prigimtis 
[=] £ obj. f vaidinys obj. fbendruomenėl|obj. (E kūryba 


subj.ų jutimas subj.ų instinktas  |subj.tnusiteikimas 


Šitoji schema rodo, kaip kultūra atsirėmus gamtinių sričių, o religija 
— kultūrinių. Ji taip pat rodo, kad gyvenimas nėra sudėtas iš atskirų 
pradų, kad jis nėra suma, bet organinė visuma, kur vienas pradas yra susi- 
jęs su kitu, kur aukštesnieji laipsniai turi savyje žemesniuosius. Gyvenimą 
valdo įėmimo dėsnis. Tai, ką turi žemesnieji laipsniai, telpa aukštesniuo- 
siuose, ir aukštesnieji išplėtoja žemesniųjų tendencijas. Iš kitos pusės, 
gyvenimas yra progresuojąs vyksmas, kuriame būtis eina nuo to, kas yra 
mažiau tobula, prie to, kas yra tobuliau. Gyvenimo plotą sudaro atrama, 
arba gamtinis jo laipsnis, tęsinys, arba kultūrinis laipsnis, ir atbaiga, arba 
religinis laipsnis. Atramoje visuotinės kūrybos vyksmas prasideda. Čia jį 
vykdo gamtinės jėgos. Tęsiny šitą vyksmą tęsia toliau jau žmogaus dvasios 
pastangos. Galop, atbaigoje, jį baigia dieviškoji galybė. Religijos veikimu 
baigiasi kosminės kūrybos vyksmas, kur būtis sutampa su savo pirmavaiz- 
džiu, kur visos formos yra išskaistinamos ir ištobulinamos. Religijos vei- 
kimas baigia mūsiškės tikrovės gyvenimą, baigia istoriją ir tuo pačiu 
baigia kosminę kūrybą. Tasai menkas gyvenimo želmuo, kuris pasireiškia 
pirminio gyvelio jutimu, ilgame ir komplikuotame procese išauga ligi žmo- 
gaus dvasios susidūrimo su dieviškąja galybe ir ligi Dievo įsikišimo į šitą 
procesą. Ir toji smulki pirminė kūryba, kuri baimingai žengia pirmus 

žingsnius pirminio augalo gyvenime, galop pasiekia tokio laipsnio, kada 
visas kosmas pasidaro palenktas vienai idėjai ir pagal šitą idėją perkeistas. 
Pasaulis eina nuo augalo šaknų ir celių veikimo, organizuojant medžiagą ir 
ją keičiant pagal vitalinio principo esmę, ligi visuotinės kosminės trans- 
figūracijas pagal dieviškojo principo esmę. 

Šių laikų biologų pažiūros į gyvybės 
reiškinius 
Prof. Pr. Dovydaitis, Kaunas 


Šių dienų biologijos kryptis: nuo merizmo į holizmą 


Paskutinis biologas, nuo kurio atsiskyrėme užpraeitais metais šioj ap- 
žvalgoj* buvo Bernardas Diūrken'as, Vroclavo universiteto profe- 
sorius ir direktorius tenykščio Instituto plėtotės mechanikai bei paveldėjimui 
tyrinėti! Šis biologas eksperimentininkas iki šiol tik kartą kitą buvo trum- 
pai pasisakęs teorinės biologijos klausimais. "Tačiau pereitais metais jis tarė 
savo žodį ištisa monografija, duodamas jai antraštę: Plėtotės biolo- 
gija ir visybė.* Tad prieš pradėdami mūsų eilinę apžvalgą toliau da- 
ryti, čia įvado vietoj ir bendros orijentacijos dėliai truputį stabtelsime ir prie 
šio naujausio prof. Diirken'o veikalo, kuris yra labai būdingas šių dienų bio- 
logijos ir biofilosofijos raidai. 

Kalbamasis veikalas būdingas pirmiausia tuo atžvilgiu, kad ir jis bio- 
logiją orijentuoja tąja pat kryptimi, kuria ją kreipė jau vienas kitas ir prieš 
jį (juos suminėsime vėliau kiekvieną tinkamoj vietoj), būtent, į naujo- 
višką gyvo organizmo supratimą. Bet šis biologas savo fi- 


* Logos 1935 m. 1145 pusl. 

' Šį kartą galiu suteikti skaitytojains ir daugiau žinių apie ši stambų zoologą ir 
biologą eksperimentininką. Jis gimė 1881, IX. 20 Geestė'j prie Ems'o, Meppen'o 
apskr., studijavo Miūnsterio, Wiirzburgo ir Gėttingeno universitetuose, 1907 m. 
Gėtingene gavo filosofijos daktaro laipsnį ir 1911 m. ten habilitavosi privatdocentu 
zoologijai; 1918 m. buvo pakeltas į ekstraordinarinius profesorius; 1921 m, buvo 
Giesseno univ. zoologijos Instituto pavaduojantis direktorius, nuo 1922 m. ordinarinis 
prof. Vroclave ir tenykščio Instituto vedėjas. Be veikalų, suminėtų Logo 1935 m. 
143 pusl. pastabose, Diirken'as 1929 m. dar išleido „Grundriss der Entwicklungs- 
mechanik“, kuri išleista ir angliškai. 

* Entwicklungsbiologie und Ganzheit. Ein Beitrag zur Neugestaltung des Welt- 
bildes. Leipzig 1936, Verlag B. G. Teubner. 

losofines išvadas priėjo ne kitus pamėgždžiodamas, ne svetimomis lazdomis 
pasiramsčiuodamas, bet savų eksperimentų duomenimis besivaduodamas. 
Tuo būdu kad ir jis biologijos srovę nukreipė tąja pačia kryptimi kaip vie- 
nas kitas jau prieš jį, pasakysime, nuvedė į tą patį baseiną kaip ir kai kurie 
kiti, tai betgi vaga, kuria jis biologiją vedė, yra dalimi nauja, jo paties ranko- 
mis prakasta. Diirkenas ryškiau, kaip kiti jo tokio pat darbo draugai, nau- 
josios biologijos kryptį gretina su senąja, nuo senosios nusigręždamas ir pra- 
našaudamas ateitį naujajai krypčiai. Štai kuo tiedvi kryptys skiriasi jau sa- 
vo pagrinduose. 

Iki šiol biologijoj vyravęs, galima sakyti, net buvęs vienintelis meris- 
tinis (iš gr. meros — dalis) supratimas, tai yra gyvo organizmo suprati- 
mas iš jo sudėtinių dalių; trumpiau tariant, ikšiolinė biologija yra buvusi or- 
ganizmo „sudėtinių dalių biologija“ (Bestandteilsbiologie). Ji apie savo ob- 
jektą, t. y. apie gyvą organizmą taip protaudavusi: 

Gyvoji būtybė yra sudaryta iš įvairių organų, kurie savu rėžtu yra suda- 
ryti iš audinių. Audiniai duodasi toliau skaidomi ir juos beskaidant suran- 
damos celės... Pagal senąją biologiją sakytos organizmų dalys (organai, 
audiniai, celės) yra pirminiai organizmo dalykai; o jo visybė yra antrinis 
dalykas. Mūsų akims vieninga visybe pasireiškiąs gyvas individas tėra jo 
dalių suma... Šių dalių paskutinis sandas yra celė, kuri laikoma esanti ele- 
mentariniu (pradiniu) organizmu. 

Šiąja kryptimi orijentuota biologija yra neginčijamai daug nudirbusi. 
To jai neginčija ir Dūrken'as. Bet jis, kaip nepakankamą, atmeta jos mė- 
giamą organizmo supratimą, kurį Diūrken'as vadina analytiniu-sumativiniu 
(analytiniu, kadangi jis remiasi išskaidymu, o sumativiniu tiek, kiek, einant 
tuo supratimu, jo dalių suma padaranti visybę). Šioks supratimas dar visur 
išplitęs (ir biologijos vadovėliai šiandien ne kitaip dalyką dėsto), bet moksle 
jo laikas jau praėjęs ir ateitis pridera kitokiam supratimui. 

Kokiam gi? Nagi tokiam, kuris yra visai atvirkščias senajam, tik ką 
išdėstytam. Naujojo supratimo esmė štai kuri: visas (organizmas) jau esti 
anksčiau kaipjo dalys ir jis yra kas daugiau kaip jo 
dalių suma. Leiskime toliau kalbėti pačiam Dirken'ui: „Ne organizmo 
dalys yra pirminis ir nulemiantis dalykas, ne jos sukuria kaipo padarinį (re- 
zultatą) antrinį dalyką — visą (organizmą), bet santykis yra visai atvirkš- 
čias: visas (organizmas) yra pirminis, o dalys yra antrinis dalykas. Gy- 
vosios būtybės vieninga visybė nėra jos dalių bei jų susipynimo padarinys, o 
premisa dalims. Gyvas individas atsiranda ne sutapimu draugėn pirmiau 
turėtų ir pirmiau susiformavusių sudėties dalių, o visas (organizmas) yra jau 

pirmiau kaip jo dalys... Organizmas padarytas ne iš celių, bet jis padaro 
celes ir turi celes.“ (17 pusl.). 

Šioks tatai yra naujoviškas supratimas. Trumpiausiai jis vadinamas 
holizmu (pirmiausia Anglijoj padarytas terminas, iš gr. holos — visas, 
pilnas). Vadinasi, šių dienų biologija iš meristinės (organizmo sudėti- 
nių dalių biologijos) krypsta į holistinę (organizmo visybės biologiją), 
trumpiau pasakant, iš merizmo į holizmą; dėl to ir visus šių dienų biologus 
tenka skirstyti į meristus (senuosius) ir holistus (naujuosius). 

Visybės (totalitas, totalitė, Ganzheit) sąvoką šių dienų biologijoj pir- 
masis yra iškėlęs naujojo vitalizmo atstovas, žinomasai vokiečių biologas ir 
filosofas Hans Driesch šiais metais sulaukęs biblinio (70 metų) am- 
žiaus (gimęs 1867. X. 28). Jau praeitą kartą minėjome, kad Diirken'as stovi 
eilėj tų Driesch'o priešininkų, kurie nepriima Driesch'o įvestos entelechijos 
sąvokos. Pasakant naujoviškai, Driesch'o supratimas Dirken'ui yra nepri- 
imtinas kaip dar meristinis supratimas. Savąjį supratimą Dūrken'as vadina 
biologiniu ir laiko jį esant be priekaištų gamtos mokslo atžvilgiu. 

Koks yra tas Diirken'o supratimas, čia nenagrinėsime, nes, laikantis 
mūsų apžvalgos plano, tatai daryt dar peranksti; tatai darysime skyriuje 
apie holizmą, kuris eis šios apžvalgos pabaigoj. Šioj vietoj Diirken'o nau- 
jausią veikalą suminėjome tik tam, kad užpraeitais metais nutrauktą mūsų 
apžvalgą sumegztume su šių metų toliau daromąja pagal mūsų turimąjį 
planą. O tas planas reikalauja, kad pirmiau dar susipažintume su eile įžy- 
mių biologų, kurių vieni stovi arčiau Driesch'o, kiti toliau, kiti jam net ir 
priešingi, betgi kurie visi yra nusigręžę nuo mechanizmo ir ieško kelių į ne- 
mechanistinį gyvybės supratimą, ir kurie iki šiol mūsų apžvalgoj dar buvo 
visai neminėti. 


Driesch'o paskutinieji veikalai ir jo kritikai 

Praeitieji metai yra naujojo vitalizmo istorijoj jubiliejiniai metai: 
1936 metais yra suėję lygiai 40 metų, kai naujojo vitalizmo pionierius ir pir- 
masis organizmo visybės filosofas (Ganzheitsphilosoph) Driesch'as išreiškė 
savojo vitalizmo pirmąją koncepciją. Štai kaip jis pats apie tai pasakoja savo 
autoergografijoj: 1895 m. „visai staiga ir vienu akimirkiu atėjo man mintis, 
kad kaikuriems maniesiems, mechanišku pagrindu paremtiems, tyrimų rezul- 
tatams juk trūksta pakankamo pagrindo ir taip yra atsi- 
žvelgiant į lokalizaciją to, kas visuomet įvykdavo. Ką gi, tikrai 
sakant, aš buvau skelbęs? Nagi organybės mašinišką teoriją (Ma- 
schinen- Theorie des Organischen). Aš staiga įžvelgiau: taip, t. y. 

kaip sako mašiniška teorija, (tikrovėje) nėra. Tai buvo mano vė- 
lesniojo vitalizmo pirmoji koncepcija. Manąsias labai eretiškas mintis aš 
pasilaikiau tylėdamas iki 1899 m. ir tiktai mažame rašte „Die Maschinen- 
theorie des Lebens“ (Biol. Zentralblatt, t. 16, 1896) griežtomis išvadomis 
išreiškiau tai, ką aš tikrumoj pirmiau buvau skelbęs; E. du Bois-Rey- 
mond'as šitai palaikė per vitalizmą. Aš tik dabar sužinojau, kame aš bu- 
vau turėjęs tikrąjį vitalizmą, kad tai nebuvo vitalizmas, ir kad reikėjo tatai 
ištarti, kad aš pats išsilyginčiau kelią vėlesniam laikui“? 

Be to, tais pačiais 1896 m. Driesch'as yra ištaręs ir tą labai plačiai žino- 
mą verdiktą darvinizmo atžvilgiu. Ir jį čia atsiminsime drauge su jo origi- 
nalu: „Darvinizmas pridera istorijai kaip ir kitas mūsų šimtmečio kurijozas: 
Hegelio filosofija; abu juodu yra varijantai tėmos „Kaip visa generacija ve- 
džiojama už nosies“, ir kaip tik nėra tinkami mūsų besibaigiantį amžių (at- 
seit, jo, to amžiaus vardą P. D.) labiau pakelti vėlesniųjų kartų akyse“.* 

Dėl to, kad ir pirmuoju savo tikrai vitalistiniu veikalu Driesch'as laiko 
jo po trejų metų išėjusį darbą apie morfogenetinių vyksmų lokalizaciją“, pir- 
muoju vitalistiniu „pragiedruliu“ Driesch'o iki tol klajotoj mechanistinėj pa- 
dangėj tenka laikyti jo tas mažasis 1896 darbelis, ir 1936 metus tenka lai- 
kyti jubiliejiniais metais naujojo vitalizmo ir naujosios holistinės, arba visy- 
binės, biologijos istorijoj. 

Šio, taigi dvigubo, jubiliejaus proga, o taip pat vykdydami mūsų planą, 
dabar dirstelsime į paskutinių keleto metų Driesch'o veikalus ir vieno kito 
kritiko jam padarytus priekaištus. Pradėsime nuo tojo veikalo, kurį prieš 
pustuzinį metų Driesch'as išleido su talka ir kuris jau senai laukia mūsų 
apžvalgoj paminimas. "Toks yra stambus sudėtinis veikalas apie gyvybės 
problemą naujųjų tyrinėjimų šviesoj.“ Tai yra lyg vita- 
lizmo išdėstymas platesnei skaitančiai visuomenei. Paties Driesch'o straips- 
nis čia eina paskutiniu ir kalba apie organizmo esmę. Tai yra tik 


* Logos 1928, 173 p. 

* Der Darwinismus geh6ort der Geschichte an wie das andere Kuriosum unse- 
res Jahrhunderts: die Hegelsche Philosophie; beide sind Variationen iiber das The- 
ma „„Wie man eine ganze Generation an der Nase fihrt“, und nicht gerade geeignet, 
unser scheidendes Sikulum in den Augen spūterer Geschlechter besonders zu heben. 
Biologisches Zentralblatt 1396, 355 p. 

* Die Lokalisation morphogenetischen Vorgūnge. Ein Beweis vitalistischen 
Geschehens, 1899. 

* Das Lebensproblem im Lichte der modernen Forschung. Unter Mitarbeit von 
O. Kestner, L. Rhumbler, J. von Uexkūll, L. Weichmann, P. Milder, G. Wolff und 
R. Woltereck herausgegeben von Hans Driesch unter Mitwirkung von Heinz 
Woltereck. Leipzig 1931. 

trumpa santrauka jo minčių, plačiai išdėstytų jo didžiajame veikale Or ga- 
nybės filosofija; deja, ir šioj santraukoj Driesch'as vietomis kalba 
labai sunkiai suprantama kalba. Čia jis taip pat kalba ir apie „paskutiniąsias 
pasauližiūros problemas“, pabaigoje užkliudydamas net „metafizikos“ są- 
voką. 

Neliesdami visai Driesch'o talkininkų, čia pasisakysime tik dėl paties 
Driesch'o kaikurių minčių ir, būtent, pasisakysime žodžiais dviejų šios kny- 
gos recenzentų, kuriuodu, iš nevienodos pasauližiūros požvilgio, knygos išė- 
jimo proga, yra išsitarę apie Driesch'o biologinės filosofijos kvintesenciją. 
Pirmasis kalbės šių dienų teorinės biologijos klausimuose gerai apsityręs 
vokiečių jėzuitas K. Fran k'as."2 

Fran k'as, būtent, pabrėžia, kad Driesch'o protavimai „nėra tikras ke- 
lias į biologiškai-filosofiškai pagrįstą pasauližiūrą“. Ir suprasti juos esą 
galima tik žinant, „kad Driesch'as yra perėjęs į okultistų buveinę ir kad jis 
pažino bei pamilo taip pat ir indišką bei kitokią orientališką išmintį“. Viena 
jo ,supozicijų“ (Annahmen) turėtų tikrai iš anksto nuvest į indišką nema- 
rumo supratimą ir į sielų kilnojimąsi.“ 

Atsisakydamas Driesch'o supozicijas kritikuoti, Frank'as tik iškelia 
vieną kitą svarų metodologinį abejojimą. Pav., kas yra ir ką ji veikia ta 
Driesch'o čia keliamoji „antentelechija (UŪberentelechie)? 
Nagi vieną kartą ji yra „toks dalykas (ein „Es“), kuris iš visa pasireiškia 
tik žmoguje ir tik per jį įžvelgia, kokia ji iki tol yra buvusi (ką ji iki tol yra 
veikusi), kaip antai, kad grobuonyse ji yra siautėjusi pati prieš save arba 
Žemės istorijos eigoj yra išgaminusi tokių milžiniškų gyvulių, kurie (vėliau) 
turėjo išgaišt. Kitą kartą ji (ta antentelechija) yra menininkas, kuris iš 
anksto turi planą savo vaizduotėje, bet taip pat yra ir žmogaus reikalinga, 
kad galėtų aikštėn (švieson) iškilti. Bet kadangi visi mes save laikome 
žmonėmis, tai savęs klausiame, ką mes tikrai pagerinsime pasaulio eigoje. O 
atskiras žmogus (Driesch'o protavimuose) vieną kartą yra mani- 
festacija kažkokio „Ant-Aš“, „Rūšinio Aš“ (eines Ūber-Ichs, des 
„Art-Ichs“) — kuris vėl yra antentelechijos manifestacija —; kitą kartą kyla 
abejojimas tuo išvestiniu, nesavarankišku Aš atskirame žmoguje. Sąmonin- 
gojo Aš uždarumas, jo baisingas izoliuotumas, ir nepaskutinis pagal savo 
eilę, jo dvasinė sąmonė, jo sąžinė nesutinka su įvaizdžiu, kad mes esą tik kito, 
taip pat jau antrinio Aš manifestacijos“. Taip Frank'as. 


" Philosophie des Organischen. Vierte, gekirzte und teilweise umgearbeitete 


Auflage. Leipzig 1926. 
32 K. Frank, Biologische Weltanschauung. Stimmen der Zeit, 121 t., 1931, 


419—434 p.; citatos iš 432 p. 

Antrasis tegul išsitars man nežinomos pasauližiūros biologas antimecha- 
nistas Rudolfas Ehrenberg'as. Driesch'o ir jo talkininkų knygai 
pasirodžius, jis taip pat parašė straipsnį“, kuriame nagrinėjo beveik tik 
Driesch'o atstovaujamąjį vitalizmą. Čia tarp kita ko randamas toks pasa- 
kymas: „(Driesch'o) vitalizmas tikrumoj pats yra mechanizmas, tik žmo- 
gaus sielai daug pavojingesnis kaip tikrasis taip vadinamas, kadangi jis yra 
sielos mechanizmas. Visa ko susielinimas yra juk atsielinimas, lygiai kaip 
kad panteizmas yra ateizmas, tik tai kad paties žmogaus susinaikinimas 
(Nirvana!), kuris yra ir vienas ir kitas, čia taip tiesioginai nematomas kaip 
„grubiame“ materialiste ir ateiste“.? 

Ehrenberg'as mano galįs nurodyti ir tą vietą, kur Driesch'o vitalizmas 
„ipuolė nuodėmėn“. „Tą vietą mes matome ten, kame už visybės nueita 
prie visybę keliančių veiksnių — entelechijos, psychoido“./* Tačiau ir šis 
kritikas neneigia didelio nuopelno naujųjų vitalistų ir Driesch'o ypačiai, kad 
jie į centrinę biologinio galvojimo vietą pastatė nepaprastai svarbią ir vai- 
singą visybės sąvoką; bet šitaip ją sudaiktindami pražudę jos vaisingumą ir 
netgi iš tokio momento, kuris pažinimą atskleistų, padarę tokį, kuris jį už- 
skleidžia.!! 

Kai Driesch'as buvo sulaukęs 60 m. amžiaus, tai aš tąja proga šiame 
žurnale, be kita ko, įdėjau ištrauką iš jo paties autoergografijos, išspausdin- 
tos 1921 m. ir pridėjau prie jos Driesch'o veikalus, išėjusius per artimiausią 
nepilną dešimtį, taip pat ir jo jubiliejaus proga išėjusius apie jubilijatą veika- 


lus/* Šių metų jubiliejaus proga tenka suminėti per paskutinįjį laikotarpį | 


*b Das Lebensproblem und die Probleme des Lebens. Neue Jahrbiicher fiir Wis- 
senschaft und Jugendbildung VIII (1932), 152—167 p. 

" Der Vitalismus ist in Wahrheit selbst ein Mechanismus, nur ein der Seele des 
Menschen viel gefahrlicherer als der eigentlich so genannte, weil er ein seelischer 
Mechanismus ist. Die Allbeseelung ist ja eine Entseelung, gleichwie der Pantheismus 
ein Atheismus ist, nur dass die Selbstaufgabe des Menschen (Nirvana!), die beides 
bedeutet, hier nicht so unmittelbar erkant wird wie in dem „groben“ Materialisten 
und Gottesleugner (163 p.). 

“ Vielleicht is es nun aber mėglich, die Stelle des vitalistischen „Siindenfalls“ 
anzugeben; wir sehen sie dort, wo iiber die Ganzheit hinaus zu Ganzheits-wirkenden. 
Faktoren — Entelechie, Psychoid — gegangen werde. (t. p..). 

1 Der ungemein wichtige und fruchtbare Begrift der Ganzheit, den an die 
zentrale Stelle des biologischen: Denkens gerickt zu haben, ein grosses Verdienst 
der modernen Vitalisten und von Hans Driesch zumal ist, wird durch diese Ver- 
dinglichung um seine Fruchtbarkeit gebracht, ja aus einem aufschliessenden zu einen: 
verschliesenden Moment des Erkennens (163 p.). 

* Logos 1928, 171—178 p. 

pasirodę jo veikalai, bent jų svarbesnieji. Iš jų paaiškės ir filosofinių auto- 
riaus pažiūrų kryptis. 

Jau 1930 m. Driesch'as iškėlė šūkį apie materializmo nugalėjimą, kurį 
yra įvykdęs gyvybės autonomijos mokslas ir vėl atvėręs duris svarstyt di- 
džiausioms problemoms, kokių žmonėms esti. "Tais metais jis viename 
mokslo žurnale parašė straipsnį ,„Materializmo nugalėjimas“'*, o 1935 m. 
išleido ir atskirą veikalą tokia pat antrašte'*. Šis veikalas yra ne tik spe- 
cialistams skirta teorinio materializmo kritika, nes joj nagrinėjami ne tik 
grynojo gamtos mokslo, bet taip pat ir psichologijos bei etikos dalykai. 
Driesch'o pažiūrų charakteristikai paimsime žiupsnelį jo minčių iš sakytojo 
straipsnio, kuriame jų randame kondensuotu pavidalu. 

„„Organybė iš visa, ne tik žmogus, taigi, pagal (gyvybės) autonomijos 
mokslą, turi dvylypę, dualistinę prigimtį. Tai yra moksliniu pavi- 
dalu pateisinimas populiarios pažiūros į tai, kas gyva. Ypačiai naivus taro- 
jimas apie Žmogų įgauna savo, moksliškai apšviestą, teisę, kad jis, būtent, 
yra sudėtas iš kūno ir sielos, t. y. iš dviejų skirtingų būtybių. Čia mes už- 
tinkame skirtumą tarp gyvo organizmo ir lavono. — Dvi didžias problemas, 
kurios mechanizmui buvo likviduotos, ir netgi jau nebebuvo ,problemos“, 
gyvybės autonomijos mokslas vėl grąžino į jų logišką teisę kaip proble- 
mas: klausimą apie valios laisvę ir apie nemarybę. Ne taip, 
lyg kad šie klausimai būtų dabar išspręsti pozityvine prasme, bet jie vėl 
prasmingi kaip klausimai. Trumpai paliesdami čia tik antrąjį klausimą, 
turime manyti, kad nematerialinis gyvybės veikėjas juk tikrai negali būt mir- 
ties sunaikintas; sunaikinama tik materialinė kūno sudėtis (taip pat 
ir ne materijos kaip tokios), kai tik jis tampe „lavonu“. Bet ar tas veikė- 
jas toliau egzistuoja asmeniniu, individualiniu pavidalu ar kokiu antasmeni- 
niu vienybiniu pavidalu, kuris tik laikinai pasireiškė asmeniškai, šiuomi to 
mes dar nežinome“. Taigi, Driesch'as sustoja prie Ignoramus ir palieka 
bestovįs tik galvojimo galimumuose bei aporijose, panašiai kaip ir 


* Die Uberwindung des Materialismus. Forschungen und Fortschritte, Nach- 
richtenblatt der Deutschen Wissenschaft und Technik VI (1930), 318—319 p. 

* Die Uberwindung des Materialismus, Ziirich-Leipzig-Stuttgart-Wien 1935, 

“4 Das Organische iiberhaupt, nicht nur der Mensch, ist also nach der Autono- 
mielehre von zwiespaltiger, von dualistischer Natur. Das bedeutet die Recht- 
fertigung der populžren Ansicht vom Lebendigen in wissenschaftlicher Form. Inson- 
derheit bekommt die naive Lehre vom Menschen ihr, wissenschaftlich geklžrtes, 
Recht, dass er nžmlich aus Leib und Seele, d. h. aus zwei verschiedenen Wesen, 
besteht. 

Wir treffen hier auf den Unterschied zwischen dem lebendigen Organismus und 


der Leiche. — 

K. Groos, kuris savo veikalo apie nemarumo klausimą viename skyriuj 
(IV), nagrinėja ir Driesch'ą“ . 

Šiame savo straipsny, taip pat ir šioj ištraukoj, Driesch'as, tarp kitų pir- 
mesnių savo darbų, nurodinėja ir į savo „Psichologijos pagrindines proble- 
mas“; šio veikalo 1929 m. išėjo antrasis leidimas“. Kiek šis veikalas įneša 
tvarkos į šių dienų psichologijos krizę, į šių dienų psichologinių judėjimų 
chaosą, apie tai palieku spręsti psichologams. 

Aš čia tik priminsiu, kad Driesch'as yra atsidėjęs ne tik psichologijai, 
bet ir vadinamajai parapsichologijai ir pasišovęs parašyti „kel- 
rodį tokiems, kurie patys su pasisekimo perspektivomis norėtų dirbti para- 
psichologijos srity“.!"  Parapsichologija dažnai tapatybinama su vad. okul- 
tizmu, kuris savo rėžtu turi santykių su spiritizmu. "Tačiau parapsichologija 
neturėtų būt painiojama su spiritizmu ir neturėtų būt pamirštama, kad gam- 
tos mokslu besiorijentuoją parapsichologai savo tyrinėjamą dalyką visuomet 
laiko esant gamtos sritį ir neturi reikalo su kokiais „antjūsliniais“ dalykais. 
Aure, parapsichologiniams tyrinėjimams visai rimtai buvo atsidėję ir ne vi- 
sai neigiamų rezultatų buvo gavę pirmos eilės šių dienų gamtininkai, toki, 
kaip antai, William Crookes, lordas Rayleigh, Paul Cu- 
rie, Charles Richet ir kt., kuriuos niekas nepavadins nei fantastais, 
nei mistikais. O jei šiuo laiku parapsichologijos imasi didelis nuošimtis ne- 
sugebančių moksliškai dirbti ir neturinčių reikiamo kritiškumo, tai pats tiria- 
masis dalykas čia nekaltas. Parapsichologinių faktų medžiagos yra surinkę 
visai patikimi mokslininkai ir atitinkamos tyrinėjimo korporacijos (k. a. So- 


Zwei grosse Probleme, die dem Mechanismus als erledigt, ja, gar nicht mehr 
als „Probleme“ galten, sind durch die Lehre von der Lebensautonomie wieder als 
Probleme in ihr logisches Recht eingesetzt worden: die Frage nach der Willens- 
freiheit und nach der Unsterblichkeit. 

Nicht als ob diese Fragen jetzt in positivem Sinne entschieden wžren, aber sie 
sind als Tragen wieder sinnvoll. 

Um hier nur die zweite Frage kurz zu beriūhren, so kann das nicht materielle 
Vitalagens doch wohl nicht durch den Tod vernichtet werden; vernichtet wird nur 
die materielle Zusammensetzung des Leibes (auch nicht seine Materie als 
solche), sobald er „Leiche“ ist. Aber ob jenes Agens in persėnlicher, individueller 
Form fortexistiert oder etwa in iiberpersonlicher Einheitsform, die sich nur auf 
Zeit personal kundgab, das wissen wir damit noch nicht (319 p.). 

"b Die Unsterblichkeitsfragze, Berlin 1936 (Neue Deutsche Forschungen. Abtei- 
lung Philosophie. Hrsg. von Hans R. G. Ginther, 15 tomas). 

*“* Grundprobleme der Psychologie. Ihre Krisis in der Gegenwart. 2 Aufl. Leip- 
zig 1929, 

“ Parapsychologie, die Wissenschaft von den „okkulien“ Erscheinungen. Metho- 
dik und Theorie, Minchen 1933. 

ciety for Psychical Research Londone) ; kadangi šie tyrinėtojai ilgalaikiu pa- 
tyrimu tapo pakankamai kritiški ir atsargūs, tai pro jų surankiotą medžiagą 
negalima praeiti nekreipiant jon dėmesio. Tat ir Driesch'o šion sritin įžen- 
gimas jam anaiptol nedaro negarbės. Berods, jis nestovi eilėse ir tų okul- 
tizmo priešininkų, kurie okultizmą neigia a priori. Tačiau šiame veikale jis 
stovi kritiškos krypties parapsichologų tarpe. Kad ir jo dėstomai reiškinių 
teorijai nepritardamas, betgi gali visai sutikti su jo čia dėstoma parapsicho- 
logijos metodika.** 

Driesch'as tarė žodį ir dėl įvairių lėkštaus filosofavimo būdų šių dienų 
Vokietijoj, kuris bujoja, berods, ne vienoj tik Vokietijoj: „,„Mes gyvename 
tokiais laikais, kuomet kyla filosofinis domėjimasis, ir kuomet smun- 
ka filosofinis sąmoningumas“ — pasakė jis pradžioj įvado vieno savo nau- 
jausių veikalų, kurio visas turinys yra priminimas šių dienų filosofams apie 
mokslinį sąžiningumą ir nagrinėjimas šių dienų filosofijai gręsiančių pavojų.“ 

70 metų amžiaus sulaukęs mokslininkas ir filosofas, suprantama, savo 
filosofinę pasauližiūrą yra suformavęs anksčiau kaip iškilo kai kurios pasku- 
tinių laikų naujovybės; dėl to jos ir negalėjo jo labai sužavėti. Gal būt tat 
šiaip galima paaiškinti, kodėl Driesch'as paliko Einstein'o mokslan 
įvestos reliativybės teorijos priešininkas“. Jis nepripažįsta ir neeuklidinių 
geometrijų, duodamas joms teisę tik kaip matematikinėms spekuliacijoms, 
betgi nieko bendra neturinčioms su realiąja gamta. Gamtos mums kartą ir 
tik vieną kartą teikiamoji erdvė esanti, Driesch'o įsitikinimu, a priori eukli- 
dinė... Tačiau šiuo atžvilgiu Dresch'as savo priešininkus vargiai įtikins, 
nes kai kurias šios srities mintis (k. a. Einstein'o laiko vienodumo defi- 
niciją, Minkauskio erdvės ir laiko uniją, greičių sudėties teoremą) 
visa eilė šių dienų fizikų, matematikų ir filosofų laiko esančias ne tik be prie- 
kaišto ir visai aiškias, bet į jas tiesiog žiūri kaip į elementarines, beveik tri- 
vialiomis tapusias tiesas“. Berods, ir priešininkų jos turi ne tik vieną 
Driesch'ą?!. Tat kas iš to eina? Nagi „kad ne tik politikoj, bet kad taip pat 


“4 Lietuvoj šiuos klausimus rimtai paliečia ar ne pirmasis Dr. J. Stepona- 
vičius savuose „Psichologiškuose essays“ (Organinė psichologija I d., Utena 
1937). 

*b Philosophische Forschungswege, Ratschlige und Warnungen, Leipzig 1930. 

* Relativitūtstheorie und Weltanschauung. 2. vermehrte Auflage. Leipzig 1930. 

* Lietuvių kalba apie tai žiūr. P. Katiliaus įžengiamąją paskaitą: Neeukli- 
dinių geometrijų plėtojimasis. Kosmos 1930, 234—243 p. Plg. ten pat ir A, Puo- 
džiukyno straipsnelį: Relativybės teorijos 25 metai (244—246 p.). 

* Žiūr. A. Jakšto-Dambrausko straipsnį: Relativybės teorija Vakarų 
Europoj ir Sovietų Rusijoj. Kosmos 1931, 105—110 p. 


Logos. 5 


66 Pr. Dovydaitis, Šių laikų biologų pažiūros į gyvybės reiškinius 


ir tiksliausiais laikomuose moksluose vadovaujantieji (mokslo) vyrai atsto- 
vauja skersmenai priešingoms pažiūroms'“*. 

Tačiau mūsų jubiliatas, paskutiniais metais leidęsis į įvairias filosofijos 
sritis?*, nepamiršo ir savo mėgiamiausios srities — organinės gamtos filosofi- 
jos. Štai savo jubiliejaus išvakarėse jis išleidžia naują veikalėlį apie maši- 
ną ir organizmą“, kuriame savo senąsias mintis dėsto nauju pavi- 
dalu: „gyvybės autonomija“ čia remiama naujais įrodymais, vitalizmo teorija 
išreiškiama griežta dėsnio forma, „visybės“ sąvoka persvarstyta iš naujo. 

Kaip kritika pasitiko šį jo paskiausią veikalą? Nagi, kaip ir pirmesniuo- 
sius. Šį kartą kalbės šių dienų biofilosofijos klausimus gerai pažįstąs flamų 
jėzuitas A. Raignier.“* Jis, būtent, taip atsiliepia apie šį Driesch'o vei- 
kalą: „Nepaisant H. Driesch'o vitalistinės teorijos didžiulės įtakos šių 
dienų minties plėtotei, naujoji biologija paliko nesukalbama dėl entelechijos 
idėjos, vis dėlto dar gana paslaptingos, ir siekia nueit toliau, kaip jos inicia- 
toriaus požvilgis“.** 

Kodėl taip yra? Štai Raignier'o motivai: „Iš tikrųjų, filosofams vi- 
sai nepatinka tokia nematerialinė būtybė, kurios buvimas postuluojamas ir 
tvirtinamas tik indukcijos būdu ir kurios vienybinimo bei reguliavimo funk- 
cija ir diriguojamoji intervencija statoma ant to paties pagrindo, kaip ir ku- 
rios cheminės reakcijos veikiantysis priežastingumas: ji savo intervenciją 
daro tiktai, kuomet reikalinga, kad paskui materialinį vyksmą paliktų sau 


* Taip H. Thirring, recenzuodamas kalbamąjį Driesch'o veikalą (Die Natur- 
wissenschaften 1931, 256 p.). 

* Žiūr. dar jo ir Philosophische Gegenwartsfragen. Leipzig 1933, 

* Die Maschine und der Organismus, Leipzig 1935, VIII Ą- 76 pusl. Pridursime 
dar, kad šis Driesch'o veikalėlis išėjo 4-ju leidiniu serijoj Bios (Abhandlungen 
zur theoretischen Biologie und ihrer Geschichte, sowie zur Philosophie der orga- 
nischen Naturwissenschaften), kurią leidžia šios mano apžvalgos skaitytojams jau. 
pažįstamas (Logos 1933, 125—126 p.) prof. A. Meyer'is (Hamburge). Tas, pir- 
miau buvęs biologinio mechanizmo simpatikas ir dryšiško vitalizmo priešininkas, 
dabar yra virtęs uoliu holizmo pionierium ir gynėju. Meyer'io naujausius veikalus 
apžvelgsime skyriuje apie holizmą, 

* Jo gerą pažintį su kaibamais klausimais rodo jo straipsniai: New Currents in 
Biological Theory. The New Review, London, June 1935, 1—16 p. ir De totali- 
teitsgedachte in de theoretische biologie der laatste jaren. Natuurwetenschap- 
pelijk Tijdschrift, Gent, 1935, 4—5 Nr., 96—108 p. 

“ Malgrė Tinfluence forinidable de la thčorie vitaliste de H. Driesch sur les 
dėveloppement de la pensėe contemporaine, la biologie moderne est restėe revėche 
a Vidėe de cette entėlechie, aprės tout encore assez mystėrieuse, et tend i dėpasser 
le point de vue de son initiateur. Revue des guestions scientifigues, t. 30 (110), 20 
novembre 1936, 480 p. 


Pr. Dovydaitis, šių Jaikų biologų pažiūros į gyvybės reiškinius 67 


žinotis“ (p. 45). O tyrinėtojams „empirikams“ savo rėžtu sunku priimti 
tokį materialinį veiksnį, kuris, įeidamas į jų eksperimentų atidengtą priežas- 
čių ciklą, nepalieka kitos žymės kaip tik ,regulaciją“, kurią daugeliu atvejų 
jie gali pakankamai išaiškint fiziniu-cheminiu būdu, arba gal jiems atro- 
do — ir ar jie neturi racijos? — kad Driesch'o vitalizmas joja dviem visiš- 
kai skirtingom proto sritim ir kad jo problema liečia daugiau filosofiją, 
kaip biologiją.“*7 Kaip ir kuria kryptimi toliau kaip Driesch'o požvilgis yra 
nuėjęs šių dienų biofilosofų galvojimas, jau žinome iš šio straipsnio pradžios. 

Baigdami apie Driesch'ą dar priminsime, kad jo neovitalizmo jubilieji- 
nių metų išvakarėse išėjo ir skersmenai priešingos teorijos apologija. Kaip 
prieš 40 metų Driesch'as, atsižadėjęs savo mokytojų mechanizmo, stojo ginti 
vitalizmą, taip dabar, vienas buvęs Driesch'o mokinių jį palikęs nuėjo pas 
mechanistus ir atsisėdo prie kojų jau mums pažįstamo Juliaus 
Schultz'o, kuris per tuos paskutiniuosius 40 metų mechanizmui buvo tas 
pat, kas vitalizmui Driesch'as, vadinasi tipingiausias tos krypties atstovas.“ 
Tas „pabėgėlis“ nuo Driesch'o ir savo ginklus atsukęs prieš savo mokytoją 
yra E. Ditz'as, parašęs J. Schultz'o „gyvybės mašiniškos teorijos“ apolo- 
giją.?? Čia aiškiai išdėstytas teorinis mechanizmas ir surinkta viskas, kas tik 
galima pasakyt mechanizmo naudai — ir jo metodikos ir jo konkretaus aiš- 
kinimo atžvilgiu. 

Tačiau ir ši Ditz'o monografija vitalizmo nesugriauja, nes, aure, ir pats 
Schultz'as yra pareiškęs jį nesant visiškai nugalimą (Logos 1933, 105 p.). 
Antra vertus, mechanistų metodas gyvybės svarstymą susiaurina kadangi į 
gyvybę jis žiūri tik matematikiniu fizikiniu požvilgiu, o atsisako žiūrėt 

* En effet aux philosophes ne sourit gučre une entitė immatėrielle dont YVexis- 
tence n'est postulėe et prouvėe gue par des procėdės d'induction, et dont la fonction 
d'unification, de rėgulation et d'intervention directive est mise sur le mėme pied 
gue la causalitė efficiente d'une rėaction chimigue: elle n'intervient en effet gue la 
„wo es nėotig ist, um dann das materielle Getriebe an sich selbst iiber zu lassen“ 
(p. 45). Les chercheurs „empirigues“ de leur cotė ont de la peine 2 admettre un 
facteur immatėriel, venant, dans le cycle des causes gue leurs expėriences dėcėlent, 
s'intercaler sans laisser d'autre trace gu'une „regulation“ dont en bien des cas ils peu- 
vent donner une explication physico-chimigue suffisante, ou bien il leur semble — et 
ontils tort? — gue le vitalisme de M. Driesch chevauche sur deux domaines le Vesprit 
entiėrement diffėrents et gue son problėme est plus du ressort de la philosophie 
gue de la biologie (t. p.). 

* Plačiau apie J. Schultz'o pažiūras žiūr. Logos 1933, 102—105 p. 

* E. Ditz, Julius Schultz? „Maschinen-Theorie des Lebens“. Unter Heran- 
ziehung und mit teilweise wūrtlichen Abdruck eines Briefwechsels. Mit einer mono- 
graphischer Bibliographie J. Schultz' von A. Weser. Leipzig 1936 (Studien und 
Bibliographien zur Philosophie der Gegenwart, 14), 

visos gyvybės apraiškų gausybės, kaip ji reiškiasi tikrovėje. Mechanistų me- 
todas, antai, — visai netinka psichiniams reiškiniams suimti. Tai junta ir 
Ditz'as, nes vienoj vietoj grynai organinį gyvenimą jis būdina kaip tokią 
sritį, kurią tenka aiškint mechanistinėmis „fikcijomis“. Dėl to nei Schultz'o 
nei jo apologeto Ditz'o kad ir labai sumanios, kai kas sako, net genialios, 
konstrukcijos nepajėgia sugriaut Driesch'o argumentų, kad medžiaginius 
pradmenis valdo visybė ir kitų tokių. 

Šį skyrelį baigdami prisiminkime tą pagrindinį klausimą apie kurį su- 
kasi visas mechanistų ginčas su vitalistais. "Trumpiausiai jis gali būt taip 
formuluojamas: Ar visas organinis vyksmas duodasi išaiškinamas kaip pas- 
kutinių mažiausių materialinių dalelyčių suma? Šį klausimą atsakant tat ir 
naudojamos visokiausios sąvokos, kaip antai: mašina, statydinanti mašina, 
struktūra, automatas, gerovės tvarka, visuma (Gesamtheit,) visybė (Ganz- 
heit), vienu žodžiu visos tokios sąvokos, kuriomis norima išreikšti visus tuos 
vyksmus, kurie stebimi ir mašinoj ir organizme. Pagrindinis skirtumas tarp 
tvarkos mašinoj ir tvarkos organizme jau buvo aiškus ir senovės galvoto- 
jams. Aure, šių dienų holistinės biologijos vėliavoj įrašydintas šūkis, kad 
„visybė yra pirmiau kaip dalys“, yra jau Aristotelio iš- 
reikšta.“? Bet ši mintis tinka tik gyvoms, t. y. organizminėms visybėms, o gi 
neorganiniuose vyksmuose visa, kas įvyksta, turi būt aiškinama kaip dalių 
sumos veikimas. Šis skirtumas yra ypač aiškus organizmui formuojantis. 

Kaip visybės sąvoką turėjo Aristotėlis, taip ją turėjo ir tebeturi ir aris- 
totelinė - scholastikinė filosofija. Dėl to yra įdomu Driesch'o visybės sąvoką 
panagrinėti tos filosofijos principų šviesoj. Šiokį darbą kaip tik yra nesenai 
atlikęs vienas austrų vienuolis, tik gaila, kad jo monografija bus paskaitoma 
tik nedaugelio — tik teologų, nes ji parašyta lotynų kalba.*! Čia po trumpos 
Driesch'o sistemos apžvalgos gausiai dokumentuotai išdėstyta jo visybės są- 
voka, sulyginta su kitomis naujesnėmis to paties dalyko sąvokomis ir paly- 
ginta su scholastikine visybės teorija, kaip ji dėstoma žinomame Gredt'o 
scholastikinės fisolofijos vadovėly.** (B. d.). 


* Zoologas prof. W. StempelVis šią Aristotelio mintį padėjo kaip motto 
savo zoologijos vadovėliui (universitetiniam): Zoologie im Grundriss, Berlin 1926. 
Apie tos minties prasmę ir ribą žiūr. H. Schickling, Sinn und Grenze des 
Aristotelischen Satzes: „Das Ganze ist vor dem Teil.“ Minchen 1936. 

"J. Goertz, S. V. D., Conceptus totalitatis in philosophia H. Driesch exami- 
natur secundum principia aristotelico-scholastica (Dissertatio conscripta ad adipis- 
cendam lauream philosophiae in Instituto Pontificio S. Anselmi de Urbe), Mėdling 
bei Wien 1934. 

* J. Gredt, O. S. B., Elementa philosophiae aristotelico-thomisticae, Frei- 
burg i. Br. 1899—01, '/1937; ir vokiškai: Die aristotelisch-thomistische Philosophie, 
ten pat (Freiburg i. Br., Herder). 


Antrasis tarptautinis tomistinės filosofijos 
kongresas 


Prof. Dr. P. Kuraitis, Kaunas 


Praėjusių metų Lapkričio mėnesyje nuo 23 iki 28 dienos Romoje Pa- 
lazzo della Cancellaria rūmuose įvyko antrasis tarptautinis tomistinės filo- 
sofijos kongresas, kuriame ir man teko dalyvauti, kaipo Teol. Filos. Fakul- 
teto atstovui. Kaip pirmasis tarptautinis tomistinės filosofijos kongresas, ku- 
ris buvo 1925 m. Balandžio m. 15—20 d. ir kuriame aš taip pat dalyvavau, 
taip ir šitas kongresas buvo ne iškilmių, bet studijų kongresas. Nesirūpinant 
panegirikomis, buvo stengtasi aktualių klausimų proga giliau panagrinėti 
Tomo Akviniečio filosofines pozicijas ir jo principų šviesoje susiorientuoti 
ypač tuose dalykuose, kurie paskutiniais metais buvo pačių katalikų filosofų 
tarpe tapę įvairiose šalyse ilgų ir kartais karštų diskusijų objektais. 

Visi keliami kongrese klausimai buvo iš šių sričių: iš gnoseologijos, iš 
gamtos filosofijos ir psichologijos ir pagaliau iš santykių tarp filosofijos ir 
krikščionių religijos. Kongrese buvo skaitomi referatai, trumpi speciales- 
niais klausimais pranešimai; po referatų ir pranešimų eidavo kartais gana 
ilgos diskusijos. Buvo stengtasi daugiausia laiko skirti diskusijoms, o į re- 
feratus (kurių būdavo tik po du kasdien) ir trumpus pranešimus buvo žiūri- 
ma kaipo į bazės paruošimą diskusijoms. Referatai ir pranešimai buvo kon- 
greso pradžioje išdalinti dalyviams. Pranešimų buvo atsiųsta ir išdalinta 
per 40; iš jų tik keli ir tai dažniausiai tik sutrumpintai buvo skaityti. Savo 
laiku nežinodamas tikrai, ar galėsiu vykti į kongresą, aš negalėjau galvoti 
apie pristatymą nustatytu terminu nė referato, nė pranešimo; tad galėjau 
dalyvauti tik diskusijose, kuriose man ir teko tris kartus savo pažiūras 
reikšti. 

Dalyvių skaičiumi praėjusių metų kongresas buvo gausingesnis ųž 1925 
metų. Buvo per 200. Tik gaila, kad į jį dėl įvairių priežasčių neatvyko spe- 
cialistų filosofų nė iš Vokietijos, nė iš Ispanijos ir nė iš Anglijos. Tai atsi- 
liepė ir kongreso svarstymų pobūdyje. Veik visai neliesta antai Vokietijoje 
taip madoje esančių egzistencialinės filosofijos klausimų. Kaip panašių kitų, 

taip ir šito kongreso darbai negalėjo eiti griežto logiško sistemingumo tvar- 
ka. Mat, kongreso darbų centras buvo diskusijos, ir jų rėmai 
buvo gana platūs, kad duotų progos pareikšti specialistams rūpimais jiems 
klausimų atžvilgiais sugestyvių minčių ir patiekti akstinų filosofinio darbo 
pažangai. Iš čia suprantama, kad kongreso pabaigoje negalėjo būti formu- 
luota filosofiniais klausimais kokių sistemingų išvadų ir rezoliucijų. Buvo 
priimtos tik kelios rezoliucijos grynai techniško pobūdžio, liečiančios katali- 
kų filosofų ypač tarptautinį susiorganizavimą ir jų tarptautinių kongresų 
dažnumą. Nutarta, būtent, ateityje daryti tarptautinius tomistinės tilosofijos 
kongresus kas penkeri metai ir visų šalių katalikų filosofų draugijoms dėtis 
į sąjungą, kurios centru pripažinta laikyti Ryme esančią Tomo Akviniečio 
vardu pavadintą mokslo akademiją (Pontificia Academia Romana S. Tho- 
mae Aguinatis). 

Esant minėtam kongreso darbų charakteriui, jame pilnumoje naudingai 
galėjo dalyvauti tik iš arti susipažinusieji su dabartiniu filosofiniu judėjimu, 
tik nusimanantieji, kokios aktualios ir kuriais atžvilgiais dabar įvairiose šaly- 
se yra keliamos ir diskutuojamos filosofinės problemos. 

Ir referatuose ir pranešimuose ir diskusijose buvo suponuojama, kad 
tikrieji kongreso dalyviai orientuojasi dabartinėje filosofinėje problematikoje 
ir kad greitai, kad ir iš kelių charakteringų sakinių, jie supranta, kurios sro- 
vės, kurios sistemos, kokios teorijos tada turima galvoje ir kame, dėl ko jos 
kritikuojamos, ir kas čia tikrai naujo, kas sugestyvaus nurodoma ateities fi- 
losofiniam darbui. 

Einant dabar prie įsakmesnio supažindinimo su filosofinių klausimų 
kongrese svarstymais, pasijunti žmogus nelengvoje padėtyje. Nebūtų juk 
tikros naudos, o būtų nuobodu, jei čia imtum laikytis fotografiško pranešimo 
metodo; iš kitos gi pusės nepakanka tik dėstyti, kas buvo nauja sakyta, kas 
buvo sugestyviai, akstinančiai nurodyta filosofinio darbo pažangai. Tikslin- 
giausia, manau, bus pastarosios rūšies pastabas čia paduoti šių laikų filoso- 
finių problemų kėlimo kontekste, juo labiau, kad šito metodo buvo prisilai- 
kyta ir kai kurių žymesnių kongrese skaitytų referatų ir pranešimų autorių. 

k 

Daugiausia susidomėjimą kongrese yra sukėlę gnoseologijos klausimai. 
Jie buvo gyviausiai diskutuoti; jų svarstymams net teko laikas žymiai pra- 
ilginti kitų klausimų sąskaiton. 

Nors aiškiai gnoseologijos klausimai šiandien ir nėra filosofų specialistų 
dėmesio centre, bet kongrese iš gnoseologijos srities patiektuose referatuose 
ir pranešimuose buvo, tarp kitko, įžiūrėta du vienas kitam priešingu spren- 
dimu taip dabar aktualaus klausimo, kas yra filosofiniame kritiškame svar- 

styme pirmesnė, ar gnoseologija ar ontologija, ir kaip čia tą pirmenybę su- 
prasti. Šitas klausimas jau nuo eilės metų domina ne tik filosofus tomistus, 
bet ir kitų filosofinių srovių įvairiuose kraštuose žymesnius atstovus. 

Gnoseologiniais klausimais diskusijoms akstiną yra davę du dalimi šiuo 
klausimu skirtingomis atrodžiusių orientacijų labai vertingi referatai: būtent, 
Louvain'o aukštojo filosofijos Instituto vedėjo prof. Leono NoėT'io referatas 
„De criterio veritatis et de realismo“ (Sur le critėre de la veritė et sur le 
rčalisme) ir Milano katalikų universiteto prof. Francesco Olgiati referatas 
„Il problema della conoscenza nella filosofia moderna ed il realismo sco- 
lastico.“ 


Tai 


Prof. L. Nošl savo referato pradžioje nurodė, kad gnoseologinis klausi- 
mas apie pažinimo objektyvumą ir juomi realybės išreiškimą yra pirmesnis 
už sudarymą ontologinės teorijos apie pažinimą. Be kritiško pagrindimo on- 
tologija arba kitų vadinama metafizika neturėtų protingo pagrindo, būtų 
dogmatiška, imant, žinoma, šitą žodį filosofinės terminologijos prasme. Prof. 
L. Nočl kritikuoja pozicijas tų filosofų, kurie teigia, kad gnoseologija iš viso 
yra atsiradusi tik kaipo klaidinga problema, įtakoje klaidingų Dekarto teori- 
jų ir jo klausimų statymo, ir kad gnoseologija, kaipo tokia klaidinga proble- 
ma, ir negali susilaukti jokio tikro išsprendimo. Užtenka, esą, priimti realiz- 
mą iškarto kaipo postulatą, kurį pateisina su jo pagalba pasiekti rezultatai, 
tuo tarpu, kai Dekarto gnoseologizmas veda prie neišpainiojamų prieštara- 
vimų ir logiškai turi nuvesti prie didžiausių nesąmonių. 

Prof. Nočl sutinka, kad Dekartas klaidingai sprendė gnoseologijos klau- 
simus, kad jis klaidingai nuo objekto ir nuo sąryšių su realybe izoliavo savo 
garsųjį Cogito, kad jis klaidingai matematikos būdu ėmėsi spręsti iš esmės 
skirtingos nuo matematikos disciplinos, būtent filosofijos klausimus, kad jis 
klaidingai vartojo abejojimą, kad skelbė klaidingą mokslą apie įgimtas idė- 
jas, apie sielos ir materijos esmę ir kad iš tų klaidingų nusistatymų paskui 
kiti yra padarę prie aiškiausių nesąmonių vedančias išvadas. 

Bet kartu prof. L. Noėl pastebi, kad nebūtinai taip reikia suprasti Co- 
gito, kaip jį yra supratęs Dekartas. 

Galima ir reikia imti Cogito ne izoliuotai nuo objekto, nes Cogito, kuris 
jokio objekto neišreikštų, nebūtų juk joks Cogito. Negali Cogito turėti tik 
kokį minties sukurtą objektą, kuris būtų imamas izoliuotai nuo realaus daik- 
to, nes juk mintimi išreiškiamas objektas turi turėti turinį, o tas turinys 
negalėdamas būti nieku, turi šiaip ar taip turėti sąryšį su realybės išreiški- 
mu. Cogito, kaipo faktas, o ne kaipo abstrakcijos, atkirstas gabalas yra su- 
prantamas tik tada, kai jis reiškia ne tik Cogito ergo sum, bet cogito ergo 

sum ego cogitans et est res cogitata. Šitoks nerealios Dekarto abstrakcijos 
nesužalotas Cogito, kaipo realus pažinimo faktas, refleksijos peršviestas, 
atrodo kaip tik esąs pagrinde visų kritiškų svarstymų apie santykį tarp min- 
ties ir realybės ir pas Tomą Akvinietį, antai jo garsioje Ouaest. Disp. de Ve- 
ritate g. 1 a. 9.1 Už 

Paskui vienas iš pačių pagrindinių kritiškos filosofijos klausimų, iš pa- 
grindinesnių būtent už psichologinius ir ontologinius klausimus, yra pagal 
prof. L. Nošlį spręsmų santykis su realybės išreiškimu. Įsižiūrint į spręs- 
mų prigimtį, greitai suprantama, kad galų gale pagrindiniu spręsmų objektu 
yra visados realybė, kuri spręsme konstatuojama esanti ta pati ir kurią pa- 
žymi tam tikrais atžvilgiais spręsmo veiksnys ir tarinys; spręsmas galų gale 
pasirodo ne kas kita, kaip dviem atžvilgiais (veiksniu ir tariniu išreiškia- 
mais) žymimos realybės identiškumo konstatavimas. Universalių sąvokų rea- 
lizmo dvasioje išsprendimas taip pat yra vienas iš pačių pagrindinių kritiš- 
kos filosofijos uždavinių, kuris priklauso gnoseologijai ir kurio išsprendimas 
yra logiškai pirmesnis už ontologijos klausimų prasmingą svarstymą. Poju- 
čių patyrimo pristatytuose faktuose protas su atotraukos pagalba įžiūri tuo- 
jau bent bendroj formoj dalykų esmę ir jų esmines ypatybes ir esminius san- 
tykius ir tokiu būdu įsigyja universalų pritaikymą turinčių sąvokų, o reflek- 
siją darydamas apie atotrauką, supranta tą sąvokų sąryšį su realiais patyri- 
mo faktais, trumpai sakant, su realybe. 

Nors pagal prof. L. Nočl ontologiškas pažinimo svarstymas yra logiš- 
koje tvarkoje paskesnis už gnoseologinį, tai betgi pagal jį gnoseologijos 
moksle tenka atsižvelgti į priekaištus, kurie daromi, išeinant iš ontologiškų 
apie pažinimą samprotavimų. Prof. L. Noel mini du svarbesniu šios rūšies 
priekaištu. 

Pirmutinis dažniau čia keliamas priekaištas yra šis: Ontologiškai svar- 
stant protinio pažinimo struktūrą, susitinkame pirmučiausia su sąvoka ir tik 
per jos tarpininkavimą protas gali ką nors tarti, žinąs apie realybę. 

Tarpiško realizmo šalininkai laiko tad sąvoką betarpišku proto pažinimo 
objektu ir paskui su dažnai tragišku ir net dažnai desperatišku susirūpinimu 
kelia klausimą, kaip surasti protui neabejotinai tikrą kontaktą su realybe. 
Šitokiu būdu suprantant sąvokos poziciją proto pažinimo eigoje, iš tikro pas- 


* „intellectus reflectitur supra actum suum, non solum secundum guod cognoscit 
actum suum, sed secundum guod cognoscit proportionem eius ad rem, guod guidem 
cognosci non potest nisi cognita natura ipsius actus; guae cognosci non potest nisi 
cognoscatur natura principii activi guod est ipse intellectus in cuius natura est ut 
rebus conformetur; unde secundum hoc cognoscit veritatem intellectus guod supra 
seipsum reflectitur“. 

kui sunku išvengti nepakliuvus į Dekarto ir Kanto samprotavimų orbitą, o 
tuos samprotavimus giliau paanalizavus nelengva atsispirti Fichtės ir Hege- 
lio transcendentalinio idealizmo fantastiškoms sugestijoms, jei nenorime des- 
peratiškai pasiduoti įvairių irracionalistinių filosofijų įtakai, ar tai madoje 
esančiam kai kur egzistencializmui, ar kitai kuriai pragmatistinei gyvenimo 
filosofijai ar pagaliau atsisakančiam nuo gilesnių klausimų sprendimo neopo- 
zityvizmui. Bet betarpiško realizmo atstovai jau nekartą su visu dokumenta- 
liu aiškumu yra nurodę, kad sąvokos jokiu būdu negalima laikyti tiesioginia- 
me proto pažinime pirmutiniu įžiūrimu dalyku, kad sąvoka yra tik priemonė, 
su kurios pagalba proto įžiūrėjimas pirmučiausia pasiekia patį realų daiktą ir 
tik paskui per refleksiją, atsigręždami į savo protinio pažinimo vyksmą 
mes suprantame ontologišką instrumentalią čia sąvokos rolę. Kad Tomas 
Akvinietis stovi už betarpišką realizmą, tai paskutiniame dešimtmetyje jau 
tomistų filosofų tarpe svarbesnių ginčų nebekyla. 

Antras rimtesnis priekaištas, kuris iškeliama prieš betarpiško realizmo 
poziciją yra paremtas šiuo samprotavimu. Kad girdi, proto pažinimas galėtų 
įžiūrėti ką realybėje, tai jis turėtų būti pasyvus santykyje su pojūčių prista- 
tytais faktais. Bet protas negali būti pasyvus justinio objekto atžvilgiu; tik 
justinė galia yra pasyvi savo objekto atžvilgiu. Tuo tarpu gi justinė galia, 
neturėdama refleksijos, negali žinotis apie savo pasyvumą, o protas, kuris 
turi refleksijos galią, negali patirti pasyvumo, esančio ne jame, bet justi- 
niame pažinime. 

Prof. L. Nošl, kritikuodamas tą priekaištą, pastebi, kad čia laikomasi 
klaidingos pažinimo ontologijos, kad iš tikrųjų žmogaus sąmonė yra viena, 
kad žmogaus pažinimo galios nėra kaž kokiomis nepermatomomis mūro sie- 
nomis viena nuo kitos atskirtos ir kad, griežtai kalbant, ne protas ar justinės 
galios pažįsta, bet tas pat žmogus su proto ir justinių galių pagalba. Dėl to 
žmogus neturi betarpiškai savo sąmonėje atskirtų viena nuo kitos dviejų pa- 
žinimo sričių ir dviejų pažinimo objektų (protinio ir justinio), bet justinia- 
me objekte (jusčių ir vaizduotės pristatytame) protas įžiūri savo objektą 
realybėje. Tiesioginiu būdu žmogaus sąmonėje pirmučiausia nesireiškia nė 
justinis pažinimas, nė protinis, bet yra drauge abiejų pažinimų kompleksas 
ir tik paskui su refleksijos pagalba galima atskirti, kas vieno pažinimo sričiai 
priklauso, o kas kito. 

Teisingai tame priekaište nurodoma, kad protas negali būti pasyvus 
santykyje su faktais pojučių pristatytais, kaipo tokiais. Bet čia užsimirštama, 
kad iš tikrųjų proto yra dvi galios, kad proto atotraukos galia, kuri Aristo- 
telio yra vadinama intellectus agens, nuindividualindama pojučių pristatytą 
realybę, ją kartu savo šviesa apšviečia ir įgalina ją savo turiniu apspręsti pro- 

to pažinimo galią, vadinamą aristotelikų intellectus possibilis. Mat, jeigu pro- 
to pažinimo galia negali būti pasyvi iš atžvilgio į justinį objektą, kaipo tokį, 
tai visai iš to neseka, kad toji galia nebūtų pasyvi protinio objekto atžvilgiu, 
kuris yra kitokioje padėtyje, negu justinis. Iš kitų aktualių prof. L. Nočl 
gnoseologijos pažangai sugestyvių nurodymų tenka ypatingai atkreipti dė- 
mesį į vadinamo prigimto (natūralaus) realizmo nepakankamumą. Prieš 
skepticizmo ir gnoseologinio idealizmo samprotavimus apeliavimas vien į 
prigimtą proto sugebėjimą realybę pažinti yra niekuo nepateisinamas minties 
sustingimo ir sinekūriško nusiteikimo reiškinys. "Tik kritiškai nusistatyti 
gnoseologijos pagrindai turi vertės žmogui, kuris nori giliau sąmoningai 
orientuotis pasaulėžiūrų idėjinėje kovoje, kuriam filosofija yra savarankiškas 
mokslas, o ne vien tik techniškų teologijoj sutinkamų terminų prasmės šioks 
toks leksikoniškas pasiaiškinimas. Kritiškai nusistatant gnoseologijos pa- 
grindines pozicijas reikia turėti galvoje šiokiu ar tokiu būdu duoti atsakymą 
į visas keliamas čia skeptikų, empiristų ir idealistų klausimo sprendimo sun- 
kenybes, ta prasme atsiskaityti su dubium universale. Su ta prasme supran- 
tamu dubium universale juk yra nurodę skaitytis ir Aristotelis ir Tomas Ak- 
vinietis. 

Prof. L. Noėlis pagaliau pastebi, kad techniška gnoseologijos mokslo 
santvarka gali turėti nemaža įvairumų. Galima tą mokslą organizuoti arba, 
atsižvelgiant daugiau į filosofijos istorijoj pasireiškusią problemų evoliucijos 
eigą, arba čia daugiau vadovautis sisteminiais logikos klausimų eilės požiū- 
riais arba pagaliau pirmučiausia kreipiant dėmesį į dabartinę, aktualią gno- 
seologinės problematikos padėtį. Prof. L. Nočlis daugiau rodė susidomėji- 
mo paskutine gnoseologijos svarstymų forma. 

Kitaip atrodė gnoseologiniuose klausimuose dėmesio centro pasireiš- 
kimai pas kitą irgi nemažiau svarbų gnoseologinėms diskusijoms bazės su- 
darytoją Milano katalikų universiteto profesorių Francesco Olgiati. 

Jo skaitytas referatas „Il problema della conoscenza nella filosofia mo- 
derna ed il realismo scolastico“ ir jo paskui diskusijų eigoje duoti paaiški- 
nimai svarbiausiai rėmėsi istorinės filosofinių problemų evoliucijos eigos 
nurodymais. 

Prof. Fr. Olgiati, eidamas prie savo gnoseologinių minčių dėstymo, iš 
pat pradžių stengėsi atkreipti dėmesį į du dalyku. 

Pirmas jam rūpimas pabrėžti dalykas buvo tai tas, kad filosofijos sis- 
tema sudaranti organišką visumą, kurios atskiros dalys, atskiros disciplinos 
tinkamai, pilnai galinčios būti suprastos tik visos sistemos kontekste. Taip 
esą ir su kiekvieno filosofo nusistatymais. 

Ar imsime, girdi, Dekarto ar Kanto ar Bergsono gnoseologines pažiū- 
ras, mes €są pamatysime, kad tų pažiūrų tikrą prasmę galima suvokti tik iš 
jų konteksto su kitomis tų filosofų pažiūromis. Antai Dekarto metodinis 
abejojimas, jo Cogito ergo sum gnoseologinė pozicija kaip reik paaiškėja 
tik sąryšyje su jo matematiniu metodu, jo materijos supratimu, jo dieviškų 
voliuntarizmu ir kitais jo filosofinės sistemos pagrindiniais punktais. Kanto 
skelbiamą ir savotiškai bandomą įrodyti teoretinio proto srityje pažiūrą, 
kad galima moksliškai pažinti tik fenomenus, kad ding an sich moksliniam 
pažinimui yra dalykas neprieinamas, galima teisingai suprasti tik sąryšyje 
su jo praktinio proto kritika, su jo moraliniu dogmatizmu paremta metafi- 
zika ir su jo sistemoj etikos, vertinimo atžvilgiu, pirmavimu. Bergsono ab- 
strakčių sąvokų kritika nebus tinkamai suprantama, jei nekreipti dėmesio į 
jo pažiūras į egzistavimo trūkį, į erdvę, į laiką, į jo mokslą apie kuriamąją 
evoliuciją (ėvolution creatrice). Ir pagaliau pas kiekvieną kitą filosofą gno- 
seologinės pažiūros neturi būti imamos svarstyti izoliuotai, bet tik visos jų 
filosofijos sistemos kontekste. 

Antras dalykas, kuris anot prof. Olgiati reikia aiškiai suprasti prieš bet 
kokio filosofo gnoseologinių pažiūrų svarstymą, tai tas, kad tas jo pažiūras 
reikia imti filosofijos istorinės evoliucijos ir ypač gnoseologijos problemos 
evoliucijos supratimo šviesoje. 

Kaip kitos, taip ir gnoseologinės pažiūros juk paprastai neatsiranda be 
anksčiau jau kitų pareikštų gnoseologinių galvojimų įtakos ir neišnyksta, 
jei kiek gyviau jos reiškiamos, nepadariusios savo rėžtu daugiau ar mažiau 
įtakos sekančių laikų galvotojams. Nesuprasit pilnai antai Platono gnoseo- 
loginių pozicijų, nebūdami susipažinę su Parmenido bei Zenono iš Eleos iš 
vienos pusės ir su Heraklito bei sofistų pažiūromis iš kitos pusės. Aristote- 
lis paprastai patsai kiekvieno svarbesnio klausimo pradžioje kritiškai refe- 
ruoja to klausimo istoriją. Panašaus metodo daug kur laikėsi šv. Augustinas 
ir ypač "Tomas Akvinietis. Tik paviršium su filosofijos istorija susipažinu- 
siam atrodo, kad čia visai kitaip elgėsi naujųjų laikų filosofijos revoliuciniai 
promotoriai, kaip antai Baco of Verulam, Rėnė Descartes ir Immanuel Kant. 

Bet taip iš tikro tik paviršium žiūrint atrodo. 

Giliau betgi pažvelgus į filosofijos istorijos lapus, pasirodo, kad ir jų 
garbinami moksliniai metodai neatsirado, staiga, kaip Deus ex machina, 
kad jie buvo kultivuojami kad ir mažiau tobuloje formoje ir menkesnėmis 
priemonėmis ir su netaip jau reklamuojamais rezultatais ir viduriniais am- 
žiais. Eiliniai inteligentai mūsų laikais paprastai nežino antai, kad keturio- 
liktame šimtmetyje Paryžiaus universiteto profesoriai, ypač Nicolas iš Ores- 
me, yra daug moksliškiau aiškinę ir žemės sukimąsi apie savo ašį ir žemės 

sukimąsi apie saulę, negu renesanso laikais gyvenęs Mikalojus Kopernikas, 
kuris tą viduriniais amžiais pradėtą naujais metodais įrodyti astronominę 
pažiūrą buvo paveldėjęs iš savo mokytojų Krokuvos ir Italijos universite- 
tuose. Pagaliau juk, žinoma, kad ir Tomas Akvinietis nebuvo nepajudina- 
mai, aklai prisirišęs prie geocentrinės sistemos. Jis jam į tada pasireiškusį 
astronominį ginčą žiūrėjo, kaipo galintį turėti ir kitokį negu geocentrinį iš- 
sprendimą. Tai matyti iš aiškių jo kelių raštų vietų. 

Panašiai yra su santykiais naujosios filosofijos prie viduriniais amžiais 
buvusios. Bacono iš Verulamo filosofinės pažiūros turi būti imamos sąry- 
šyje su jo laikais ėjusiais ginčais Anglijos universitetuose ir Paryžiaus filo- 
sofų tarpe. Dekartas gi turėjo geros progos jėzuitų kolegijoje de la Flėche 
susipažinti ir su okamistų fenomenalizmu ir su kai kurių tų laikų Ispanijos 
filosofų tarpišku realizmu, vėliau Paryžiuje su oratoriečių augustinišku in- 
teriorizmu bei intuicionizmu; be to jį ypatingai žavėjo matematinis metodas, 
kurį jis ryžosi perkelti į filosofijos svarstymų sritį. Tai visa, o taip pat jo 
gyvą krikščionišką nusistatymą reikia turėti atmintyje, norint suprasti jo 
garsiųjų filosofinių pažiūrų genezę. Kantas savo transcendentaliniame kri- 
ticizme ieškojo išeities iš tragiškai jam besireiškiančios filosofijoj dilemiškos 
padėties: iš venos pusės logiškai vedantis prie teoretinio skepticizmo ir prie 
praktinio nihilizmo Humeo teoretinis fenomenizmas ir tik aklo instinkto au- 
toritetu paremiami jo vertybių mokslo pagrindai, o iš kitos pusės priešta- 
ravimuose susipainiojęs Wolffo dogmatiškas racionalizmas. Fichte, Schellin- 
gas ir Hegelis savo transcendentalines filosofijas kūrė, stengdamiesi taisyti 
išrodančią jiems kaipo nepakenčiamų aiškių priešingumų konglomeratą — 
Kanto sistemą. 

Toliau prof. Francesco Olgiati, įsižiūrėdamas į gnoseologinės proble- 
mos istoriją mano turįs pakankamai pagrindo teigimui, kad ir senovėje ir 
viduriniais amžiais gnoseologijos pagrindiniai klausimai buvo sprendžiama 
pareinamai nuo nusistatymų metafizikoje arba ontologijoje. Filosofijos isto- 
rijos faktai rodo, sako prof. Fr. Olgiati, kad ne gnoseologija yra paveikus 
ontologijos orientaciją, bet, priešingai, ontologija yra davus charakteringus 
bruožus kiekvienai sistemai ir jos susidarymui pagrindines inspiracijas. 
Gnoseologinių klausimų statymo ir rišimo būdas visur esąs buvęs įtakoje 
atatinkamos metafizikos arba ontologijos. Ne pažinimo klausimas, bet rea- 
lybės supratimas turįs tad dominuojančią rolę kiekvienoje kad ir moder- 
niųjų laikų sistemoje. 

Prof. Francesco Olgiati sako, kad esą nesunku įsitikinti, jog pirmu- 
čiausia naujųjų laikų filosofijoj palengva atsirado didelis pasikeitimas rea- 
lybės supratime, palyginus su realybės supratimu senovėje. 

Seniau realybė buvo suprantama kaipo tai, kas yra (id guod est; id 
guod habet esse), o naujaisiais laikais protu pažįstamoji realybė — tai tik 
galvojimo objektas, mintis, minties rezultatas, arba apriorinė galvojančios 
subjektyvybės ir galvojimo objekto sintezė arba, pagaliau transcendentali- 
nis aš, prie kurio negalima taikyti realios būties ir egzistavimo kategorijų. 

Modernioji gnoseologija suprantama kaipo stovinti ant kitokių pa- 
grindų negu senovės ir didžiųjų vidurinių amžių filosofų gnoseologija yra 
atremta į fenomenizmą ir idealistinį Cogito (ich denke). 

Ne tik kad realybės supratimas naujaisiais laikais yra kitoks, bet kaip 
akcentuotai pabrėžia prof. Fr. Olgiati, pareinamai nuo realybės supratimo 
pakeitimo kitaip imta statyti gnoseologijos klausimas. Priklausomai nuo 
naujo realybės supratimo atsirado tragiškai statomas gnoseologijoj klausi- 
mas apie tiltą tarp prie fenomenų suvestos realybės ir sąvokose bei spręs- 
muose pasireiškiančio protinio pažinimo. Visas proto pažinimas atrodė už- 
sidaręs neturinčiame nė langų nė durų pažįstančio subjekto kalėjime. Nesu- 
prantama tad darėsi, kaip gali ką nors sužinoti subjektas, kas yra už jo są- 
monės ribų. Agnosticizmas dėl to ima varginti immanentistinį racionalizmą. 
Bet negeriau yra ir su empiristiniu fenomenizmu. Kai visa suvedama prie 
fenomenų, o fenomenas suprantama kaipo tai, kas reiškiasi justinėje sąmo- 
nėje, taigi kaipo subjektyvus justinės sąmonės dalykas, tai ir iš tos pusės, 
būtent iš empirinės, atrodė, nėra jokio kelio į realybės plotą, kuris būtų už 
subjekto sąmonės ribų. Ilgainiui imta pažinimas stačiai identifikuoti su visa 
realybe. Pas Hegelį antai pilnas sutapatinimas logikos su ontologija. 

Palyginus prof. Nošlio ir prof. Olgiati dėstytas mintis nevienam iš 
kongreso dalyvių kilo mintis, kad tartum čia buvo pareikštos dvi priešingos 
pažiūros į santykius tarp gnoseologijos ir ontologijos, kad būk prof. Nočl 
stovi kritiškos filosofijos srityje už laikymą pagrindinesniu dalyku gnoseo- 
logijos, o Olgiati ontologijos; bet iš tikrųjų, kaip visai paaiškėjo iš diskusi- 
jų, tokio priešpastatymo jų reikštuose nusistatymuose nėra buvę, nes ne į 
tuos pačius klausimus ir dalykus vieno ir kito buvo kreiptas centrinis dė- 
mesys. Prof. L. Noėliui pirmučiausia rūpėjo nurodyti, kad gnoseologija turi 
turėti reikiamą pilnai kritiškai patikrintą pagrindą; jis stojo prieš bet kokį 
filosofijoj dogmatizmą; stodamas prieš ontologinių svarstymų pirmenybę 
jis turėjo dėmesyje specialų ontologinį pažinimo svarstymą, o ne 
bendrosios ontologijos klausimus, kurie sudarant filosofijos sistemą turi 
būti pirmoje eilėje kritiškai nustatyti ir nuo visų priekaištų apginti, nepri- 
klausomai nuo specialesniųjų klausimų, kokiais yra ir pažinimo klausimai, 
išsprendimo. Prof. L. Nočl nė nemanė atmesti Tomo Akviniečio bendrosios 

metafizikos arba ontologijos primato, kuri, kaip sako Tomas Akvinietis, pati 
gina savo pozicijas. Kritiškas liečiančių svarstomą dalyką priekaištų įsisą- 
moninimas ir jų sprendimas, einant Tomo Akviniečio mintimi, nėra gnoseo- 
loginių svarstymų kažkoks privilegijuotas uždavinys ir ypatybė, bet tai lie- 
čia kiekvieną mokslą, o ypatingai patį pagrindiniausią, kuriuo yra on- 
tologija. 

Prof. Fr. Olgiati taip pat iš esmės nėra sprendęs gnoseologijos ir 
ontologijos santykių, bet tik stengėsi gausiais pavyzdžiais parodyti, kad, iš 
tikro, faktinai filosofijos istorijoj yra reiškęsis ontologijos primatas. 

Daugiau iš esmės gnoseologijos ir ontologijos santykius lietė Ly- 
ono katalikų universiteto profesoriaus Regis Jolivet pranešimas „La criti- 
gue de V'idėalisme“, kuris, deja, kongrese nebuvo skaitytas ir nebuvo imtas 
dėmesin.* 

Sąryšyje su gnoseologijos klausimais buvo keli pranešimai skaityti 
apie Dekarto idealizmą. Mat, šiais metais sukanka 300 metų nuo pasirody- 
mo monumentalinio Dekarto veikalo ,„Discours de la mėthode“. 1937 m. 
vasarą šaukiamas Paryžiuje tarptautinis filosofijos kongresas Dekarto pro- 
blemoms svarstyti. Norėta tad ir tomistinės filosofijos principų šviesoje 
pasvarstyti Dekarto pagrindinių pozicijų vertę. Apie dešimtį vertingų pra- 
nešimų šiuo klausimu buvo kongresui prisiųsta ir tarp jo narių išdalinta, 
bet vos du galėjo filosofijos istorijos sekcijos neilgame posėdyje būti ap- 
svarstyti. Iš tų skaitytų ir neskaitytų kongrese pranešimų paaiškėjo, kad 
dažnai permažai kreipiama dėmesio į reikšmę Dekarto filosofijai jo mate- 
matinio metodo, kad permažai atsižvelgiama į jo veikalą Regulae ad direc- 
tionem ingenii, kuris yra reikalingas gerai išstudijuoti, norint tinkamai su- 
prasti „„Discours de la mėthode“ reiškiamus pagrindinius nusistatymus. Ne- 
paprastai taip pat svarbu, norint giliau suprasti Dekarto filosofijos pozici- 
jas, kreipti daugiau dėmesio į jo Responsiones ad objectiones. Kai kurių 
užsiminta apie keistą reiškinį, kad linkusių į ateizmą laisvamanių tarpe taip 
labai keliama Dekarto pažiūrų platumas, jo išsilaisvinimas iš vidurinių am- 
žių minties varžtų, kai tuo tarpu Dekartas skelbia, kad be Dievo pažinimo 
negali būti jokios pažintos tiesos ir negali būti tikro mokslo, kurs nestovėtų 
ant Dievo pažinimo pagrindo.“ Dekartas stačiai sako: „atheus nullam veram 
scientiam habere potest“.* "Tuo tarpu kai Tomas Akvinietis aiškiai teigia, 
kad kiekvieno žmogaus galvojimo rezultatuose negali būti tik klaidos ir kad 
net kiekvienoje klaidoje reikia pagerbti negalinčias joje nebūti tiesos dalis. 

* Prie progos atkreipiu dėmesį, kad jau po kongreso yra išėjęs šiuo klausimu 
labai svarbus ir aktualus to paties R. Jolivet'o veikalas „Les sources de Vidėalisme“, 
Paris, 1936, Deslėe de Brouwer. 

Štai kaip čia energingai plačiu požiūriu ir tolerantiškai Tomas Akvinietis iš- 
sireiškia: „Impossibile est esse aliguam cognitionem, guae totaliter sit falsa, 
absgue admixtione alicuius veritatis... Unde et ipsa doctrina daemonum, 
gua suos prophetas instruunt, aligua vera continet, per guae receptibilis 
redditur. .. (Sic enim intellectus ad falsum deducitur per apparentiam veri- 
tatis, sicut voluntas ad malum per apparentiam bonitatis)“.> 

* 

Antrą plačią užsibrėžtų kongrese klausimų grupę sudarė filosofijos ir 
psichologijos klausimai. 

Šitais klausimais diskusijoms bazę sudaryti buvo skirti iš gamtos filo- 
sofijos ypač referatai Paryžiaus instituto garsaus profesoriaus Jacgues Ma- 
ritain „Philosophie et science“ ir Gregorianiško Romos universiteto prof. 
jėzuito Petro Hoenen. „De constitutione corporum“. Iš psichologijos dau- 
giausia buvo dėmesys kreipiama į Milano katalikų universiteto rektoriaus 
Augustino Gemelli referatą „„L'attuale crisi della psicologia sperimentale“. 

Ir taip labai nusitęsus mano pranešimui aš apie šitos grupės klausimų 
svarstymą galėsiu painformuoti tik pačiais bendriausiais bruožais. 

Prof. Jacgues Maritain rado didelį kongreso dalyvių pritarimą, kai jis 
stengėsi į gamtos filosofijos klausimus įnešti daugiau metodinio aiškumo ir 
tikslumo, aiškiau nustatyti gamtos filosofijos kompetenciją, iš esmės skir- 
tingą nuo ontologijos ir nuo specialių gamtos mokslų. Kai šitų skirtumų 
nepaisoma, tai su tik faktų aprašymui tinkančiomis hipotezėmis braunamasi 
1 gamtos filosofijos sritį, reikalaujant joms čia tikrumo pripažinimo arba ir 
priešingai, į gamtos filosofijos principus imama žiūrėti, kaipo į schemati- 
nius vaizdus specialių fizinių ar cheminių svarstymų srityje ir kai tie prin- 
cipai, klaidingai perkelti atlikti hipotezių rolei į specialius gamtos mokslus, 
kartais pasirodo čia visai nevaisingi, tai dėl to imama tuos principus diskre- 
dituoti ir gamtos filosofijoj ir net jų pagrindus pačioj ontologijoj. Paskuti- 
niais laikais šitokio likimo ne pas vieną yra susilaukus, Aristotelio ir Tomo 
Akviniečio gamtos filosofijos hilemorfistinė pažiūra. Kaip žinoma, hilemor- 
fizmas, kaipo grynai gamtos filosofijos pažiūra, nepriklauso nuo hipotezių 
ir teorijų keitimosi eksperimentiniuose moksluose. Filosofijoj hilemorfizmo 
tiesai aiškiai įrodyti pakanka remtis šiuo paprastu duomeniu, būtent, kad 
materijaliniai daiktai turi kiekybės savybę, o tą savybę juk joki eksperimen- 
tai, jokios hipotezės ir teorijos niekados negalės pagrįstai paneigti, nes jų 
tos savybės pripažinimas yra neginčytinas eksperimentiniuose moksluose 


* Medit. V. 
* Secundae Responsiones, A. T. VII, p. 141. 
* Summa theol. II gu. 172, a. 6, c. 

pačių svarstomų faktų pagrindas. Hilemortizmas tat, kaipo gamtos filoso- 
tijos principas yra ne hipotezė, bet tikra tiesa; žinoma, negalima jo patirti 
nė justimis nė vaizduote; bet protu tai lengvai suvokiame, analizuodami tą 
faktą, kad materijalinis daiktas turi savo prigimties vienybę, sudaro vienetą, 
sudėtą betgi iš daugelio kiekybinių dalių; yra tat daikte vienybės principas 
ir kiekybės pagrindas, kitaip sakant, yra forma ir materija. 

Bet hilemorfizmas galima bandyti naudoti ir eksperimentinių mokslų 
srityje, bet jau tų mokslų šviesoje ir atsakomybe kaipo padedančią faktų 
komplekse orientuotis darbo hipotezę. 

Prof. Hoenen dabartinės fizikos ir chemijos padėties faktais įrodinėjo, 
kad nėra jokio prieštaravimo tarp tikrai nustatytų faktų ir naujoje fizikoje 
ir eksperimentinėje srityje vartojamos hilemorfistinės teorijos. 

Ir prof. Maritaino ir prof. Hoeneno buvo kritikuotas vadinamas Vienos 
pozityvizmas (Wiener Kreis), kurio žymiausias atstovas dabar yra Hei- 
senberg. 

Prof. Gemelli, svarstydamas šių dienų eksperimentinės psichologijos 
krizę daugiausia irgi kreipė dėmesio į metodinius klausimus. Jis stovėjo už 
visumos psichologiją (Ganzheitspsychologie), bet tomistiniame jos supra- 
time. Psichologijoj reikia atsižvelgti į visą žmogų, su siela ir kūnu kaipo 
individualią gyvą esybę, o ne tik į tos esybės izoliuotai imamą sielą. Psicho- 
loginiai tyrinėjimai turi būti varomi visais tinkamais metodais, neniekinant 
nė introspekcijos, nė išorinių stebėjimų, nė eksperimentų, nė genetinės psi- 
chologijos, nė istorijos faktų. 

2 

Trečią klausimų grupę turėjo sudaryti eilė klausimų, liečiančių santy- 
kius tarp filosofijos ir religijos. Garsus Romos aukštojo instituto ,„Angeli- 
cum“ profesorius Reginaldus Garrigou-Lagrange O. P. savo referate „De 
relationibus inter philosophiam et religionem“ akcentavo, kad filosofija iš 
esmės yra skirtingas, ir savo principuose ir savo šaltiniuose ir savo meto- 
duose teologijos nepriklausomas mokslas. Tą ar kitą teigti, tą ar kitą 
atmesti filosofijoj galima tik pasirėmus prigimties srities faktais ir kri- 
tiško proto reikalavimais; negalima čia ką nustatant pozityviai remtis nė 
Apreiškimo nurodymais nė religijos autoritetų ištarmėmis. Žinoma, įsitik- 
rinęs katalikas, būdamas filosofu, turi iš Apreiškimo daug tiesų, kurios lie- 
čia ne tik antgamtinio gyvenimo reikalus, bet ir pagrindines prigimties 
srities pasaulėžiūros tiesas. Apreiškimas gali būti tikinčiajam filosofui dide- 
lė pagalba, į kur orientuoti filosofijoj dėmesį savo kritiško tyrinėjimo ir 
svarstymo plotuose; bet prie ko nors apsistoti savo filosofiniuose nusista- 
tymuose, ką nors teigti ar neigti filosofijoj galima tik argumentuojant pri- 

gimties srities faktais ir kritiško proto reikalavimais. Dėl savotiškos psicholo- 
ginės padėties ir dėmesio orientacijai pagalbos katalikų filosofų, anot prof. 
Garrigou-Lagrange galima ir reikia vadinti krikščioniška filosofija. Disku- 
sijose betgi daugelis čia kongreso dalyvių, tarp kurių buvau ir aš, pasisakė 
už tai, kad kai filosofija iš esmės yra skirtingas mokslas nuo teologijos, kai 
negalima filosofijoj, ką įrodinėjant, pozityviai remtis Apreiškimu ir religijos 
autoritetais, tai tas pavadinimas visai netinka. Priešingai, tas pavadinimas 
gali net nevieną suklaidinti, kurs gerai nesiorientuoja Katalikų Bažnyčios 
moksle apie santykius tarp antgamtinės srities ir prigimties, tarp prigim- 
ties ir malonės, tarp filosofijos ir teologijos, tarp laisvės ir autoriteto kompe- 
tencijos Katalikų Bažnyčioje. 
* 

Kongresui einant prie galo, kongreso dalyviai buvo priimti šv. Tėvo 
iškilmingoje audiencijoje Konsistorijos salėje. Šv. Tėvas savo netrumpoje 
prakalboje reiškė pasitenkinimą kongreso sušaukimu, nurodė tokių kongre- 
sų svarbą ir ragino prie dar uolesnio, kas kart planingesnio bendro organi- 
zuoto darbo taip svarbaus filosofijos mokslo srityje. 

* 

Baigdamas turiu pažymėti, kad kaip pirmojo tarptautinio tomistinio 
kongreso, kurs buvo 1925 metais, taip ir šio kongreso dalyviai turėjo pro- 
gos įsitikinti, kaip svarbu bendras, sutartinas, organizuotas darbas ir dva- 
sios kultūros srityje. Reikšta apgailestavimas, kad kooperacijos idėja grei- 
čiau prigyja materialinės gerovės srityje, o dažnai ji užmirštama dvasios 
kultūros reikaluose. Tuo tarpu, rodos, kad jau, pavyzdžiui, proto darbe tu- 
rėtų būti daugiausia bendradarbiavimo, savitarpinės pagalbos ir jėgų koor- 
dinavimo. Juk nė jokia lektūra negali duoti to, ką, pavyzdžiui, duoda rimtai 
paruošti ir tinkamai sunaudoti mokslininkų suvažiavimai per viešas diskusi- 
jas, per posėdžių protarpiais asmeniškus iš įvairių kraštų suvažiavusiųjų 
susipažinimus, pasikalbėjimus apie aktualias problemas ir apie įvairiose 
šalyse naujus jų nušvietimo ir svarstymo bandymus. Filosofijos atstovams, 
norint įnešti daugiau gaivinančios šviesos patekusiai daug kur į krizės pa- 
dėtį dvasios kultūrai, reikia stengtis sunaudoti ne tik asmeninę iniciatyvą, 
bet ir organizacinių jėgų pagalbą. Šito tarptautinio tomistinės filosofijos 
kongreso nutarimai apie dažnesnį, periodinį kongresų šaukimą ir apie 
tampresnį filosofų susiorganizavimą parodo, kad tai pagaliau gyvai suprasta 
ir stengiamasi įgyvendinti.“ 


“* Šito kongreso darbai jau išleisti atskirame veikale „Acta secundi congressus 
thomistici internationalis“. Taurini-Romae, Libraria Marietti, 585 p. in 8“, kaina 
25 liros. 

Ugdytinių tipai ir jų svarba pedagogikai 
Dr. J. Pankauskas, Kaunas 
Turinys: 1. Tipo sąvoka; 2. Tipų sudarymo būdai; 3. Ciklotiminio 
ir schicotiminio tipo vaiko charakteristika; 4. Tipologinis momentas pa- 
dagoginiame akte. 


1. Tipo sąvoka 


Išsamiausią iki šiol tipo sąvokos apibūdinimą psichologijoj yra davęs 
Stern'as. Tipo sąvoką jis taip būdina: „Psichologinis tipas yra psichinė 
ar psichofiziškai neutrali dispozicija, palyginamai apsprendžianti grupę 
žmonių, bet pilnai ir visašališkai jų dar neišskirianti iš kitos grupės.“! Šioj 
Stern'o definicijoj suimtos beveik visos pagrindinės tipo sąvokos žymės. Jų 
svarbiausios yra šios: 1. Tipas yra bendra ypatybė, kuri palyginamai ap- 
sprendžia grupę žmonių; 2. Tipo ypatybė yra dispozicinio charakterio; 
3. Tipo ypatybė yra psichofiziškai neutrali. 

Norint tipo sąvoką geriau suprasti, reikalinga šias žymes dar kiek pla- 
čiau išsiaiškinti. Pirmoji šio apibūdinimo žymė atriboja tipo sąvoką nuo 
giminės ir klasės sąvokos. Klasės ir giminės bendroji žymė išskiriamai atri- 
boja grupę individų nuo kitos klasės ar giminės. Ji priskiriama tik tai klasei 
ar giminei. Visi giminę sudarą individai turi turėti savo esminę žymę. Taip, 
pav., gyvuliai skiriami į stuburinius ir nestuburinius. Arba, vėl, žmonės 
skirstomi į rases pagal jų odos spalvą. Stuburas ir odos spalva čia yra 
skirstomosios žymės. Jos atskiria vienos rūšies gyvulius nuo kitos ir vie- 
nos rasės žmones nuo kitų. "Tipus sudarančioji ypatybė visiškai neišskiria 
vieną individų grupę iš kitos. Ji tik palyginamai, arba pagal ypatybės pasi- 
reiškimo laipsnį skiria individus prie vieno ar kito tipo. Vadinasi, tipus ap- 
sprendžiančioji ypatybė nėra alternativinė, bet tik laipsniška. Pagal jos 
pasireiškimo laipsnį, arba dominavimą, sudaromi tipai. Psichologijoj, pav., 
jau nuo seno yra įprasta skirstyti Žmones į atskirus vaidinių tipus, kaip 
antai: akustinius, optinius, motorinius ir t. t. Čia minėti vaidinių tipai ne- 
reiškia klasės ar giminės gamtos mokslų prasme. Jie sudaromi ne pagal 
kurios nors ypatybės buvimą ar nebuvimą, bet tik pagal jos pasireiškimo 


*W. Stern, Differenzielle Psychologie, 21921, 168 pusl. 

laipsnį. Akustinio tipo vaidinių pasaulis susidaro ne tik iš akustinių ele- 
mentų, optinio — tik iš optinių ir t. tt Akustinio tipo vaidinių pasaulyje 
šalia akustinių elementų esti optinių, motorinių ir kitokių. Prie akustinio 
tipo jis priskiriamas todėl, kad akustiniai elementai jo vaidinių pasaulyje turi 
daugiau reikšmės, jie dominuoja. 

Perėjimas nuo vieno tipo prie kito dažniausiai yra neryškus. Tipai, 
paprastai, suprantami, kaip skirtingi poliai, kurie ryškiai išreiškia charakte- 
ringas individo ypatybes. Atskiras žmogus artėja prie vieno ar kito iš jų. 
Nustatyti griežta riba tarp polių negalima. "Tuo tarpu tarp vienos giminės 
ir kitos riba visada yra ryškesnė ir lengviau pravedama. 

Antroji tipo sąvokos pagrindinė žymė yra jos dispozicinis charakteris. 
Bendroji ypatybė, pagal kurią atskiri individai priskiriami prie vieno ar kito 
tipo, nėra laiko bėgyje aplinkos veikimo būdu įgyta aktualybė. Visos įgy- 
tos ypatybės yra atsitiktinos, jos nebūtinai plaukia iš individo esmės. Taip, 
pav., mokėjimas ar nemokėjimas kurios svetimos kalbos ir net pats inteli- 
gentiškumo laipsnis, yra atsitiktinos žmogaus žymės ir jos tikrąja prasme 
negali tapti tipus sudarančiomis ypatybėmis. Tipinės ypatybės išplaukia iš 
žmogaus įgimto vidinio palinkimo, jos yra dinaminio pobūdžio dispozicijos. 
Vadinasi, tikrosios tipus sudarančios ypatybės turi išplaukti iš individo 
prigimties, remtis jo įgimta dispozicija. 

Įgimtas palinkimas, arba formalinis sugebėjimas, nesikeičia laiko bė- 
gyje. Tiesa, skirtingos aplinkos veikimo dėka ir įgimti formaliniai sugebė- 
jimai gali įgauti vienokį ar kitokį turinį. "Tačiau objektivinis turinys nepa- 
keičia pačios dispozicijos. Jis įgyjamas ir perdirbamas tik jai atatinkamu būdu. 

"Tipinių ypatybių dispozicinis charakteris yra pagrindinė tipo sąvokos 
žymė. Kartu jis yra ir pagrindinis mokslinės tipologijos kriterijus, nes kiek- 
viena tipologija, jei ji nori būti pilna ir išreikšti pagrindinius, bet ne atsitik- 
tinius žmonių skirtumus, turi remtis įgimtomis dispozicijomis. "Tačiau šį 
kriterijų pilnai realizuoti tipologijos moksle nėra lengva. Sudarant tipus 
pirmiausia remiamasi aktualiomis psichinėmis ypatybėmis. Visi paprastam 
stebėjimui ir gilesniam tyrinėjimui prieinami žmogaus pergyvenimai ir aktai, 
paprastai, susidaro įgimtų dispozicijų ir aplinkos veikimo kelių. Konkre- 
čiam atsitikime sunku atskirti, kurie žmonių psichinio gyvenimo skirtumai 
remiasi įgimtomis dispozicijomis ir kurie yra įgyti laiko bėgyje. Taigi, į šį 
pagrindinį reikalavimą, kad tipus sudarančios ypatybės išplauktų iš žmo- 
gaus įgimtų dispozicijų, reikia žiūrėti kaip į metodologinį tipologijos mokslo 
principą, kurį tačiau kokrečiu atveju ne visada pilnai galima realizuoti. 

Trečioji tipo sąvokos žymė gali būti tinkamai suprasta tik žiūrint visos 
Sterno personalistinės psichologijos. Stern'o psichinio gyvenimo svarstymų 

centrą sudaro asmens problema. Asmuo, jo supratimu, yra psichofizinė 
visuma — vienumas daugume. Asmens gyvenime sunku atskirti fizinius ir 
psichinius aktus. Juose dalyvauja ir psichinė ir fizinė žmogaus prigimtis. 
Tuo atžvilgiu Stern'as asmens aktus ir vadina psichofiziškai neutraliais. 
Kadangi tipo ypatybės yra ne kas kita, kaip asmens aktai, todėl ir jos turi 
būti psichofiziškai neutralios. 

Kaip iš šio tipo apibūdinimo matyti, psichologinė tipo sąvoka nesutampa 
su paprastoj kalboj ir kartais net mokslinėj literatūroj vartojama tipo są- 
voka. Žmonių kalboj tipo sąvoka dažnai pabrėžiamas žmogaus originalu- 
mas. Žmogus, kuris savo charakterio bruožais išsiskiria iš daugumo žmo- 
nių, arba elgiasi ne taip, kaip kiti, paprastai vadinamas „tipu“. Be to, lite- 
ratūroj dažnai tipo terminas duodamas i“ šiaip ne esminei, ne iš individo 
prigimties išplaukiančiai žmogaus ypatybei ir pagal ją visai individų grupei. 
Taip, pav., dažnai kalbama apie inteligento tipą, darbininko tipą, bankininko 
tipą ir t. t. Nors čia suminėtos ypatybės išreiškia gana ryškius individo ar 
jų grupės bruožus, bet, vis dėlto, jos nėra tipinės ypatybės anksčiau minėtos 
psichologinės tipo sąvokos prasme. 

Išsiaiškinus tipo sąvoką, savaime aiškėja ir tipologijos mokslo sąvoka. 
Tipologija yra mokslas, arba, geriau sakant, viena iš psichologijos disci- 
plinų, kuri tyrinėja skirtingas žmonių psichinio gyvenimo esmines formas ir 
pagal jas skirsto juos į atskirus tipus. 


2. Tipų sudarymo būdai. 


Tipinės ypatybės, kurios apsprendžia individo gyvenimą ir pagal kurias 
jie skirstomi į atskiras grupes-tipus, kaip minėta, išplaukia iš individo pri- 
gimties, yra esmingai susijusios su jo įgimta struktūra. Tačiau,atskirti 
įgimtas tipines ypatybes iš viso žmogaus psichofizinio gyvenimo komplekso 
nėra lengva. Konkretus individas yra įgimtų linkimų ir aplinkos veikimo 
rezultatas. Jo esminės tipinės ypatybės dažnai yra sumišusios su įgytais 
įpročiais, auklėjimo keliu gautomis vertybėmis ir t. t. Be to, yra labai su- 
dėtingas ir pats žmogaus įgimtų linkimų bei sugebėjimų kompleksas. Vieni 
jų yra labiau svarbūs, turi daugiau reikšmės individo gyvenimui, jie vienaip 
ar kitaip pakreipia visą jo likimą; tuo tarpu kitų reikšmė yra žymiai ma- 
žesnė. Ieškodami pagrindinių įgimtų tipinių ypatybių, čia vėl susiduriam 
su kitu sunkumu: iš eilės įgimtų linkimų reikia surasti tik esminius, apspren- 
džiančius visą žmogaus gyvenimą. 

Dėl čia suminėtų priežasčių tipologijos mokslui iki šiol dar nepavyko 
prieiti prie vienos vieningos sistemos: vieni psichologai daugiau kreipia dė- 
mesį į vienas žmogaus ypatybes, kiti į kitas; vieni žmogaus savotiškumą ir 

jo charakterį nori išvesti iš vienų palinkimų ar sugebėjimų, kiti iš kitų. Ir 
štai vietoj vienos tipologijos sistemos, šiandien turime ištisą jų eilę. 

Nėra progos čia kiek ilgiau sustoti ir įsigilinti į atskiras tipologijos sis- 
temas, kurių šiandien yra jau gana daug. Bendriausiais bruožais visas jas 
galima suskirstyti į keletą grupių, pagal tai, kokiu būdu jos aiškina žmo- 
gaus skirtingumus ir kokios rūšies psichofizinio gyvenimo kompleksus deda 
tipų sudarymo pagrindan. 

Pirmąją grupę čia sudaro empirinės tipologijos sistemos, kurios dau- 
giausiai remiasi biologiniais-medicininiais tyrinėjimo daviniais. Ypatingai 
daug reikšmės čia turi psichiatriniai tyrinėjimai. Šios grupės žymiausios 
— Jaensch'ožir Kretschmer'io* labai išsamios tipologijos sistemos. 

Antrąją tipologijos sistemų grupę galima pavadinti psichologinėmis ti- 
pologijomis. Jos žmonių skirtingumus ir jų charakterį stengiasi aiškinti ne 
biologiniais paveldimais veiksniais, bet psichinių sugebėjimų skirtingumais 
ir jų tarpusaviais santykiais. Prie šios grupės sistemų galima priskirti 
Klages'o“ Jung'o, Adler'io“. Tiesa, Klages'ą daugumas priskiria 
prie filosofinio pobūdžio tipologijos sistemų. Jo tipologijos pradedamasis 
taškas, tiesa, yra grynai filosofinis, būtent: antitezė tarp sielos ir dvasios. 
Tačiau jo charakterio aiškinimas lieka psichologinės analizės ir atskirų psi- 
chinių sugebėjimų tarpusavio kombinavimo srityse; vadinasi, grynai psicho- 
loginėje plotmėje. Todėl ir jo sistema, atrodo, geriau tinka priskirti prie 
psichologinių. 

Trečiąją grupę tipologijos sistemų sudaro filosofinės tipologijos. Jos 
žmonių skirtingumus stengiasi išvest iš nevienodo žmonių santykiavimo su 
kultūros vertybėmis. Prie šios grupės priklauso Dilthey'is“ ir ypač 
Spranger'is 4 

Pasitenkiname čia, aiškumo dėliai, suskirstę atskiras tipologijos siste- 
mas į pagrindines grupes. Mūsų tikslams kiek daugiau reikia dar sustoti 
prie Kretschmer'io tipologijos. Ją specialiai čia pasirenkame dėl dviejų 
priežasčių. Pirma, Kretschmer'io sistema yra viena iš aiškesnių ir kartu 
pilna ir, gal būt, geriausiai pamatuota. Ji yra ne vieno autoriaus kūrinys, 
bet sudaro atskirą mokyklą, apie kurią spiečias ištisa eilė žymių psichologų, 


*E. R. Jaensch, Grundformen inenschlichen Seins, 1929. 
*E. Kretschmer, Kė6rperbau und Charakter. *-* 1931. 

*L. Klages, Die Grundlagen der Charakterkunde, 1928. 

"CC. G. Jung, Psychologische Typen, *1926. 

“A. Adler, ūŪber den nervosen Charakter. *1928. 

"W. Dilthey, Beitrūšge zum Studium der Individualitat, 1894. 
“SE. Spranger, Lebensformen. '1925. 

kaip O. Kroh'as, G. Pfahler'is ir kiti. Antra, visos tipologijos sistemos 
liečia daugiausiai suaugusių žmonių gyvenimą. Augdamas ir bręsdamas 
žmogus diferencijuojasi ir jo individualybė ryškėja. Įvykus vidiniam sukrė- 
timui, individualiniai skirtumai dažniausiai dar labiau pasireiškia. Dėl to 
suaugę ir psichiniai sergą individai yra geriausia medžiaga tipologiniams 
stebėjimams.  Kretschmer'is savo tipologinius tyrinėjimus pradėjo su psi- 
chiniai sergančiais ir normaliais suaugusiais žmonėmis, bet vėliau kai kurie 
tos mokyklos atstovai nuo suaugusių žmonių yra priėję prie vaikų tipologi- 
nių tyrinėjimų ir čia nemaža nusipelnę. Kadangi mums daugiau rūpi ug- 
dytinių t. y. augančių ir bręstančių individų tipai, tai ir tuo atžvilgiu 
Kretschmer'io mokykla mums daugiau gali padėti, kaip kitos. 

Kretschmer'io tipologijos mokykla stengiasi apimti visą žmogaus psi- 
chofizinį ir dvasinį gyvenimą. Stebėjimo ir tikslių bandymų keliu ji tyri- 
nėja žmonių skirtumus, kurie pastebimi jiems pasisavinant viršinius įspū- 
džius, juos iš vidaus perdirbant ir pagaliau reaguojant. Iš visos eilės tyri- 
nėjimo davinių sudaryti du skirtingi Kretschmer'io tipai, būtent: cikloti- 
minis ir schicotiminis. Šie tipai, nors ir remiasi atskirų tyrinėjimų konstruk- 
tiviniais daviniais, tačiau jie pasižymi pilnumu ir gyvumu. Jie skirtingai 
pasisavina viršinius įspūdžius, nevienodai juos sutvarko ir kitaip reaguoja. 
Kretschmer'io aprašytus skirtingus tipus dažnai sutinkame kasdienos gy- 
venime. 

Negalima čia dar giliau patyrinėti Kretschmer'io tipologiją ir jos meto- 
dus?. Neliesdamas Kretschmer'io mokyklos suaugusių žmonių tipų tyrinė- 
jimo metodų ir pačių tipų, norėčiau tik dar kiek sustoti prie tipologinių me- 
todų pritaikymo mokyklinio amžiaus vaikų tipams tyrinėti ir vėliau prieiti 
prie pačių vaikų tipų charakteristikos. 

Vaiko tipologinių tyrinėjimų literatūra dar labai negausi. Tiesa, jau 
netrūksta tos rūšies ir tikslesnių tyrinėjimų, bet jie išmėtyti po atskirus žur- 
nalus ir šiaip veikalus, taip kad nelengva juos surinkt ir sudaryti sistemą. 

Vaiko tipologinių tyrinėjimų negausumas gali būti išaiškinamas paties 
tiriamo objekto sunkumu. Anksčiau buvo minėta, kad nesuaugusio žmo- 
gaus individualybė nėra dar pilnai išsidiferenciavusi ir išryškėjusi ir tipolo- 
giniams stebėjimams ji yra sunkiau prieinama, kaip suaugęs ir subrendęs 
žmogus.  Ugdytinių tipų tyrinėjimas susiduria dar ir su kita sunkenybe. 


" Apie Kretschmerio tipologiją ir jo suaugusių žmonių tipus, kaip jie reiškiasi 
kasdienos gyvenime ir kūryboj, plačiau žiūrėk mano straipsnyje: Svarbesniosios 
srovės naujojoj psichologijoj. Suvažiav. Darbai I tomas 306 pusl. ir t. (Liet. Kat. 
Akademijos leidinys). 

Tipologijos, kaip ir visos psichologijos, metodai dažnai remiasi savistaba. 
Pritaikyti savistabos metodą vaikams tyrinėti, nevisada galima, nes jie pa- 
prastai dar nesugeba savo pergyvenimų analizuoti ir juos suprantamu būdu 
pareikšti. Dėl to paprastas savistabos metodas čia dažnai netinka. Čia rei- 
kia ieškoti kitų būdų. 

Tipologijos metodų pritaikymų vaikams tyrinėti yra daug nusipelnę 
Kroh'as su savo mokiniais ir Pfahler'is. Schollis'? ir Kroh'o 
mokiniai Lutz'as“ ir O. Vollmer'is!* vaikų tipams tyrinėti pritaikė 
vadinamąjį tachistaskopinį metodą. "To metodo pagalba galima tyrinėti 
vaikų sugebėjimą pastebėti spalvas ar formas, jų suvokimo apimtį, dėmesio 
rūšį ir t.t. Dambach'as'* tyrinėjo vaikų darbo priklausomumą nuo ti- 
pinių skirtumų. Be to, jis dar pritaikė tipologijoj plačiai vartojamą klausi- 
mų lapų metodą vaikams tyrinėti. Kilbers'o ir Schollio sudaryti 
suaugusiems tyrinėti klausimų lapai išreikšdavo tipines ciklotimo ir schico- 
timo ypatybes. Jų klausimų lapuose sužymėtos ypatybės turėjo abstraktaus 
charakterio, dėl to vaikams sunkiai prieinamos ir suprantamos. Dambach'as 
tipologinius lapus taip perdirbo, kad juose klausiama ne apie kurią nors vai- 
ko ypatybę, bet tik apie veiksmą, kurį vaikas daug geriau supranta. Žino- 
ma, čia buvo parinkti toki vaiko veiksmai, kuriuose pasireiškia jų tipinės 
ypatybės. Iš vaiko atsakymų į klausimus galima apskaičiuoti, kokį procentą 
jis turi vieno ir kito tipo charakteringų ypatybių. Iš Dambach'o charakte- 
ringesnių klausimų galima paminėti šiuos: 


1) Ką tu labiau mėgsti, — knygą skaityti ar su draugais žaisti? 

2) Koks yra tavo mėgiamiausias žaislas (žaidimas) ? 

3) Ką tu darai, kaip iš tavęs atima mėgstamą žaislą? 

4) Ar norėtum kur nors keliauti, ar geriau namie likti? 

5) Koks dėstomas dalykas mokykloje geriausiai patinka? ir t. t. 

Bayer'is“, Dieteris“ ir Pfahler'is“ tyrinėjo vaikų mąsty- 
mo procesą. Jie konstatavo, kad jau iš anksčiau psichologijoj žinomi du skir- 
tingi vaidinių reprodukavimo ir mąstymo būdai — asociacija ir persevera- 
cija — faktinai pareina nuo Žmogaus individualybės, arba jo tipo. Asocia- 


"R. Scholl, Zur Theorie und Typologie der teilinhaltlichen Boebachtungen 
von Form und Farbe. Zeitschr. f. Psych. 101, 1927, 225 pusl. 

“O. Kroh, Experimentelle Beitrūge zur Typenkunde. I t. 1929, 7 pusl. ir t. 

“ Ten pat, pusl. 236 ir t. 

* Ten pat, pusl. 159 ir t. 

* Ten pat, pusl. 89 ir t. 

“O. Kroh, Experimentelle Beitrūge zur Typenkunde. II t., 1934, 

“G. Pfahler, System der Typenlehre, 1929. 

cija yra įgimtas psichinis sugebėjimas greitai sujungti vieną psichinio per- 
gyvenimo turinį su kitu. O perseveracija yra kitokios rūšies sugebėjimas, 
Ji pasižymi pastovumu. Čia iškilęs sąmonėj vaidinys ar kitas psichinio per- 
gyvenimo turinys ilgai lieka nesikeitęs ir vėliau be jokių ryšių turi tenden- 
cijos vėl iškilti. Asociacija ir perseveracija yra du skirtingi vidinio įspūdžių 
perdirbimo būdai, kurie turi daug reikšmės visam žmogaus psichiniam gy- 
venimui. Jie ryškiai pastebimi ne tik suaugusių, bet ir mokyklinio amžiaus 
vaikų gyvenime. 

Darant anksčiau minėtus bandymus su vaikais, pastebėta, kad cikloti- 
minis ir schicotiminis tipas čia nevienaip reaguoja. Ciklotiminio tipo vaikai 
geriau pastebi formas, kaip spalvas, jų suvokimo apimtis yra platesnė, darbe 
lengviau gali paskirstyti dėmesį, turi didesnį palinkimą prie asociacinio vai- 
dinių sutvarkymo būdo ir t. t. Tuo tarpu schicotiminiai vaikai geriau pa- 
stebi ir atsimena formas, turi siauresnę suvokimo apimtį, sunkiau sugeba 
paskirstyti dėmesį, linksta prie perseverativinio mąstymo ir t. t. Ypatingai 
ryškiai iškyla ciklotiminio ir schicotiminio vaiko charakterių skirtumai iš jų 
atsakymų į tipologinius klausimus. Kas vienam tipui patinka, tą dažniau- 
siai kitas nemėgsta. Pav.: ciklotiminis vaikas labiau mėgsta žaisti draugi- 
joj, jis mėgsta keliauti ir t. t. Tuo tarpu schicotiminis vaikas mieliau skaito 
patinkamą knygą, sėdi namie, nes jis bijo ir vengia svetimų žmonių ir t. t. 

Mokykliniame amžiuje kūno konstrukcija dar nėra pilnai išryškėjusi, 
tačiau ir tuo laiku jau galima lengvai atskirti Kretschmer'io pagrindinius 
kūno sudėjimo tipus. Be to, pastebimas taip pat artimas ryšys tarp kūno 
konstrukcijos ir charakterio: pikninės konstrukcijos tiek suaugę, tiek ir vai- 
kai dažniausiai yra ciklotiminiai tipai, o atletikai ir leptozomai linksta į schi- 
cotiminį tipą. 


3. Ciklotiminio ir schicotiminio tipo vaiko charakteristika 


Remdamiesi kad ir dar nelabai gausiais anksčiau minėtais tipologiniais 
vaikų tyrinėjimo daviniais ir ypač Dambach'o!" ir Krobh'o“ vaikų tipų 
aprašymais, ciklotiminį ir schicotiminį vaiką trumpai galime taip charakte: 
rizuoti. 

Ciklotiminio tipo vaikas. To tipo vaiko suvokimo apim- 
tis, palyginti, yra gana plati ir jis lengvai gali savo dėmesį paskirstyt į dau- 
gelį dalykų. Tuo būdu vienu kartu jis gali priimti daug įspūdžių ir kartu 
šalia vieno pagrindinio darbo dirbti lengvai dar ir kitą šalutinį. Paprastai, 


“O. Kroh, Experimentelle Beitrūge zur Typenkunde, I t. 192. 
* O. Kroh, Entwicklungspsychologie des Grundschulkindes, 11-121935. 

į spalvas jis kreipia daugiau dėmesio, kaip į formas. Jo pastabumas nėra 
labai tikslus, nes jis nelinkęs ilgesnį laiką prie vieno dalyko susikoncen- 
truoti. Tačiau apžvelgti vienu kartu daugelį dalykų ir juos pastebėti jam 
sekas žymiai lengviau. Ypatingai greitai ir lengvai jam sekasi kombinuoti: 
ryšiai tarp vieno vaidinio ir kito užsimezga labai greitai ir vienas vaidinys 
asociacijos keliu tuojau sužadina kitus vaidinius. Nuo vieno vaidinio jis 
lengvai pereina prie kito, nuo vienos minties prie kitos. Bet ryšiai tarp at- 
skirų vaidinių ir minčių nėra stiprūs. Be to, dažnai pasigendama tarp jų 
ir gilesnio logikos ryšio bei kritiškumo. Ir pats mąstymas daugiau vyksta 
pagal paprastus daiktų priežastinius ryšius, kaip pagal logikos taisykles. Di- 
desniu metodingumu jis taip pat nepasižymi. Jo rašiniai paprastai yra gyvi, 
vaizdūs, tačiau dažnai jiems trūksta minčių plėtotės aiškumo ir sistemingu- 
mo. Įvairumas ir vaizdų gyvumas ryšku ne tik jo rašiniuose, bet ir visoje jo 
kūryboje, kaip muzikoje, tapyboje ir t. t. Visur jam patinka įvairumas ir 
kartu natūralumas, artimumas realybei. 

Ciklotiminio tipo vaiko jausmų gyvenimas yra gana turtingas, nors, 
gal, ir netoks gilus. Jis greitai atjaučia kitus ir noromis dalinasi jų džiaugs- 
mais ir liūdesiu. Ir jo paties nuotaika dažnai svyruoja tarp linksmumo ir 
liūdnumo polių. Tačiau perdaug jautrus jis nėra. Pav., liūdnas apysakas 
jis taip giliai nepergyvena ir jomis nesijaudina, kiek schicotiminio tipo vai- 
kas. Paprastai, tokias liūdnas apysakas jis nelabai ir mėgsta. Daug geriau 
jam patinka linksmesnio turinio veikalėliai. Apie mirtį ir šiaip įvairius gy- 
venimo klausimus vaikai dažnai pagalvoja. Mirties mįslė kartais juos kiek 
prislegia ir įvaro baimės. Taip pat vaikai domisi ir religijos klausimais. Bet, 
vis dėlto, ciklotiminiai vaikai apie tokius klausimus daug mažiau galvoja, 
kaip schicotiminiai. Be to, visi vaikai mėgsta pasvajoti. Dažnai jie ir ne- 
miegodami gyvena sapnų pasauly. Tik tarp ciklotiminio ir schicotiminio 
tipo sapnų pasaulio yra didelis skirtumas. Ciklotiminis vaikas dažniausiai 
svajoja ir sapnuoja apie dienos įvykius: savo žaislus, draugus ir t. t. Tuo 
tarpu schicotiminio tipo vaikų svajonių ir sapnų objektai yra nekasdieniai 
dalykai, bet pasakų karalaičiai, laumės ir panašiai. 

Ciklotiminio tipo vaikas nėra linkęs į staigų pyktį ir užsidegimą, nors 
šiaip lengvai gali supykti ir labai greitai. Sutikęs kokią kliūtį ar nepasi- 
sekimą savo veiksme, jis retai lieka ramus, nereagavęs: jei draugai jį įžeidė, 
jis atsimoka įžeidimu, jei atima jo kokį daiktą, jis savo paties pastangomis 
stengiasi jį vėl atsiimti. 

Apskritai, ciklotiminis vaikas yra daugiau sintetinis tipas, kuriam labai 
daug reikšmės turi jausmų gyvenimas. Jo pergyvenimuose dominuoja vi- 
sumos charakteris. Jo gyvenime yra artimas kontaktas tick tarp atskirų jo 

sielos gyvenimo funkcijų, tiek ir tarp aplinkos bei jo paties. Jis yra toks, 
koks yra. Vaidinti gyvenime jis nemėgsta. Atvirumu ciklotiminis tipas 
pasižymi nuo pat mažens. Jis mėgsta apie save viską išsipasakoti. Jis daž- 
niausiai neslepia net ir savo blogesnių ypatybių ir lengvai prie jų prisipa- 
žįsta. Jis neturi didelio savigarbos jausmo ir retai nori kuo nors prasikišti 
pro kitus, būti „pavyzdingu“. Todėi jį daug lengviau pažinti ir suprasti, 
kaip schicotiminį vaiką. Be to, jis yra socialus, draugauja su didesniu 
draugų skaičiumi ir mielai eina į tokias vietas, kur yra daugiau žmonių. Ci- 
klotiminio tipo vaikas dažniausiai yra gyvas, linksmas. Jis visa kuo do- 
misi. Tačiau praktinio gyvenimo dalykai jam daug arčiau prie širdies, kaip 
teorinio ir čia jis sugeba geriau pasireikšti. Visas jo veikimas pilnai ata- 
tinka jo charakterį. Jis mieliau žaidžia kitų vaikų draugijoj, kaip knygas 
skaito. Pirmenybę žaidime duoda socialiniams žaidimams, t. y. tokiems, 
kuriuose dalyvauja ne vienas, bet keli vaikai. Didesniam būry jis visada jau- 
čiasi labiau patenkintas, kaip vienas. Žaisdamas jis nemėgsta ilgai užtrukti 
prie vieno žaidimo. Jam labiau patinka vieną žaidimą pakeisti kitu ir jį pa- 
įvairinti. 

Mokykloje jis domisi visais dėstomaisiais dalykais, bet labiau mėgstami 
paprastai yra krašto pažinimas, gamta, piešimas ir t. t. Žodžiu, toki moks- 
lai, kurie aprašo konkretinius aplinkos daiktus ir įvykius. Matematika ir 
kiti abstraktūs mokslai mažiau jį domina. Grįžęs iš mokyklos jis mielai dirba 
fizinį darbą ir padeda namų ruošoj. Iš viso, jis nebijo darbo ir dažnai dirba 
jį su pasitenkinimu. 

Ciklotiminis vaikas lengvai prisitaiko prie naujų gyvenimo sąlygų. Jis 
visada yra artimame kontakte su jo aplinka ir žmonėmis. Beveik visi drau- 
giški vaikai, kurie dažnai juokiasi, mėgsta „šposus“ ir jam padaryto „šposo“ 
neima už blogą, po kokio nesusipratimo ir barnio su draugais ar broliais 
greitai vėl susitaiko, — beveik be išimties yra ciklotiminio tipo. Jie yra 1a- 
biausiai mėgstami draugų ir mokytojų. 

Schicotiminio tipo vaikas. To tipo vaikas yra kitoks, 
kaip ciklotiminis. Jis, galima sakyti, yra ciklotiminio tipo priešingybė. Jo 
suvokimo apimtis yra gana siaura. Vienu kartu daug elementų pastebėti 
jam labai sunku, bet dėl to jo pastabumas yra žymiai tikslesnis. Daug ge- 
riau jis mato ir pastebi schematines formas, kaip spalvas. Paskirstyti dėmesį 
į daugelį dalykų jam taip pat sunku, tuo tarpu susikoncentruot į vieną da- 
lyką, net ir ilgesnį laiką, jam nesudaro jokio sunkumo. 

Schicotiminio tipo vaikas jau gana anksti pradeda ieškoti logikos ry- 
šių. Jo rašiniai, paprastai, nėra labai vaizdūs ir gyvi, bet juose ryšku min- 
čių nuoseklumas ir planingumas: nuo pat rašinio pradžios iki galo vyrauja 

viena pagrindinė mintis, nuo kurios bent kiek nutolti jam sunku. Dėliai tos 
priežasties visoje schicotiminio vaiko kūryboje jaučiama schematiškumas ir 
stoka vaizdingumo bei gyvumo. 


Schicotiminis vaikas apskritai yra daugiau analitinis tipas. Tarp at- 
skirų psichinio gyvenimo funkcijų didelio kontakto nėra. Taip pat silpni 
ryšiai tarp aplinkos bei jo paties. Jo gyvenime visur ryškėja schematišku- 
mas, racionalumas ir tam tikra atranka. 


Schicotiminio tipo vaikas dažniausiai yra jausmingesnis, kaip cikloti- 
minis. Jis mėgsta skaityti ir liūdnesnes, jausmingesnes apysakas. Didesnis 
jausminis pergyvenimas ilgai palieka jo sieloje. Jis nesvyruoja taip greitai 
tarp liūdnumo ir linksmumo polių, kaip ciklotiminis vaikas, bet vienoj ar 
kitoj nuotaikoj gyvena ilgesnį laiką. Be to, schicotiminis vaikas linkęs dau- 
giau ir pasvajoti. "Tarp jo svajonių ir sapnų dažnai nėra didelio skirtumo. 
Neretai jis sapnuoja ir nemiegodamas. Jo svajonių ir sapnų pasaulis, kaip 
minėta, dažniausiai yra ne iš šio pasaulio. Jis mėgsta mąstyti ir apie savo 
ateities planus. Mirtis įvaro jam nemaža baimės. "Taip pat jam rūpi ir re- 
liginio gyvenimo klausimai. 

Tačiau schicotiminio tipo vaikų tarpe nemaža yra ir tokių, kurių jaus- 
minis gyvenimas gerokai atbukęs ir jie yra visai nejausmingi. Tos rūšies 
vaikas maža domisi ir įvairiomis problemomis. Jis kartais pasižymi stoikišku 
šaltumu ir abejingumu. Kaip jausmų gyvenime, panašiai ir efektivumo 
atžvilgiu schicotiminius vaikus reikia skirti į dvi grupes. Vieni jų yra labai 
jausmingi ir efektingi. Jie linkę prie staigių ir netikėtų supykimų.  Ma- 
žiausias nepasisekimas ar kliūtis juos tuojau supykina. Jie dažnai pyksta ir 
ginčijasi su draugais, broliais ir seserimis ir taip be galo. Kiti tuo tarpu re- 
tai pyksta ir jaudinasi. Jie visada ramūs ir šalti. Jie visai nereaguoja, jei 
kas juos skriaudžia ar pajuokia. Jei ką iš jų paima ar labiau nuskriaudžia, 
jie paprastai verkia. Tuo tarpu jei iš pirmųjų kas ką paima, tai jie staigiai 
supyksta ir nepasitenkina savo atsiėmę, arba skriaudą atitaisę, bet stengiasi 
savo skriaudėjui dar kuo nors atsikeršinti. 


'Schicotiminis vaikas retai pasirodo toks, koks jis yra. Jis dažnai nu- 
stebina kitus kokiu nors netikėtumu. Jis turi didelį garbės pajautimą ir vi- 
sada nori geresniu pasirodyti, kaip kad yra. Savo silpnybes ir blogus palin- 
kimus jis visada stengias paslėpti savyje. Jis dažnai mėgsta vaidinti, todėl 
nelengva jį pažinti ir suprasti. Dvilypumas tarp viršinio ir vidinio gyveni- 
mo įsiskverbia neretai ir į jo pergyvenimus: dažnai jis vienaip mąsto kitaip 
veikia, vieno nori, kito siekia. "Tarp jo svajonių ir realybės didesniam ar ma- 
žesniam laipsny beveik visada yra nesutarimas ir kontrastas. 

Schicotiminis vaikas yra drovus, susilaikąs ir kartais net baugus ir ne- 
pasitikįs savim. Jis maža domisi aplinkos daiktais ir žmonėmis. Tik kai 
kurie dalykai, kurie atitinka jo prigimtį, sužadina susidomėjimą ir čia ne- 
retai jis atsiduoda su visa siela. Jam sunku prisitaikinti prie naujų sąlygų 
ir reikalavimų. Patekęs pirmą kartą į mokyklą, jaučiasi nemaloniai. Be- 
veik visi vaikai turi didelį norą keliauti, pamatyti naujus kraštus ir žmones. 
Tik schicotiminio vaiko tą keliavimo norą užstelbia svetimų žmonių baimė 
ir prisirišimas prie savo namų ir žmonių. "Todėl mieliau jis lieka namie, kaip 
keliauja. 

Schicotiminis vaikas yra užsidaręs, nesocialus. Jis nemėgsta tokių 
vietų, kur yra daugiau žmonių. Jis varžosi ir drovisi, jei mato kitus jį ste- 
bint. Draugų jis nedaug teturi. Jei kartais ir turi, tai tik vieną, kuriuo pil- 
nai gali pasitikėti. Draugo netekęs, kitą negreit išsirenka. 

Schicotiminis vaikas dažnai mieliau knygą skaito, kaip žaidžia su drau- 
gais. Jei žaidžia, tai tik vienas, arba su geru ir patikimu draugu. Mėgsta- 
miausi jo žaislai: statybos kaladėlės, geležinkeliai, garlaiviai ir t. t. Jis taip 
pat mėgsta medžio piaustymo darbus ir gyvulių priežiūrą. Su vienu žaislų 
jis gali žaisti gana ilgą laiką. 

Mokykloje mėgstamiausi schicotiminio tipo vaiko dalykai yra skaičia- 
vimas, dailyraštis, religija; kartais dar dainavimas, retai piešimas ir ypatin- 
gai krašto bei gamtos mokslai. Geriau jam patinka kalbos ir gramatika, kaip 
gamtos mokslas. Vadinas, jau ir tuo laiku aiškėja schicotiminio vaiko lin- 
kimas prie abstraktinių ir techninių mokslų. 

Drovūs ir baugūs vaikai, kurie vengia žmonių ir naktimis kartais net 
miegoti vieni bijo, beveik visi be išimties yra schicotiminio tipo. 


4. Tipologinis momentas pedagoginiame akte 


Pedagoginis aktas yra veiksmas, kuriuo formuojamas ugdytinis pagal 
turimą idealą.  Pedagoginiam akte galima atskirti šiuos sandus: veikėją — 
ugdytoją, veikinį, į ką yra veikiama — ugdytinį, veikimo priemones — ug- 
domąsias vertybes, patį veiksmą — ugdymo procesą ir veikimo tikslą — ug- 
dymo idealą. Pedagoginio akto sėkmingumas daugiausiai pareina nuo tin- 
kamo santykiavimo tarp atskirų pedagoginio akto sandų. Kyla klausimas, 
kada šis santykiavimas yra geriausias? 

Apskritai kiekviename pedagoginiame akte tarp jo atskirų narių yra 
atstumas ir didesnis ar mažesnis įtempimas. Kada šis atstumas yra per di- 
delis, tada tarp atskirų narių maža tėra kontakto ir pats pedagoginis aktas 
nėra sėkmingas. Kada jis yra permažas arba jo visai nėra, tada pedagoginis 
aktas taip pat negali būti sėkmingas, nes čia nėra jokio įtempimo ir todėl 

nėra sąlygų atsirasti pačiam veiksmui. Idealiausia padėtis susidaro tada, 
kada tarp atskirų pedagoginio akto narių yra kontaktą pagaminąs artimumas 
ir kartu tinkamas atstumas, kuris sukelia įtempimą ir gimdo veiksmą. 

Bendroji pedagogika nustato ugdymo idealą, pagal kurį turi būti for- 
muojamas ugdytinis ir kartu pačios ugdymo gėrybės, kurias ugdytiniui rei- 
kia perteikti. Tačiau ugdymo idealas ir atskiros pedagoginės gėrybės yra 
bendrosios vertybės, kurios ne visada paliečia ugdytinio sielą ir sužadina 
jos aktyvumą. Vadinasi, tarp bendrųjų ugdomųjų vertybių ir ugdytinio yra 
perdidelis atstumas ir kontakto stoka. Dėl to negali čia susidaryti ir di- 
desnis tarpusavis veikimas. Kad ugdomosios vertybės paliestų ugdytinio 
sielą ir sužadintų joje atbalsį, reikia ugdomąsias vertybes pritaikyti ugdyti- 
nio išsilavinimo laipsniui, jo plėtotės dėsniams. Vadinasi, ugdomosios verty- 
bės ir ypatingai jų perteikimo būdas turi būti individualizuojami pagal ug- 
dytinio išsiplėtojimo laipsnį. 

Pedagoginio akto individualizacijos principas pagal ugdytinių plėtotės 
laipsnius šiandien akcentuojamas ne tik teorinės pedagogikos, bet, daugiau 
ar mažiau, jis vykdomas ir praktikoj. Tačiau pedagoginio akto individuali- 
zacijos principas tuo dar nesibaigia. Kad tarp atskirų pedagoginio akto na- 
rių būtų artimesnis kontaktas ir ugdomosios vertybės geriau pasiektų vaiko 
sielą, paskatindamos ją į aktyvumą, reikia ugdomąsias vertybes ir jų pertei- 
kimo būdą individualizuoti ne tik pagal ugdytinių plėtotės laipsnius, bet ir 
pagal jų tipus. Tuo būdu nuo individualizacijos principo pagal amžių, pri- 
einame prie individualizacijos principo pagal tipus. 

Šių dienų vaiko psichologija nebepasitenkina tik bendrųjų psichinės plė- 
totės dėsnių nustatymu. "Tipiniai žmonių skirtumai yra toki ryškūs, kad jie 
pastebimi jau ir vaikystės tarpsnyje. Todėl nustatant vaiko psichinio gy- 
venimo skirtumus įvairiais amžiaus tarpsniais, nemažiau turi būti kreipiamas 
dėmesys ir į tuos skirtumus, kurie pareina nuo vaikų individualybės, jų tipų. 
Šiuo atžvilgiu vaiko psichologija jau nemaža yra padariusi. Ji yra davusi ne 
tik vaiko plėtotės bendrąjį vaizdą, bet kartu stengiasi ištirti ir pavaizduoti 
ir jos priklausomumą nuo vaiko individualybės. Tik gaila, kad šiais vaisin- 
gais ir svarbiais ugdytinių tipų tyrinėjimo daviniais praktinė pedagogika dar 
visai maža tėra pasinaudojusi. Pedagoginio akto individualizacijos princi- 
pas pagal ugdytinių tipus praktinėje pedagogikoje dar net nemėginta reali- 
zuoti. Jis tebėra tik teorinių pageidavimų srityje. Siekdama didesnio peda- 
goginio akto sėkmingumo, praktinė pedagogika vis dėlto turėtų į tai at- 
kreipti daugiau dėmesio. 

Tat kyla klausimas, kokiuose pedagoginio akto momentuose pirmiau- 
siai galima pritaikinti individualizacijos principą pagal tipus? 

Žinoma, negalima čia giliau paliesti visus pedagoginius darbo konkre- 
čius atvejus, kuriuose iškyla tipologinis momentas. Čia galima nurodyti tik 
tas sritis, kuriose pirmiausiai ir lengviausiai jis galima pritaikyti. 

Pedagoginiame darbe tipologinis individualizacijos principas pirmiau- 
siai gali būti taikomas sudarant klasėje grupes ir, dar geriau, atskiras klases. 
Tai padaryti nėra taip sunku. Didesnėse vidurinėse mokyklose dažnai yra 
kelios paralelės klasės. Skirstant mokinius, lengvai galima daryti jų at- 
ranką pagal tipus: vieną paralelę klasę galėtų sudaryti vieno tipo mokiniai, 
kitą — kito. Suskirstyti mokinius pagal tipus šiandien nėra jau labai sunku. 
Tam reikalui lengvai galima pritaikyti tipologinės diagnostikos metodus. 

Turint vieno tipo visą mokinių klasę, galima jai taikinti specialius tam 
tipui pritaikintus žinių perteikimo metodus ir skatinamąsias bei drausmina- 
mąsias priemones. Vadinasi, nuo tipologinio individualizacijos principo, 
skirstant mokinius į tipines klases, mes priėjome prie tokio pat principo, 
parenkant ir perteikiant ugdomąją medžiagą. Tiesa, specialių ugdytinių ti- 
pams pritaikintų atskirų dalykų dėstymo metodikų šiandien dar neturime. 
Kol jos bus išdirbtos, aišku, praeis dar nemaža laiko. "Todėl tipologinės 
individualizacijos principo taikymas pedagoginiame darbe čia dar gali susi- 
durti su didele sunkenybe. "Tačiau žinodami, kokie skirtingi yra atskirų 
ugdytinių tipų interesų pasauliui ir jų reagavimo būdai, pritaikinti jiems spe- 
cialias skatinamąsias ir drausminamąsias priemones nėra jau taip sunku. Čia 
pakanka pedagogui geriau pažinti atskirus ugdytinių tipus ir turėti gerą 
pedagoginę nuovoką. 

Taikant tipologinės individualizacijos principą dar plačiau, toliau tektų 
eiti prie tipologinės pedagogų atrankos: tipinei klasei turi būti parinktas 
ir jai tinkąs mokytojo tipas. 

Tipologinės individualizacijos principas, kaip matome, gali paliesti vi- 
sus pedagoginio akto realinius pagrindus, būtent: ugdytinį, ugdomąsias ver- 
tybes, ugdymo procesą ir patį ugdytoją. Kiek mažiau tiesioginės reikšmės 
jis turi ugdymo idealui nustatyti. Ugdymo idealo problema sprendžia, kaip 
žinoma, etikos arba vertybių mokslas. Ugdymo idealas faktinai yra ne kas 
kita, kaip tobula asmenybė. Eidami tą idealą realizuot, pirmiausiai susidu- 
riame su konkrečiu žmogumi, arba individu. Realizuotas jame ugdymo idea- 
las nėra jau abstraktinė asmenybė, bet konkretus asmuo, vienos ar kitos rū- 
šies tipas. Ugdymo idealą realizuoti geriau vyks tada, kada prieš akis tu- 
rėsime ne bendrąją tobulos asmenybės, bet konkretaus žmogaus prigimtį 
atitinkančios asmenybės sąvoką. Vadinas, nustatydami ugdymo artimiausį 
idealą taip pat turime atsižvelgt į ugdytinio tipą, kitaip sakant, taikinti tipo- 
loginės individualizacijos principą. 


Dvasinės būties problema 


Dr. M. Reinys, Vilkaviškis. 


Būtimi vadiname tai, kas bet kuriuo būdu yra. Apie buvimą pagalvoję 
giliau pastebime, kad jis yra įvairių rūšių: dar tik galimas ar jau egzistuojąs, 
medžiaginis ar dvasinis. Čia man rūpi panagrinėti dvasinė būtis: kaip mes 
prie jos einame, ar ji iš tikrųjų yra. Turint galvoje šituos uždavinius reikia 
pažymėti, kad dvasinės būties klausimo išsprendimą lydi nemažos sunkenybės. 

Kai kurios sunkenybės randasi todėl, kad psichologijos moksle, lygiai 
kaip ir teisių, istorijos, literatūros, sociologijos, filosofijos ir k. moksluose, 
nėra pojūčiams prieinamų ribų, nėra fizinio tikslumo. Tačiau šios rūšies sun- 
kenybė neatima psichologijai mokslinio charakterio kaip ir kitiems sakytiems 
mokslams, tik reikalauja taikyti kitokius tyrimo metodus. Tokio nusistaty- 
mo pagrindas aiškėja net iš mokslų klasifikacijos, kurios, pav., laikėsi 
W. Wundt'as ir daugelis kitų mokslininkų ir pagal kurią mokslai yra 
skirstomi į gamtos mokslus (Naturwissenschaften) ir dvasios mokslus 
(Geisteswissenschaften). Kiekviena šių mokslų grupių laikosi savų tyrimo 
metodų. 

Kitos sunkenybės kyla iš to, kad dvasinės būties problema yra iš psi- 
chologijos mokslų srities, o nuo psichologijos mokslo davinių labai daug pa- 
reina pasauližiūros bei gyvenimožiūros sudarymas, vadinasi, toksai dalykas, 
kuris gyvai paliečia žmogaus asmenį, net kartais jaudina. Tokiais atvejais 
esti daug sunkiau išlaikyti moksliškas objektivumas. 

Abi sakytosios sunkenybės nėra tokios, kad galėtų sutrukdyti proble- 
mos išsprendimą, tik jos reikalauja didesnio atsargumo, pateikiant ir verti- 
nant teigimus, darant išvadas. 

Sintetiniam dvasinės būties problemos apžvelgimui ir jos išsprendimui 
reikia paliesti metodo, sąmonės, mąstymo, noro, dvasios klausimus. 

I. Sprendžiant dvasinės būties problemą, aišku, labai daug pareina nuo 
panaudojamojo metodo, o paties metodo pasirinkimas pareina nuo to, į ku- 
rią mokslų grupę yra priskiriamas rūpimasai klausimas. 

Psichologijos mokslo įkūrėjas Aristotelis, savo nusistatymais ir 
darbu būdamas gamtininkas ir filosofas, panaudojo psichologijos mokslui 
kurti ir jo problemoms spręsti ir empirinį ir racionalinį metodą, žiūrėda- 

mas to, kuriems klausimams katras metodas tinka. Tik empirinis metodas 
anuo laiku, žinoma, nebuvo toks išplėtotas ir ištobulintas, kaip dabar. 

Tomas Akvinietis, nieko neneigdamas iš Aristotelio metodų 
esmės, juos patobulina, nustatydamas didesnį nuoseklumą ir tikslumą. 

Descartes, padaręs daug įtakos naujųjų laikų filosofijai, beveik 
paneigė empirinį metodą psichologijoje, duodamas perdidelę viršenybę ra- 
cionaliniam metodui. To padariniai buvo, kad daugelis Descartes'o teigimų 
buvo visai aprioriniai, ir patsai Descartes tuo būdu priėjo keisčiausių išvadų, 
kad, pav., gyvuliai yra automatai, vadinasi, kad juose nėra sensitivinės sie- 
los. Descartes'o pažiūros surizgino metodų klausimą. 

Kantas dar daugiau supainiojo metodų dalyką: jisai padarė psicholo- 
giją priklausomą jo visai savotiškai sugalvotos pažinimo teorijos. Tuo tarpu 
dalykas turėjo būti atvirkščiai sprendžiamas: visų pirma psichologija turi 
konstatuoti faktus ir tik jau paskui tegalima konstruuoti pažinimo teorija. 

Kanto keliais nuėjo idealistinė filosofija ir Fichte's bei Hegelio 
asmenyse priėjo tokių keistenybių, kurios nubaidė šviesuomenę nuo filoso- 
fijos ir ją pastūmėjo į empirinius gamtos mokslus. Pradėta gamtos mokslų 
metodai taikyti ir psichologijai. Prancūzijoje Ribot apie 1870 m. sukuria 
psichologijos mokyklą, kuri nagrinėja psichologijos klausimus vien ekspe- 
rimentiniais metodais. Dar ryškesnis dalykas Vokietijoje. Čia 1874 m. pa- 
kviečiamas į Leipzigo universitetą psichologijai dėstyti fiziologas W. 
Wundt'as, be filosofinės ir psichologinės formacijos. 

Susidaręs šališkumas psichologijos metodų vartojimo klausimu negalė- 
jo ilgainiui likti nepastebėtas. Net ir patsai Wundt'as, laikui bėgant, pradėjo 
vartoti ir protautinį metodą, interesuotis filosofijos klausimais. Tąja kryp- 
timi nuėjo Vokietijoje psichologų mokykla O. Kūlpe's (f 1915) vadovau- 
jama, o Prancūzijoje — A. Binet'o (j 1912). 

Prancūzų filosofas H. Bergson'as smarkiai pasisako prieš žmo- 
gaus gyvenimo sumechanizavimą, prieš gamtos mokslų besąlyginį viešpata- 
vimą; jis, taigi, gina psichologiją, kad gamtos mokslai jos nepavergtų ir 
tuo pasitarnauja psichologijai; bet, iš antro šono, tas filosofas ima teigti, 
kad protautinis metodas skaldąs vieningą realybę, ją deformuojąs ir todėl 
siūlo laikytis intuitivaus metodo, kurio vieno pagalba tegalima esą patirti 
tikrovę. Šis Bergson'o nusistatymas vienu atžvilgiu gelbsti psichologiją, at- 
kovodamas jai egzistavimo teises ir be mechanistinių gamtos mokslų metodų 
naudojimo, bet kitu atžvilgiu žlugdo pačią psichologiją, teigdamas, kad 
mąstymas, ir drauge protautinio metodo vartojimas, iškreipiąs tikrovę, kad 
vien tik intuicija pasiekianti pačią tikrovę. Kritiškai žiūrintiems į Bergson'o 
teigimus mąstymo ir intuicijos klausimais nesunku buvo pastebėti, kad pati 
intuicija neduoda to, ko norėtų iš jos ir patsai Bergson'as, kad, pripažinus 

intuiciją, imamą Bergson'o pažiūrų prasme, nebėra galima perteikti mokslo 
žinias kitiems asmenims, nes perteikimas yra tegalimas naudojantis protau- 
tiniu metodu, o mąstymas, pagal Bergson'ą, juk iškreipiąs tikrovę. Tačiau 
patsai Bergson'as, rašydamas filosofijos veikalus, jau tuo pačiu paneigia tik 
vienos intuicijos gerumą ir mąstymo prastumą, vadinasi, pasidaro nebeišti- 
kimas savo pažiūroms ir tuo pačiu save sukritikuoja. 


Dvasinės būties problemai spręsti dar atsirado esminė kliūtis, kada 
Jungtinėse Amerikos Valstybėse buvo sugalvotas ir pradėtas vartoti beha- 
vioristinis metodas, kurio priešakyje atsistojo psichologas J. Watson. 
Behaviorizmas nenori nieko girdėti apie sielą, sąmonę, psichinį gyvenimą. 
Jam rūpi tik asmens laikymasis, įpročiai, trumpai sakant, visa, kas yra 
matoma, pojučiams prieinama, vadinasi, viršinė asmens pusė. Visiems buvo 
aišku, kad čia įsigalėjo vien biologinė pažiūra. Bet tokiu atveju kilo ištisa 
naujų klausimų eilė. 

Viena. Biologija turi savo vietą ir svarbą net ir tada, kai psichologija 
yra svarstoma tradicine prasme, vadinasi, kai joje kalbama apie sąmonę, 
mąstymą, sielą. Tad vardan ko biologija galėjo paneigti visą ikšiolinės psi- 
chologijos turinį? 

Antra. Psichiniai pergyvenimai yra tokia tikrovė, kuri kiekvienam as- 
meniui yra tam tikrame laipsnyje tiesioginai prieinama; todėl ji sukelia 
toki tvirtą įsitikrinimą, kad visoki bandymai ją paneigti yra visai bergždi. 

Trečia. Behavioristinio metodo išdavos yra tokios, kad jos neturi rei- 
kiamų koreliatų labai įvairiems psichiniams pegyvenimams: tie pergyve- 
nimai yra daug sykių įvairesni ir savo turiniu turtingesni, kaip negausingi 
ir neryškūs koreliatai, sudaryti behavioristiniu metodu. 

Ketvirta. Psichinė tikrovė yra daug giliau išnagrinėta, kai ją nagrinėja 
ne vien introspekcijos, observacijos, eksperimentų metodai, bet ir behavio- 
ristinis metodas. Tad reikia visokius metodus panaudoti, o ne vienus neigti 
kitų naudai. 

Pagaliau, patys gyvenimo faktai parodė, kad behavioristinio metodo 
ekskliuzivizmas yra kraštutinybė, privedusi prie aiškios netiesos, ir todėl 
behaviorizmas pradėjo trauktis atgal, atsisakydamas daugelio savo kraštuti- 
nių teigimų. Reikia tikėtis, kad, laikui einant, jis bus visai atstatytas į savo 
vietą ir nebesudarys kliūčių dvasinės būties problemai spręsti, panaudojant 
jai spręsti tinkamus metodus. 


Eksperimentinė psichologija, kai W. Wundt'as 1879 m. Leipzige 
įkūrė jos pirmąją laboratoriją, padarė labai didelę pažangą, suanalizavo daug 
psichinio gyvenimo faktų. Bet čia atsirado ir silpnoji šios mokslo šakos pusė: 
paskęsta atskiruose faktuose, nebematyti sąryšio bendrumo. Tad ir atėjo 

pagalbon naujos kryptys, atsiradusios Berlino ir Leipcigo psichologų tarpe, 
tai — pavidalo, struktūros ir visumos psichologija. Šios kryptys pabrėžė rei- 
kalą sintezės, vienybės, kuri nėra vien mechaniškoji dalių suma, bet kažkas 
daugiau, kas nuspalvina atskiras apraiškas. Tai šių dienų psichologijos kal- 
bos mintys, kurios faktinai nurodo ne ką kita, kaip tik psichinio gyvenimo 
pagrindą — sielą. 

Neotomistinė psichologija, kurios šiuo laiku žymieji centrai yra Lou- 
vaine, Milane, Romoj, Paryžiuj, Washingtone, gerai ima domėn visa, kas yra 
psichologijos metodų atžvilgiu pasakyta bei pasverta, ir todėl visai pama- 
tuotai, be introspekcijos, observacijos, eksperimentų, vartoja ir protautinį 
metodą; ir pačiam behavioristiniam metodui skiria tinkamą vietą šalip kitų. 

Kad ir psichologija išsivadavo iš gamtos mokslų globos, nevykusiai su- 
darytos, tačiau psichologijos mokslo charakteris reikalauja, kad ji būtų gan 
artimame kontakte su gamtos mokslais, o ypač su fizika ir su fiziologija. 
Ši pastaroji yra pačiame artimiausiame santykyje. Bet čia svarbu, kad fi- 
ziologija pasiliktų savo ribose ir nemėgintų spręsti klausimų, kurie priklauso 
psichologijai, vadinasi, tokių, kurie fiziologijos metodams yra neprieinami. 
To dažnai nepaisyta. 

Psichologijos kontaktas su kitais mokslais taip pat yra palaikytinas, nes 
yra sričių ir klausimų, kurie liečia ir psichologiją, nors savo esmėj priklauso 
kitiems mokslams. Šios rūšies susidūrimai atsiranda, kai yra svarstoma lygi- 
namoji ar pritaikomojo psichologija. 

Suglaustai išreiškus psichologijos metodų reikalą, kiek jis yra svarbus 
dvasinės būties problemai spręsti, mūsų nusistatymą galima taip išreikšti: 
jis remiasi mokslinių metodų nustatytais faktais, naudojasi logikos dėsniais, 
daro išvadas. Ar gi prieš tokią procedūrą gali būti keliamas koks balsas? 

II. Pasinaudojus psichologijos metodais, prieinamas psichinių pergy- 
venimų nustatymas, sudarytas, kiek galima, objektiviai ir kritiškai. Psichi- 
nia pergyvenimai dažniausiai eina sąmonės vardu. 

a) Kas yra sąmonė? Besvarstydami psichinius pergyvenimus, jų rūšis, 
savybes dažnai pavartojame tokius posakius: „aš tai darau sąmoningai, 
aš tai turiu sąmonėje“. Analizuodami psichinius pergyvenimus ir pakanka- 
mai atkreipę dėmesį į pastebėtus jų skirtumus, prieiname tokią išvadą, kad 
ten esama dviejų, visai skirtingų dalykų: aktų ir turinių. Iš tikrųjų. Kaip 
galima suplakti į vieną visa, ką išreiškiame pasakymais: „aš tai darau sąmo- 
ningai“, ir „aš turiu sąmonėje tą ir tą“. Čia aiškėja skirtumai tarp aktų ir 
turinių. Turinys yra susietas su objektu, į kurį yra nukreiptas aktas. O ak- 
tas yra tiesioginis ko nors žinojimas ar pergyvenimas. Tokį aktą ir vadina- 
me sąmone, 

Arčiau įsižiūrėjus į aktus, į jų turinius, objektus, galima pastebėti skir- 
tumus: vieni turiniai yra konkretūs, su visomis pojūtinėmis savybėmis, r 

kiti turiniai abstraktūs, pojūčiams visai neprieinami. Iš čia eina skirtumai ir 
pačių aktų; todėl vienus vadiname pojūtiniais, o kitus — protiniais, ir pačią 
sąmonę vienur vadiname pojūtine, kitur protine. Tokiems dalykams esant 
nustatytiems, galime pačią sąmonę taip apibūdinti: sąmonė yra pojūtiniai ar 
protiniai aktai, kuriais sužinoma bet kas tiesioginiu būdu. 

Sąmonė gali aprėpti daugiau ar mažiau dalykų; todėl dažnai kalbama 
ir apie jos apimtį. Kai turime galvoje pojūtinę sąmonę, pav., dabartinę mano 
regėjimo sąmonę, tai pajūtinė sąmonė, reikia pripažinti, turi ribas, yra lyg 
kokia erdvinė sritis, kurioje turiniai ir objektai gali atsirasti, joje būti ar 
iš jos pranykti. Pojūtinės sąmonės apimties vaizdą esame linkę panaudoti ir 
protinei sąmonei, bet, griežtai imant, čia apimties vaizdas, imamas lyg kokios 
apčiuopiamos srities prasme, yra netinkamas, nors palyginimo prasme gali 
būti vartojamas. 

Sąmonė gali turėti savybių: būti aiški ar neaiški. Žinoma, sąmonės 
aiškumas yra labai pageidaujamas, nes tada lengviau yra daryti analizė ir 
gauti tikslesnės išvados. 

Sąmonė gauna savisąmonės vardą, kai pažinimas yra nukreiptas į save 
ir drauge kas aplinkui yra, kad tuo būdu susidarytų aiškus skirtumas tarp 
„aš“ ir „ne-aš“. 

Gilus įsigalvojimas į sąmoningų aktų eigą bei kilmę verčia suponuoti 
(prileisti) kad yra pasąmonis, kad ten eina procesai (vyksmai), kurie turi 
panašumą su sąmoningais pergyvenimais. Iš tikrųjų. Juk prisiminimo ir atpa- 
žinimo faktai nebūtų galima suprasti ir perprasti, jei nebūtų pripažintas 
pasąmonio buvimas. Neturėtų prasmės mokslo žinių įgijimas ir jų reikiamu 
momentu panaudojimas, jei nebūtų pasąmonio, kuriame tos žinios yra pa- 
laikomos ir reikalui esant būtų iškeliamos į sąmonės sritį. 

Iš to, kas pasakyta, eina, kad psichiniai pergyvenimai nesutampa su 
sąmonės veikimu, bet siekia plačiau, būtent, be sąmonės, apima dar pasą- 
monį ir savisąmonę. Pabrėžti, kad psichinių pergyvenimų sritis yra platesnė, 
kaip sąmonės sritis, yra labai svarbu, nes psichinio ir sąmoningo laikymas 
per tą patį dalyką davė pradžią daugeliui psichologinių paklaidų, 

Pažymėtinas dalykas, kad psichinių pergyvenimų analizė visus juos 
neišvengiamai priskiria kažin kokiam „aš“, kuris yra jų lyg versmė, lyg di- 
rigentas, juos gAminana priežastis. 
sime du dalyku: patį žinojimą arba turėjimą sąmonėje ir žinomąjį turinį arba 
objektą, į kurį yra nukreiptas žinojimas. Šis pirminis pastebėjimas tenka pa- 
nagrinėti giliau, todėl čia iškyla klausimas: ar psichinio gyvenimo SEA 
yra tapatingas su tiesioginiu jo žinojimu? 

Toksai klausimas, gal kiek kitokiais žodžiais išreikštas, buvo jau kelia- 
mas ir 18-me šimtm. Berkeley jį atsakė tokia mintimi: esse est percipi. 

Vadinasi, jam nėra skirtumo tarp buvimo ir pažinimo. Panašių atsakymų 
randame ir šiais laikais. 

Bet yra didelis skaičius ir kitaip manančių psichologų. Pav., St. W'i- 
tasek ir visi tomistinės krypties psichologai kategoriškai teigia, kad yra 
realus skirtumas tarp žinojimo akto ir žinojimo turinio. Šis pastarasai nusi- 
statymas, mano dėtas, ir yra tvirtai pamatuotas, tik reikia daugiau išanali- 
zuoti aktus ir turinius. 

Imant domėn žinojimo aktus, pasireiškiančius įvairiomis progomis ir 
momentais, galima pastebėti, kad jie nevienodi. Vienur žinojimas eina mąs- 
tymo aktais. Aktas kreipiasi į turinį, jį pergyvena, jį stebi, jį randa tokį ar 
kitokį; jį svarsto kaip objektą, kaip pastatytą prieš; jį lygina su čia pat 
esančiu kitu, rastąjį skirtumą ar panašumą pabrėžia. Taip susidaro pažįstan- 
tysis žinojimas, arba pažinimas. 

Kitur žinojimas eina primitiviausia sąmone. Čia žinoti reikia daugiau 
kaip, pav. matyti, nes „žinau“ reiškia „aš tą priešais turiu, tas manyje ir 
man yra, tas man yra atvira“. Šią žinojimo rūšį lydi giliausias įsitikinimas 
apie pergyvenamųjų dalykų buvimą bei jų turinius. 

Pergyvenamieji turiniai yra labai įvairūs ir nepatvarūs: vieni iškyla, 
kiti pranyksta, kiekvienas jų trunka tik kurį laiką, vieni liečia vieną dalykų 
sritį, kiti kitą; jų margumas tikrai didelis. Tiesa, kiekvienu atskiru momentu 
jie taip pat sudaro vienybę, nėra panašūs į krūvą visai skirtingų dalykų, bet 
nuolatinės jų vienybės nėra. 

Žinojimas yra esmėj vieningas. Tiesa, jo įvairūs aktai, mąstymo ar tie- 
sioginės sąmonės, keičiasi, bet per juos pasireiškia kaž kas vieningas, lyg jų 
centras, versmė, priežastis, kažkas toks, kuris, būdamas tas pats ir patva- 
rus, gali pasinaudoti įvairiais aktais ir gali svarstyti įvairius turinius, juos 
lyginti, skirstyti, vertinti. 

Iš to eina išvada, kad žinojimas yra skirtingas (distinctus) nuo 
turinių, tačiau neatskirtas (non separatus). 

c) Išvedus skirtumą tarp žinojimo ir jo turinių, svarbu atkreipti rūpes- 
tingesnis dėmesys į turinių skirtumus, kurie sudaro, tuo būdu, pagrindą 
psichinių apraiškų klasifikacijai. 

Turinių skirtumai gali būti mums prieinami ne vienodu būdu: vienur 
jie tik numatomi, kitur sąmoningai išvedami, trečiur pastebimi ir konsta- 
tuojami bei kaip kitaip nustatomi. Tačiau pats tvirčiausias pagrindas skir- 
tumams išvesti yra empirinis metodas, nesinaudojant sudėtingais logiškais 
išvedžiojimais. Tiesa, nelengva aiškūs skirtumai nurodyti dėliai esamųjų 
susipynimų, tačiau tas nesutrukdo iškelti aikštėn pačių skirtumų. 

Pergyvendami visokiausias psichines apraiškas galima be vargo paste- 
bėti, kad kai kurių apraiškų atžvilgiu mes esame lyg receptivūs, vadinasi, 
mes stengiames jas lyg įgauti, pažinti, atvaizduoti savyje. "Tos apraiškos 

mums atrodo įcentrinės. Jas vadiname pažinimu. O kitos apraiškos yra to- 
kios, kad mes lyg einame iš savęs, lyg kaž ko viršinio siekiame, vadinasi, 
jos atrodo lyg būtų išcentrinės. Jas vadiname geismais bei norais. Šion gru- 
pėn yra priskirtinos ir jausmų apraiškos, nes jose randamas siekimas į pa- 
žintąjį gėrį, pasiryžimas tobuliau juo naudotis, jo buvimu gerėtis arba, at- 
virkščiai, vengimas pažintojo blogio, kuris savo buvimu sukelia nemalonu- 
mą, nusiminimą, skausmą. Tomistinė psichologija ir skirsto psichines ap- 
raiškas į dvi grupes: pažinimo ir norų. Ji nesutinka su trichotomistų pažiūra, 
kuri, šalip pažinimo ir norų, dar stato jausmų atskirą jėgą bei galią. 

Žiūrint įvairių turinių kilmės galima pastebėti, kad kai kurie turiniai 
yra pirminiai, tiesiog patirti, be įokio sąmoningo priedo iš „aš“ pusės; o 
kiti turiniai yra jau tik atvaizduoti; vadinasi, atgaminti su atminties pagalba, 
nors buvo momentas, kad tasai turinys buvo visai pirminis. 

Kitu vėl atžvilgiu turinius galima skirstyti į pavaizdžius, kitaip sakant, 
pojūtinius, kuriuose konkretumas prabyla su visu ryškumu, gyvumu, ir į 
nepavaizdžius, kitaip sakant protinius, kuriuose reiškiasi abstraktumas ir 
bendrumas. 

Be to, turiniai gali būti paprasti ar sudėtingi. Šiuo pastaruoju atžvilgiu 
sudėtingumas reiškiasi ne tik paprastųjų apraiškų daugumu, bet ir naujomis 
savybėmis, atsirandančiomis iš to fakto, kad paprastųjų apraiškų patsai 
drauge subuvimas sudaro pagrindą atsirasti naujoms apraiškoms. Pav., 
atskiri tonai, drauge skambą, gali sudaryti melodiją, kuri jau yra kažkas 
daugiau kaip atskirų tonų mechaniška suma. 

Dar. Turinys gali būti intencionalus, kai jisai ne tik patsai egzistuoja, 
bet ir yra nukreiptas į kitą dalyką, jį lyg nurodydamas. Pav., džiaugsmo per- 
gyvenime yra ne tik patsai džiaugimosi aktas, bet ir džiaugsmo objektas, 
kuris sukelia džiaugsmą. Esti ir neintecionalių turinių; pav., matau rau- 
doną spalvą. Čia bus paprastas konstatavimas to, kas yra, vadinasi, pergy- 
venimas, kuris yra lyg nei šiltas, nei šaltas, į nieko kita nenurodo, neverčia 
kreipti dėmesio. 

Pagaliau. Kai kurios psichinės apraiškos ar turiniai yra stovių pavidalo, 
vadinasi, juose reiškiasi padėtis, ramumas, be veržimosi į kurį nors objektą. 
Kituose turiniuose yra ėjimas į tam tikrą objektą, jo siekimas. Tai — aktai. 

Čia sužymėti turinių skirtumai parodo, kad kai kurie turiniai savo sa- 
vybėmis nesudaro jokių kliūčių reikštis dvasinei būčiai. Vadinasi, čia pa- 
brėžiamas tik galimumas, o patsai dvasinės būties buvimas nesprendžiamas. 

d) Sąmonės struktūra rodo tam tikrų savotiškumų. Sąmonė yra panaši 
į upės vandens srovę, kartais smarkesnę, kartais lėtesnę, tačiau srovė eina 
iš tos pačios versmės „aš“. Sąmonėje galima rasti stovių, aktų, objektų ir jų 
žinojimą, tačiau joje nėra spragų, yra kontinuitetas, yra organinė vienybė. 

Vienybė nesutrukdo pasireikšti sąmonės plėtotei: sąmonė iš pradžių pasi- 
reiškia jutimais ir geismais, toliau — įvairios rūšies atsivaizdavimais, paga- 
liau — mintimis ir norais. Sąmonėje daug kas kečiasi, bet vienas dalykas vi- 
sada jaučiamas tas pat: tai „aš“. 

III. Kai susiduriame su sąmonės turiniais, kurie liečia pojūčiams priei- 
namus dalykus, atseit, konkrečius, tada turime reikalo su atvaizdais ir jude- 
siais, jų tvarka. Bet yra ir turinių, kurie reiškia ne konkretų pažinimą; tai 
bus mąstymas. 

a) Veiksmai ar, plačiau imant, apraiškos, kurios sudaro mąstymą, giliau 
siekia ir plačiau aprėpia dalykus, nustato ir įvertina santykius tarp įvairių 
dalykų. Jei yra veiksmai, tai turi būti ir veikiančioji jėga, galia; nes jei ki- 
taip, tai veiksmų atsiradimas yra neįmanomas, visai negalimas. Kuo vardu 
toji jėga? Kai kurių psichologų mėginimai ją suprasti kaip psichinių apraiš- 
kų visumą kritiškojo proto reikalavimų nepatenkina, nes pati visuma, dau- 
gelio dalykų subuvimas, be diriguojančiojo principo, naujos jėgos nesudaro. 
Kai visuma yra žinioje ir valdžioje diriguojančio principo, tada padėtis jau 
visai kitokia. Mąstymą diriguojantis principas yra protas. Jisai galimas taip 
būdinti: protas yra neorganinė galia, suvokianti nemedžiaginius dalykus. 
Iš tikrųjų. Nuolatos diriguojantis principas turi būti patvarus, todėl jis yra 
pastovi savybė, galia, kurios pagrindas yra patsai „aš“. Protas yra vadina- 
mas neorganine galia, kadangi jo veiksmas siekia net ir ten, kur joks kūno 
organas nesiekia, pav., saulės dydžio išmatavimas. Sakome, kad protas su- 
vokia, vadinasi, sudaro nemedžiaginį reprezentantą žmogaus psichikoje tokių 
dalykų, kuriuos pažino. O pažinti gali kiekvieną būtį. Objektas, į kurį nu- 
kreipiamas pažinimas, gali būti ir medžiaginis, bet protas, pažindamas me- 
džiaginius daiktus, pažįsta jų esmę, vadinasi, tai, kas yra tam daiktui bendra 
su kitais tos pat rūšies daiktais. Proto pasigamintasai medžiaginio daikto 
reprezentantas, arba sąvoka, yra nemedžiaginis, nes nepriklauso nei laiko, 
nei erdvės. 

b) Mąstymo objektas gali būti tiesioginis ir netiesioginis. Tiesioginiu 
mąstymo objektu yra, visų pirma, būtis (ens). ją tiksliau nusakant, tai bus 
medžiaginių daiktų esmė, jų pats galimumas (ens possibile) ir psichiniai 
jutimai ar mąstymo aktai. O netiesioginiu mąstymo objektu gali būti visa, 
ką pažįstame išvestinių būdu, kaip antai, psichinės galios, siela, Dievas. 

c) Mąstymo rūšių yra gana daug. Kartais Žmogus nukreipia savo dė- 
mesį į vieną dalyką, tačiau dėmesys sunku ilgam laikui suspiesti, nes jisai 
šokinėja. Kitais momentais žmogus savo protu analizuoja, lygina, sintetina. 

Būdingiausios mąstymo rūšys pasireiškia tada, kai žmogus protu sudaro 
sąvokas, sprendimus, išprotavimus. Čia iškyla aikštėn atitraukimo, apibend- 
rinimo, lyginimo, įvertinimo, išvadų darymo procesai. 

d) Sąvokų buvimas yra riba, kuri skiria protinį pažinimą nuo pojūtinio, 
Turint galvoje sąvokų svarbą nenuostabu, kad jų kilmei aiškinti visada buvo 
skiriama daug dėmesio. 

Daugiausia yra pamatuotas pasakymas, kad sąvokos nėra įgimtos, bet 
įgytos. O patsai protas yra įgimta galia. Kas jo neturi, tam jo neįkrėsi, nors 
kažin kaip dresiruotum. 

Sąvokos sudaromos dviem veiksniam veikiant: atvaizdams ir protui. 
Atvaizdas konkrečiai reprezentuoja daiktą. Protas išgauna iš daikto per 
atvaizdą tai, kas jame yra esminio, bendro visiems tos rūšies daiktams, vi- 
suotinio. Tai ir bus sąvoka. Vadinasi, sąvoka bus priemonė (medium guo) 
daiktui pažinti. Taigi, daikto pažinimas protu yra tam tikras supanašėjimas 
tarp pažįstančiojo subjekto ir pažintojo daikto (— assimilatio intentionalis). 

Čia nusakytasai sąvokų sudarymo būdas — tomistinis — yra geresnis, 
kaip kuris kitas mėginimas, kaip antai: sensualizmo, inatizmo, idealizmo, 
tradicionalizmo ar ontologizmo. 

e) Kokia proto prigimtis? Šis klausimas taip galimas išspręsti. Iš ob- 
jekto ar turinio sprendžiame apie aktą, iš akto sprendžiame apie galią. 
Tokia eiga visai pamatuota. Jei taip, tai kokie mąstymo turiniai? Jie yra ne- 
medžiaginiai: esmė, santykiai. Kokie yra aktai? Tie nepareina ne nuo erdvės, 
nei nuo laiko, juose yra galima visiška refleksija. Tiesa, dabartinėje žmo- 
gaus veikimo padėtyje smegenys sudaro veikimo sąlygą, bet tai yra tik 
sąlyga, ne organas. Jei smegenys būtų mąstymo organas, tai mąstymas te- 
galėtų siekti tik tiek, kiek ir organas. Taip dalykams esant, nebūtų galima 
pažinti nei saulės, nei žvaigždžių, nei visų atstu esančių daiktų. Tuo tarpu 
toksai pažinimas yra galimas ir de facto yra. Iš to eina išvada, kad smegenys 
nėra mąstymo organas, bet mažesnis dalykas, būtent, sąlyga. Jei protas savo 
veiksme nepareina nuo medžiagos, tai jis yra dvasinė galia. Būdamas dvasinė 
galia protas turi plačiausią veikimo sritį, gali pažinti kiekvieną būtį, jei tik 
ji kuriuo nors būdu pasireikš protui. 

f) Įprastasai proto pažinimas yra komplikuotas, palaipsniškas, arba 
diskursivus, vadinasi, netiesioginis. Pažinti tiesai reikia ilgeliau protauti. 
Bet štai prieš diskursivų protinį pažinimą H. Bergson'as iškelia intu- 
iciją ir sako, kad ji viena tegalinti pažinti daiktus tokius, koki jie iš tikrųjų 
yra. Protas esą skaldąs tikrovę, ją deformuojąas, o intuicija esanti instink- 
tivus pažinimas, tiesioginis, panašus į artistinį įkvėpimą, nežiūrįs racionalumo. 

Kas reikia manyti apie protinį pažinimą akivaizdoje tokių teigimų in- 
tuicijos naudai? Pastebėtieji ir išnagrinėtieji faktai neremia tokių kraštuti- 
nių intuicijos teigimų. Tiesa, pažinime yra intuitivinių momentų. Kai jus- 
damas sakau „matau raudona“, čia yra tiesioginis intuitivus pažinimas. Kai 
protu pažindamas sakau „visas yra didesnis kaip jo pusė“, tada turiu tie- 
sioginį intuitivų pažinimą. Štai tie ir yra intuitivūs momentai. Bet kai nori- 

ma sakyti, kad intuicija yra savarankiškas pažinimo metodas, kad intuicija 
yra vienatinis pažinimo metodas, kad protas deformuojąs tikrovę, tai jau čia 
niekuo nepateisinti kraštutinumai, kurių de facto nesilaiko net ir patys 
uoliausi intuicijos šalininkai, nes, laikydami paskaitas, rašydami straipsnius 
ir veikalus, jie patys naudojasi diskursiviniu protavimu. 

Kaip matome, mąstymo faktai ir keliai yra tokie, kurie netrukdo pasi- 
reikšti ir nemedžiaginiams dalykams, net ir dvasinei būčiai, jei tik bus da- 
vinių, kurie bylos už jos buvimą. 

IV. Iki šiol svarstytojo pažinimo eiga turi daugiau įcentrinį charakterį: 
įgauti ir turėti psichinį reprezentantą dalykų, kuriuos pažįstame. Bet kiti 


psichiniai daviniai turi kitokį charakterį, būtent, išcentrinį: „aš“ siekia kaž- 


ko, braunasi lyg viršun, linksta prie kažko, nori jį laimėti, su juo suartėti. 
Šituos psichinius turinius, sintetiškai juos vertindami pagal svarbą, galime 
pavaizduoti norais, 

a) Kaip prieiname norus? Norams ištirti tenka pavartoti introspekcija, 
eksperimentinis metodas ir racionalinis metodas, vadinasi, panašūs metodai, 
kaip ir kitur psichologijoje. 

Pritaikę sakytuosius metodus, ištyrę rūpimąsias apraiškas gauname 
išcentrinius psichinio gyvenimo siekimus, kuriuos bendrumo dėliai pavadi- 
nome norais, nors, imant juos smulkmeniškiau nagrinėti, jie įgijo modernio- 
joje psichologijoje labai įvairius pavadinimus, kaip antai: linkimus, dispo- 
zicijas, tendencijas, afektus, emocijas, pasijas, jausmus, norus. Čia suminėti 
psichinių apraiškų vardai yra sustatyti tokioje eilėje, kuri nurodo kylantį 
tobulėjimą; jo viršūnėje stovi norai. 

b) Kas yra noro objektas? Be abejonės būtis, kiek ji turi gėrio žymes. 
Vadinasi, noras jau prileidžia buvimą sprendimo, kad svarstomoji būtis yra 
gėris. Žinoma, gėrio rūšys gali būti įvairios, kaip va: naudingas gėris, ma- 
lonus gėris, kilnus (honestum) gėris. 

Jei norime noro gėrį įsakmiau nustatyti, tai, išnagrinėjus dalyką, teks 
pasakyti, kad noro objektu gali būti konkretaus dalyko esmė, medžiaginių 
dalykų visuma, visai dvasiniai objektai. Tikrai. Kaip gyvieji gyvenimo faktai 
parodo, galime norėti bendriausiu, abstrakčiausių ir tikrai dvasinių dalykų, 
pav., norime įgyti mokslą, norime mylėti žmoniją, norime mylėti Dievą. 


c) Labai įvairūs yra psichologų bandymai aptarti, apibūdinti norą. Kai 
kurie psichologai norą taip būdina: noras esąs vyksmas, kuriuo nustatomas 
veiksmas, anksčiau kovojančiųjų tendencijų suspenduotas, bet dabar iš- 
sprendžiamas pagal aukštesniųjų tendencijų viršenybę. Nors šis apibūdini- 
mas nėra klaidingas, tačiau labai ištęstas ir todėl vargiai vartojamas. Tą 
pačią mintį galima išreikšti tokiu trumpu pasakymu: noras yra valios aktas, 
kuriuo siekiama protu pažinto gėrio. 

d) Norų funkcijos, arba veiksmai, neliečia nei refleksų, nei instinktivių 
linkimų, o tik yra protingi veiksmai, nukreiptieji į gėrį. Ką reiškia veiksmų 
protingumas? Protingumas reikalauja, kad veiksmai būtų suderinti su pa- 
matuotai nustatyta tvarka, dėsniais, įstatymais. Čia suminėta tvarka gali 
būti iš biologinės, psichologinės, moralinės, juridinės sričių. 

Kai noras jau įgyvendintas, ilgainiui jisai gali virsti įpročiu, net gal 
automatizmu, kada dėmesys, reikalingas norui įgyvendint, galėtų būti nu- 
kreiptas į naują sritį. 

Norui besiformuojant yra motivų svarstymo, nutarimo, pasirinkimo ir 
įvykdymo etapai. Aišku, svarstymo ir nutarimo etapuose daugiausia pasi- 
reiškia proto vaidmuo, nes jo yra dalykas mąstant išnagrinėti motivų sva- 
rumas ir nutarti, kuris jų yra svariausias. Bet pasirinkimas ir įvykdymas 
priklauso valiai, pasireiškiančiai norais. 

e) Valios norai yra laisvi. Kaip suprantame laisvę? Psichinė laisvė ne- 
pareina nuo viršinės jėgos, ji seka savais vidaus motivais, nusistatymas pa- 
reina nuo valios, nors pasinaudojama proto daromais motivų vertinimais. 
Proto pagalba valiai nesudaro jokios kliūties laisvei, nes protas ir valia yra 
tik jėgos to pačio veikiančio subjekto „aš“. Determinizmas nėra įrodytas, 
o Žmogaus sąmonė, jo atsakingumas, perdaug garsiai byloja, kad būtų galima 
to nepaisyti, nevertinti. 

f) Norų kilmė ir pasikartojimai reikalauja pripažinti jėgos, centro, va- 
lios buvimą, nes, kitaip dalykus imant, norų atsiradimas liktų bepriežastinis, 
o tai jau absoliučiai negalimas dalykas. 

Iš norų buvimo išvedamoji valia yra norų versmė. Ji ryškiau pasireiš- 
kia visuose aktiviuose psichiniuose vyksmuose. Ji kuria moralines vertybes, 
ji siekia nematerialinio gėrio, todėl jos veikimas yra dvasinis, o iš to eina, 
kad ji pati yra dvasinė galia. Iš tikrųjų. Valios veikimas noro pavidalu nėra 
jokiu būdu suvedamas į joki medžiaginį veiksmą. Jis nėra pramatomas su 
tikslumu, charakteringu medžiaginiams dalykams. 


V. Aukščiau suminėti mąstymas ir norai atidaro kelią dvasios buvimui 
priimti. Tačiau čia reikalingas pozitivus pamatuotas nurodymas, kad dvasia 
žmoguje yra kaip pagrindas bei priežastis mąstymams ir norams, be kurio 
mąstymai ir norai liktų moksliškai neišaiškinti. 

a) Koksai kelias į dvasią? Tam reikalui pasirenkamas tikriausias bei 
saugiausias kelias: moksliškai nustatyti faktai ir mąstymas apie tuos faktus, 
griežtai prisilaikant logikos dėsnių. Šios rūšies mąstymo nevaržo jokios rū- 
šies visai aprioriniai prietarai, kurie be jokio pagrindo siaurina žmogaus 
mąstymo sritį, reikalaudami jos nutolimo nuo filosofijos. Čia visai teisin- 
gai pastebi Vienos univ. prof. neurologas ir psichiatras R. Allers: „Rei- 
kalavimas, kad psichologija atsiremtų į filosofiją, vis daugiau pagrindo 

įgyja garsių mokslininkų tarpe“.* Pasinaudojant sakytuoju metodu bus visai 
teisinga ir moksliška iš veiksmų nagrinėjimo eiti į priežasties nustatymą, 
iš mąstymo ir norų — į jų pagrindo nustatymą. 

Kai 1936 m. Rugsėjo mėn. 21—23 d. Berlinė darė savo metinį susirin- 
kimą „Deutsche Philosophische Gesellschaft“, tai ten buvo nagrinėjamas 
sielos ir dvasios esmės bei santykių klausimas (Wesen und Verhaltnis von 
Seele und Geist). Diskusijose Vienos univ. prof. H. EibTis taip protavo 
sielos ir dvasios santykių klausimų :* * ; 

Kai svarstome realybę, ten randame jos laipsniavimus. Visų „pirma, 
randame neorganinius dalykus, kuriuose vyrauja viršinės jėgos, suburian- 
čios įvairias dalis į visumą. Toliau, randame organinius dalykus, kurie su- 
daro atskirus vienetus, veikiant vidinėms jėgoms. Paskiau, randame psichi- 
nius dalykus, kuriuose vidinių jėgų veikimas yra lyg laisvesnis, modifi- 
kuojantis akstinų įtaką, visai savotiškai reaguojantis. Pagaliau, randame vi- 
sai dvasinius veiksmus, kurie parodo visišką savarankiškumą, visišką savęs 
valdymą. Gal analogia entis einant galima siekti ir toliau, aukščiau, kadangi 
fizinis priežastingumas dabartinėmis pažiūromis jau nebėr toks mechanisti- 
nis, kaip kad seniau buvo manoma. 

Tokie keliai, kaip, pav., H. EibVio nurodyti, leidžia eiti dvasios klau- 
simą spręsti. 4 

b) Iš kur kilo abejonė žmogaus sielos dvasiškumu, jos substancionalu- 
mu? Čia kelias ilgas, istorija plati, bet ryškiausias laikas — tai 18 šmtm. 

Jei žmogaus sielą vadiname dvasia, tai tuo pačiu pasisakome, kad ji 
drauge yra ir substancija. Tinkamiausias substancijos pavadinimas yra būtis 
savyje — ens in se, vadinasi, kuri savarankiškai laikosi, egzistuoja. Substan- 
cijos klausimas yra nepaprastai svarbus dalykas, kaip filosofijos istorija tai 
parodo. Neveltui, žymus filosofas Ed. v. Hartmann vienoje vietoje sa- 
ko, kad filosofijos istorijoje centrinis klausimas yra substancijos klausimas. 

Nors jau ir žiloje senovėje būta filosofų, neigusių substancijos buvimą, 
tačiau tai neturėjo žymesnės įtakos bendrajai pažiūrai. Naujaisiais laikais 
Locke (j1704) ima neigti proto sugebėjimą pažinti substanciją, Ber ke- 
ley (j1753) sako, kad substancija visai nereikalinga, nes, jo supratimu, 
esse est percipi; Hume (į 1776) dar griežčiau išsitaria, kad substancija 
esanti fikcija. Kantas atsargiau pasisako, bet ir jam substancija yra aprio- 


„The postulate that psychology must be based upon philosophy is steadily - 


gaining ground with scholars of repute“. Imta iš R. E. Brennan, General psycho- 
logy. Preface, 13 p. 1937. New York, Macmillan. 

** Žiūr. jo str. „Bericht iber die dreizehnte Tagung des Deutsch. Philos. Gesell- 
schaft in Berlin (21—23 Sept. 1936)“ žurn. „Philosophisches Jahrbuch“, Band 49, 
S. 537—46. Fulda, 1936. 

rinė kategorija, galinti būti taikoma tik empirinėje srityje. Kanto filosofijos 
artimiausieji plėtotojai visiškai paneigė substancijos buvimą. Šitą eigą, gali- 
ma sakyti, atbaigė empiriokriticistas Richardas' Avenarius (į 1896) 
teigdamas, kad nėsą daikto savyje, vadinasi, substancijos, nėsą subjekto, nė- 
są objekto, esą tik jutimai, jų sekimas ir subuvimas: Tokiai padėčiai esant 
nenuostabu, kad psichologas K. Biūhler'is veikale „Die Krise der Psy- 
chologie“ (II Aufl. 1929, Tena) reiškia nuomonę, kad psichologijoje pasi- 
kartoja Babelio bokšto istorija. Iš tikrųjų. Pav., ką reiškia „aš''? Vieniems — 
vienybė, kitiems — kompleksas, tretiems — pirminis dalykas, ketvirtiems — 
išvestinis dalykas, penktiems — loginis subjektas (Kant), šeštiems — ku- 
riantis veikimas (Fichte), septintiems — sąmonės reiškiniuose pastovi 
tikrovė. 

Sakytasai chaosas dingsta, kai pripažįstama, kad substancijos yra, — 
nes jų neigimui nėra jokio tvirto pagrindo, — kad žmogaus siela yra dva- 
sinė substancija. Tada „aš“ yra reali sielos išraiška, subjektas yra toji pat 
siela. Tada „aš“ yra pažinimo vienybės išraiška, psichinį gyvenimą vienijan- 
tis sąryšis, apraiškų turėtojas ir pagrindas. 

Tačiau abejonių, sakėme, buvo kilusių. Kaip su jomis? 

c) Ar pažinimo subjektas išsilaiko empiriokriticizmo puolamas? 

Ernstas Mach'as (į1916), skelbdamas tik gryną patirtį, sako, kad 
esą duoti tik jutimai. Vieni jutimai sudarą vadinamojo viršinio pasaulio ele- 
mentus, kiti — kūno elementus, treti — psichinio pasaulio elementus. Nėsą 
substancijos nei priežastingumo. „Aš“ esąs mąstymo ekonomijos vienetas, 
be realios vertės. Kūnas, „aš“, substancija, siela esančios tik simboliai, pro- 
vizorinės fikcijos. Esą reikia sakyti ne „aš mąstau“, bet ,,„mąstoma“. Nėsą 
nei trancendentaus, nei transcendentalinio. Kaip matyti, E. Mach'as remiasi 
imanencijos ir mąstymo ekonomijos principais. 

Kas reikia manyti apie E. Mach'o teigimus, kokia jų vertė? Pirma. 
Netiesa, kad aktas ir objektas identiški, nes, kaip gyviausias patyrimas mus 
mokina, aktai gali kaitaliotis objektui tam pačiam esant. Pav., matau ant 
mano stalo rašalinę. Galiu vienai sekundei nukreipti akis kitur ir, grįžęs, vėl 
matau tą patį objektą, rašalinę, kad ir matymo aktas jau kitas. Taigi, patir- 
tinė duotybė neremia E. Mach'o pažiūros. 

Antra. Patirtis yra grynai individuali, o sąvoka yra bendra; tad sąvoka 
eina toliau už individualios patirties ribų. Jei Mach'as yra vien grynos pa- 
tirties šalininkas, ir pats vartoja sąvokas, kai dėsto savo mintis kitiems, tai 
pats sau prieštarauja ir tuo pats paneigia savo empiriokriticizmą. 

Trečia. Paneigus subjektą panaikinamas ir pažinimas. Tada nebėra 
prasmės kalbėti apie grynąją patirtį, ją atskiriant nuo fikcijų ar simbolių. 

Pagaliau. Nėra galimos nei gamtos mokslų, nei istorijos, nei filosofijos 

mokslų knygos. parašytos empiriokriticizmo pažiūrų ir terminijos pritaikymų. 

Patsai empiriokriticizmo įkūrėjas Richardas Avenarius laiko save di- 
deliu metafizikos priešu ir savo pažiūrų pagrindu bei pradžios tašku laiko 
patirtinę duotybę. Avenarius sako, kad reikia, esą, pašalinti introjekcijos 
įvestą dvilypumą tarp subjekto ir objekto, tarp vidinio ir viršinio pasaulio, 
kad reikia, esą, grąžinti naturalinį pasaulio supratimą, priimant empiriokriti- 
cizmo principinę koordinaciją, būtent, koreliaciją tarp centrinio nario ir 
periferinio nario. 

Kaip matome, Avenarius operuoja metafizinėmis sąvokomis, kaip ir 
metafizikos šalininkai. Iš tikrųjų. Nei introjekcijos, nei principinės koordi- 
nacijos duotybėje visa nėra, tačiau jomis Avenarius naudojasi kaip pagrin- 
diniais dalykais. Arba vėl. Kalbėti apie centrinio nario ir periferinio nario 
koreliaciją yra tas pat, kaip ir pripažinti subjekto ir objekto santykius. 

Avenarius introjekcija aiškina metafizikos klaidas, jos teikiamus viso- 
kius aiškinimus, tuo tarpu esąs reikalingas tik duotybės aprašymas. Ir čia 
pats Avenarius sau nusideda. Kadangi duotybėje nėra introjekcijos, tai 
Avenarijaus pasaulis nėra tik aprašymas, bet papildymai ir aiškinimai. Be to, 
kaip galima introjekcija, jei nėra sąmonės? Ne introjekcija sukuria sąmonę, 
bet ją jau esančią prileidžia. Tad Avenarijaus minimasai naturalinis pasaulio 
supratimas yra gryna fikcija. 

Mach'as remiasi mąstymo ekonomijos principu, Avenarius — biologiniu 
mažiausiu pasipriešinimo principu; tad pagal juos, tapatybės ir prieštaravi- 
mo principai remiasi tik taupumo principu. 

Ir čia deja. Duotybėje nerandame jokio taupumo principo. Metodolo- 
ginį, kaip matome, ekonomijos principą empiriokriticistai be jokio pagrindo 
paverčia metafizinių. Įsižiūrėjus į mokslų metodus ir istoriją galima aiškiai 
matyti, kad mokslai žiūrėdavo ne taupumo principo, bet tapatingumo ir prie- 
žastingumo principų, o šie tapatingumo ir priežastingumo principai yra pa- 
čios būties principai, jie yra objektivūs; mokslas randa daiktus ir kiekvieną 
būtį, sudarytą pagal šiuos principus. 

Galutinoje išvadoje empiriokriticizmas nepajėgė pašalinti subjekto ir 
objekto dualizmo. Taigi, pažinimo subjektas kaip stovėjęs tebestovi ant 
tvirtų pagrindų. 

Nesistebime, kad empriokriticizmą smarkiai kritikuoja ne vieni neoto- 
mistai, bet ir kitų pažiūrų stambios filosofinės figūros, kaip antai: W. 
Wund, E. Husserl, O. Ewald, R. Reininger. 

d) Transcendentaus subjekto buvimą pripažinti, sakoma, esą tikrų kliū- 
čių. Kurių tat? 

Iš pradžių pasiaiškinkime sau terminus. Transcendentus reiškia egzis- 
tuojantį ir be pažįstančiojo subjekto žinios, nepareinantį nuo sąmonės, nuo 

subjektivios patirties. Subjekto terminu, griežtai imant, suprantame žmogų, 
kaip veikėją ar turėtoją tam tikrų savybių. Bet platesne prasme galime sub- 
jektu pavadinti ir kiekvieną daiktą, kai jam priskiriame tam tikras savybes. 
Transcedentaus subjekto buvimą atsisako pripažinti konsciencialistai, empi- 
riokriticistai, subjektivistai, imanentistai, gnoseologijos idealistai ir kantistai. 

Pirmoji kliūtis eina iš netinkamai suprasto buvimo (egzistencijos) 54- 
vokos. Būtent, sakoma, kad buvimas reiškiąs sąmonėje konstatavimą, radimą. 

Suanalizavę mūsų sąmonės vyksmus rasime, kad ši kliūtis nėra pama- 
tuota. Iš kur atsiranda sąmonės turiniai, jei nėra daiktų? Pav., sakau „ma- 
tau akmenį“, vadinasi, turiu sąmonėje tam tikrus turinius. Paskiau sakau „ne- 
bematau akmens“. Ar šitame antrame sąmonės momente jau nieko nebėra, 
kas liestų akmenį? Sąmonėje yra, tik jau kitu pavidalu, būtent, prisiminime, 
bet tiesiog regimuoju pavidalu jau nebėra. Ar mūsų įsitikrinimu, taip pat s3- 
monės liudijimu, akmuo jau visai pranyko egzistavęs ir nebegali grįžti ir vėl 
būti tiesioginiu sąmonės turiniu? Ne, jis nepranyko, nes vėl gali būti tiesio- 
giniu sąmonės turiniu. Ir niekas neįrodys, kad jis būtų pranykęs. 

Be to, ar išsivaizduotas sąmonės turinys yra lygus tiesioginiam sąmonės 
turiniui? Mūsų pačių įsitikrinimas tai neigia. 

Iš šito svarstymo visai pamatuotai galime daryti išvadą, kad daikto bu- 
vimas nepareina nuo sąmonės, kad buvimas sąmonėje nesunaikina transcen- 
dentaus buvimo, kad gali koegzistuoti transcedentus buvimas ir buvimas 
sąmonėje. Taigi, egzistencija yra aktas, kuriuo daiktas yra tikrovėje, realy- 
bėje, ir gali būti rastas pažįstančiojo subjekto. 

Antroji kliūtis einanti iš to, kad pripažinimas daikto savyje (Ding an 
sich) esąs prieštaravimas. 

Taip, toksai prieštaravimas būtų, bet tik tada, jei būtis būtų nusakoma 
kaip pojūčiais patiriama. Bet nėr nė mažiausio reikalo būtį taip suprasti. Po- 
jūčiais mes pažįstame daikto apraiškas, o protu pažįstame daikto esmę. Čia 
du visai atskiri, kad ir neatskirti, dalykai, todėl ir jokio prieštaravimo nėra. 
Juk mąstymo objektas atsiranda mąstymui kaip kaž kas visai nauja, kito- 
niška, negu kaip pojūčiams buvo prieinama. Čia galėtume pavartoti tokį pa- 
lyginimą.  Pav., veidrodyje atsispindi kurio daikto pavidalas. Ar tai jau 
turi reikšti, kad pačio daikto negali būti, o tik jo pavidalas veidrodyje? To- 
kią nelemtybę pripažinti logiška verčia tuos, kurie neigia daikto savyje bu- 
vimo galimumą. 

e) Transcendentaus subjekto buvimo pažinamumui kai kurie nurodo į 
Kanto kriticizmą, neigiantį tą pažinamumą. Kaip žinome, Kantas, kurda- 
mas savotišką pažinimo teoriją, pradžioje pasisakė, kad apraiškos yra 
daikto savyje apraiškos, kad apraiškos yra sutvarkomos pagal įgimtas pojū- 
tines erdvės ir laiko formas, kad apraiškas galutinai atbaigia proto sukurtos 

kategorijos, kad tas kategorijas pamatuotai ir vaisingai galima taikyti tik ten, 
kur yra pojūtinis patyrimas. 

Kanto pažiūrose yra daug esminių paklaidų, todėl jos ir neįrodo, kad 
transcendentaus subjekto nebūtų galima pažinti. 

Visų pirma, Kantas savo teorijos pradžioje pasisakė, kad apraiškos yra 
daikto savyje apraiškos. Tuo būdu jisai daikto savyje buvimą pripažino. 
Remdamasis sakytomis apraiškomis Kantas savo teoriją kuria toliau ir jos 
gale pasisako, kad daikto savyje negalima pažinti. Tad kokią vertę turėjo 
apraiškos, kuriomis visą laiką jis savo teorijoje operavo? Paneigti daiktą sa- 
vyje Kanto teorijoje tai visvien kaip nukirsti šaką, ant kurios jis sėdėjo. 

Antra, Kantas neįrodė, kad erdvė ir laikas yra subjektivios, apriorinės 
pojūtinės formos. Šiuo klausimu jo teikiamieji įrodymai per silpni. 

Trečia. Kantas visai be pagrindo teigė, kad kategorijos yra proto lais- 
vai sugalvotos ir turinčios tik tada vertę, kai sujungiamos su sakytomis ap- 
raiškomis. Kodėl mes vienur vartojame substancijos, kitur priežastingumo 
kategorijas, — to protas nenurodė, o nuo medžiagos, atseit, apraiškų jos ne- 
pareina, kaip dėstė Kantas. Čia taip pat esminė spraga Kanto teorijoje. Visai 
kitaip tas dalykas atrodo ten, kur pripažįstamas transcendentaus subjekto pa- 
žįstamumas. Ten sakoma, kad protas, svarstydamas pojūtinę medžiagą, ran- 
da ją sutvarkytą pagal tam tikrą tvarką, iš kurios jis ir išveda kategorijas. 

Pagaliau Kanto teorija yra grynai formalistinė, ji maža liečia turinį, 
daug kur teigiamai tarp savęs nesiderina; todėl nenuostabu, kad ne koksai 
tomistas, bet H. Vaihinger'is yra pasakęs, jog Kanto nuveiktasai dar- 
bas yra vienas iš ryškiausių sau prieštaravimų, nenuostabu, kad Kanto pažiū- 
rą stipriai kritikuoja W. Wundt, O. Kūlpe, M. Scheler, E. Spran- 
ger, H. Bergson, N. Hartmann ir daugelis kitų, nes visi jie matė, 
kad pažinimas yra bet ko suvokimas (Erfassen), o ne sukūrimas (Hervor- 
bringen). 

ft) Bet kaip gi pozitiviai įrodomas transcedentaus subjekto buvimas? 
Suglaustai dalyką išreiškiant, jis taip išvedamas. 

Sąmoningai pastebėti turiniai yra duoti, lyg prieš mus pastatyti, mes 
turime jų paisyti, jų mūsų noru negalime pakeisti. Pav., matydamas ką rau- 
dona, negaliu savo valia pakeisti, kad tai būtų mėlyna. Vadinasi, duotybė, 
apraiškos yra nuo mūsų savo egzistencijoje nepareinančio daikto. Taigi, yra 
platesne prasme imamas transcedentus subjektas, arba daiktas. Be to, 
Pastebėjimo aktai priklauso kitam subjektui; be jo jie neįmanomi, kaip ne- 
įmanomas, pav., bėgimas be bėgančiojo. Tasai subjektas yra nemažiau realus, 
kaip duotieji turiniai, Įsitikrinimas jo buvimu yra neprastesnis, kaip įsitiki- 
nimas duotųjų turiniu tikroviškumu. 

Dar. Tik vienas ir tapatingas subjektas tegali patirti psichinių aktų įvai- 
rumą ir keitimąsi. Tei nėr tapatingo subjekto, nėra galima aktų lyginti, 
sakyti apie jų keitimąsi bei įvairumą. Jei tačiau tasai keitimasis yra neabejo- 
tinas dalykas, tai tas pats yra ir su tą keitimąsi pastebinčiu subjektu. 

Pagaliau. Atsiminimo faktas, nemažiau žinomas ir tikras, kaip duotieji 
turiniai, išreiškia vienumą ir tapatingumą subjekto, kuris prisimena, atpa- 
žįsta pergyventuosius turinius, o ne registruoja naujus faktus. Nėra galimas 
prisiminimas ar atpažinimas be turinius pergyvenančio ar juos prisimenan- 
čio bei atpažįstančio subjekto vieningumo ir tapatingumo. 

Transcendentaus subjekto buvimui nieko nepakenkia Hume'o pasaky- 
mas, kad „aš“ esąs tik percepcijų ryšulėlis, kadangi Hume'o pasakyme yra 
prieštaravimas: Hume neigia transcendentų subjektą, tuo tarpu, minėdamas 
percepcijas, jį netiesioginiu būdu pripažįsta kaip tąjį, kuris vykdo, pergy- 
vena percepcijas, jas sujungia į vieną ryšulį. 

Kanto pasakymas, kad vienas kamuolys gali perteikti judesį kitam, 
kitas trečiam, neįrodo, kad subjektas būtų nereikalingas, nes be subjekto 
nėr perteikėjo, nei gavėjo; todėl ir pats perteikimo aktas būtų neįmanomas. 

H. Ebbinghaus'o pasakymas, kad augalas esąs tik stiebas, šak- 
nys ir šakos, neįrodo subjekto nereikalingumo, nes augalas visai kas kita, 
kaip stiebo, šaknų ir šakų krūva. 

g) Asociacionizmas mėgino paneigti transcendentų subjektą, bet veltui. 

Asociacionizmas sakosi visa remiąs patirtimi. Deja, asociacijų patirtyje 
nerandame: jos yra proto išvestos. 

Asociacionizmas visa aiškina mechanišku pasivumu, asociacijomis, tuo 
tarpu mąstymas ir norai, subjekto aktai, yra spontaniški, rodo daug veiklu- 
mo, turi savą dėsniškumą, būtent, loginį ryšį. 

Asociacionizmas remiasi panašumo, susisiekimo dėsniais, bet juk turi 
būti kas nors, kas tuos dėsnius pastebėtų. O be subjekto tas negalima. 

Mąstymo sprendimuose, noruose yra daug daugiau realybės, nei kiek 
asociacijos jos turi. 

Iš „aš“ eina visai nauja jėga, kurios visai nėra asociacijose. 

h) W. Wundt'o aktualizmas taip pat mėgina neigti transcendentaus 
subjekto buvimą, laikydamas „aš“ tik besikartojančių vyksmų sąryšiu, o pa- 
čią sielą — tik dvasiniu vyksmu, bet ne nuo jo skirtinga substancija, pripa- 
žindamas tik loginę vienybę. 

Aktualizmas be reikalo bijosi substancijos, transcedentaus subjekto, 
nes substancija nereiškia jokio sustingusio, lyg suakmenėjusio dalyko, o tik 
reiškia būtį savyje, veiksmų, savybių, jėgų pagrindą. 

Pripažinus substanciją, apraiškos nepasidaro tuščios, be reikšmės, todėl 
apraiškų pažinimas duoda daug žinių, nes apraiškos yra substancijos „aš“ 
veikimas, gyvybė, plėtotė. 

Kadangi veikimas be veikėjo yra negalimas, neįmanomas, tad ir aktua- 
lizmas, lygiai kaip ir empiriokriticizmas, psichikos visumos neišaiškina ir 
savęs nepateisina. 

i) Žmogaus siela yra substancija. 

Jau buvo išnagrinėta, kad yra psichinio gyvenimo subjektas, kad tasai 
subjektas yra transcendentus, Tąjį transcendentų pažinimo ir visų kitų 
psichinių apraiškų bei pergyvenimų subjektą vadiname siela. Ir sakome, kad 
žmogaus siela yra substancija. 

Kaip jau minėta, substancija yra būtis savyje, ens in se. O visus pergy- 
venimus, apraiškas, veiksmus, vyksmus, kaip pav., mąstymą, norus, visą 
pažinimą, laikome akcidensais, ens in alio. 

Iš aukščau darytos psichinio gyvenimo analizės buvo matyti, kad psi- 
chiniai pergyvenimai yra neįmanomi be substancionalaus subjekto, kuris 
juos sukelia, palaiko, pripažįsta savais, juos katalioja, suveda į tikrąją vie- 
nybę, sudaro galimą jų tarpusavį veikimą. 

Šio amžiaus psichologijos mokslo pažanga jau tiek padarė, kad nesibi- 
joma jau kalbėti apie substanciją ir jos buvimą pripažinti. Ne tik taip mano 
ištisa plejada mokslininkų neotomistų, bet ir kitų pažiūrų, kaip antai: 
O. Kūlpe, L. Busse, K. Groos, E. Becher, A. Messer. 

k) Žmogaus siela yra dvasia. 

Dvasiniais dalykais laikome tokius, kurie nepareina nuo erdvės ir laiko, 
vadinasi, nėra varžomi mechanikos, fizikos ar chemijos dėsnių. 

Charakteringiausi žmogaus sielos veiksmai yra mąstymas ir norai. Jie 
yra dvasiniai veiksmai, nes nevaržomi nei erdvės, nei laiko. Jiems nesudaro 
kliūties nei šviesmečių, nei parsekų, nei daugelio amžių atstumai. 

Taigi, žmogaus siela, kuri gamina dvasinius veiksmus, turi būti dvasinė. 

Tik žmogaus sielai esant dvasiai tegalime suprasti, kaip žmogaus siela 
yra pagrindas žinijai, mokslui ir kūrybai. 

1937. XI. 9. 

